
»K.ad se s 
Isusom trpi, 
onda sve 
biva iako!« 


(Bi A. STEPINAC, 
Katehetske propovijedi, 
Zagreb, 1956,, sv, i., str. 187.) 

Kardinal Franjo Kuharić zadužio nas je moliti ; 
Blaženi Alojzije Stepinče, moli za nas! 








PAPINA RIJEČ 



Iz ENCIKLIKE 

»Otkupiteli čovieka« 

(br. 20 .), koiu ie Ivan Pavao 11 . 
uputio Crkvi i sviietu na 

POČETKU SVOIE PAPINSKE SLUŽBE, 
DONOSIMO POTICAI NA SLAVL|EN|E 
I ČAŠĆENIE EuHARISTIIE; KO|A |E 
»VRELO I VRHUNAC« 

KRŠĆANI NOVA ŽIVOTA. 

Osnovna je istina, ne samo naučava- 
nje nego i življenje, da Euharistija izgrađu- 
je Crkvu . 1 

Gradi je kao nepatvorenu zajednicu 
Božjega naroda, kao skupštinu vjernika, koja nosi 
istu oznaku jedinstva kao i apostoli i prvi Gospodi- 
novi učenici. Euharistija gradi tu zajednicu i jedin- 
stvo uvijek iznova. Uvijek je gradi i obnavlja na te- 
melju žrtve samoga Krista, jer je ta žrtva sjećanje na 
njegovu smrt na križu , 2 na cijenu kojom nas je otku¬ 
pio. Zato u Euharistiji dotičemo, mogli bismo reći, 
otajstvo samoga Tijela i Krvi Gospodnje, kako svje¬ 
doče same riječi ustanovljenja. Snagom toga ustanov¬ 
ljenja to postadoše riječi kojima oni što su u Crkvi 
pozvani na tu službu neprestano slave Euharistiju. 

Crkva živi od Euharistije, od punine tog sakra¬ 
menta, čiji je čudesan sadržaj i značenje često bio 
predmet crkvenog naučavanja od najstarijih vreme¬ 
na sve do naših dana . 3 Međutim, sa sigurnošću mo¬ 
žemo reći da tu naučavanje - potkrijepljeno 
oštroumnošću teologa, ljudi duboke vjere i molitve, 
asketa i mistika, u potpunoj vjernosti euharistijskoj 
tajni - ostaje još uvijek na samome početku, jer je 
nemoguće shvatiti i riječima izreći što je Euharistija 
u svoj svojoj punini, što je njome izraženo i što se u 
njoj događa. Zaista, Euharistija je neizreciv sakrament. 
Osnovna zadaća i nadasve očita milost i izvor nad¬ 
naravne snage Crkve kao naroda Božjeg jest ustraja¬ 
ti i neprestano napredovati i u euharistijskoj po- 
božnosti, jest duhovni napredak u euharistijskom 
ozračju. Pogotovo stoga nije dozvoljeno ni u misli¬ 
ma, ni u životu, ni u djelovanju, oduzeti tom zaista 
najsvetijem sakramentu njegovu punu veličinu i 
njegovo osnovno značenje. On je u isto vrijeme sa- 
krament-žrtva, sakrament-veza (pričest), sakrament- 
-prisutnost. I, premda je istina da je Euharistija uvi- 


Naslovna stranica: Kard. Franjo Kuharić 
propovijeda u bazilici Srca Isusova u Zagrebu 
(foto: Leos) 


Sveti Otac Ivan Pavao II. na euharistijskom slavlju 
tijekom kojeg je 3. listopada 1998. u M ariji Bistrici 
proglasio blaženim Slugu Božjega Alojzija Stepinca 


jek bila i mora nadalje biti najdublje otkrivanje i 
slavljenje bratstva Kristovih učenika i ispovjedalaca, 
ona se ne može smatrati samo »prigodom« ispovje¬ 
dalaca, ona se ne može smatrati samo »prigodom« za 
očitavanje toga bratstva. Kada se slavi sakrament 
Tijela i Krvi Gospodnje, valja poštivati pravu veliči¬ 
nu božanske tajne, kao i pravi smisao toga sakramen- 
talnog znaka, u kojemu se prima stvarno prisutni 
Krist, duša se napunja milošću i daje se zalog buduće 
slave . 4 Odatle proizlazi dužnost da se strogo obdrža- 
vaju liturgijski propisi i sve ono što očituje zajedni¬ 
čko štovanje iskazano samome Bogu, to više, što nam 
se on u tom sakramentalnom znaku predaje bezgra¬ 
ničnim povjerenjem, kao da ne računa na našu ljud¬ 
sku slabost, našu nedostojnost, naviku, »rutinu«, 
mogućnost vrijeđanja. Svaki član Crkve, a osobito 
biskupi i svećenici, moraju bdjeti nad tim da taj sak¬ 
rament ljubavi bude središte života Božjeg naroda, 
kako bi se po očitovanju dužnog štovanja uzvratila 
Kristu »ljubav za ljubav«, i kako bi Krist zaista pos¬ 
tao »život naših duša«. S druge strane, ne smijemo 
zaboraviti riječi svetog Pavla: »Neka svatko ispita sa¬ 
mog sebe te onda jede od kruha i pije iz kaleža .« 5 


1 Usp. 2. vatikanski koncil, Dogmatska konstitucija o Crkvi Lu¬ 
men gentium, 11. 

2 Usp. 2. vatikanski koncil, Konstitucija o svetoj liturgiji Sacrosan - 
ctum Concilium , br. 47. 

3 Usp. Pavao VI, Enciklika Mysterium fidei: AAS 57 (1965), str. 
553-574. 

4 Usp. 2. vatikanski koncil, Konstitucija o svetoj liturgiji Sacrosan - 
ctum Concilium , br. 47. 

5 Usp. Iv 6,52.58; 14,6; Gal 2,20. 

HOD ZA KRISTOM - DO UMIRANJA! 


~XJ osvit 11. ožujka 2002. umro je Nadbiskupskom dvoru u 
Zagrebu Franjo kard. Kuharić, umirovljeni nadbiskup zagrebački. 
Rodio se u Pribiću 15. travnja 1919. Ponikao je u seljačkoj obitelji. 
Svoj je svjetonazor oblikovao u katoličkom duhu, a životne stavove 
utemeljio na Evanđelju. Tako su njegova izvorišta u mnogočemu 
podudarna s onima Alojzija Stepinca, koji je Isusa Krista, Otkupite¬ 
lja čovjekova imao kao primjer, uzor i cilj života. To je bila njihova, 
a to je i naša sreća, naš ponos i svrha našega života. 


Iz te podudarnosti duha s nad- 
biskupom Stepincem, mladi je prip- 
ravnik za svećeništvo, Franjo Kuha¬ 
rić, bio radostan u blizini svoga nat- 
pastira, iskazivao mu zahvalnost i 
odanost za jasnoću misli i kršćan¬ 
skih načela. Zatreptao je kad je iz¬ 
ravno, u čestitci za 10. obljetnicu 
Blaženikova biskupskog posveće¬ 
nja, 3. prosinca 1944., ustvrdio: 
»Današnje vrijeme je vrijeme tr¬ 
pljenja, ali trpljenje povezano s 
pouzdanjem u Boga, majka je veli¬ 
kih duša.« 

Tu je mladi Franjo Kuharić oči¬ 
tovao svoje čeznuće za spoznajom 
aposlutne istine, Bogom, rekavši da 
su »dalekovidne samo one misli 
koje gledaju u vječnost«. Možda se 
iz tih razmišljanja o zbilji i tajni 
Božjega života i čovjekova u njemu, 


više puta čula njegova neispunjena 
želja ili unutarnje nagnuće za prou¬ 
čavanjem povijesti religija. 

U nadbiskupu Stepincu je Ku¬ 
harić otkrio »ostvarenu ljepotu no- 
vozavjetnog svećeništva«. Zato je 
mogao reći da je to svećeništvo 
»postalo naš cilj«. 

U načinu vršenja svećeničke 
službe životu i žrtvi nadbiskupa Ste- 
pinca Kuharić je do kraja shvatio da 
svećeničko »zvanje traži od čovjeka 
potpuno predanje i potpunu nese¬ 
bičnu žrtvu samog sebe«. 

Uočavajući da su »ljudi smrto¬ 
nosno ranjeni mržnjom« odvažio se 
podržan Stepinčevim duhom 
»saopćiti ljudima muževno i bez 
straha vječnu snagu i neodoljivu 
ljepotu Istine te vratiti čovjeku dos¬ 
tojanstvo djeteta Božjega«. 



Prebirući dojmove mnogih vjer¬ 
nika i nevjernika, izgovorenih po¬ 
vodom smrti kardinala Kuharića, 
lako je uočiti sličnosti ovih dvaju 
pastira. Posebni u ljudskim datosti¬ 
ma, ali jedinstveni u navještaju i 
obrani Istine. To su u životu jedno¬ 
ga i drugoga nadbiskupa osjećala 
djeca, mladi, roditelji, stariji ljudi i 
bolesnici, siromasi i na rub društva 
bačeni ljudi, radnici i intelektualci, 
ratari i istraživači, kulturni djelatni¬ 
ci i duhovne osobe svih obrisa i 
boja. 

Jer su jedan i drugi bili svjesni 
da Crkva ima prepoznatljivu di¬ 
menziju evanđeoske ljubavi utje¬ 
lovljene i pružene po svećeničkom 
služenju, želim istaknuti baš tu nji¬ 
hovu ukorijenjenost u osobi Isusa 
Krista. Stepinac ju je očitovao že¬ 
ljom da s Kristom bude jedno po 
»strpljivom, dragovoljnom i goruće- 
m« naviještanju Evanđelja, »ponos¬ 
no pijući kalež muke Gospodnje«, 
što nije ništa drugo od Kuharićeve 
maksime izgovorene svećenicima: 
»Hod za Kristom nije šetnja, nego 
umiranje!« 

Kuharić je jedan od prepoznat- 
ljivijih učenika Stepinčevskog nači¬ 
na, božanskom milošću, liječenja 
grijehom ranjene ljudske naravi i 
pridizanja čovjeka do zbilje božan¬ 
skog posinjenja koje se izriče molit¬ 
vom »Očenaša«. Nije li je se pjeva¬ 
lo, osobito u Katedrali, žarom i pre- 
danjem, kakvim se ta molitva, i na 
prostorju kugle zemaljske, rijetko 
gdje izgovara s toliko slatkoće? 

Gledajući kako nadbiskup Ste¬ 
pinac slavi misu i časti Euharistiju, 
Kuharić je usvajao ljubav prema 
svećeničkom zvanju i poslanju. On 
nam je sam, čestitajući Blaženiku 
spomenuti jubilej, o tome pružio 


Kard. Franjo Kuharić uzlazi k 
oltaru druge večeri trodnevnice za 
Stepinčevo 2002. (8. veljače) 

Kard. Franjo Kuharić propovijeda u drugoj večeri 
trodnevnice za Stepinčevo 2002 . (8. veljače); 
bila je to posljednja njegova propovijed 
o bi Alojziju 


»U ovim vremenima, deset godina nakon njegove 
smrti, kada termiti sumnje podgrizaju Vjeru u mnogim 
dušama i kada se osporavanje učiteljskog autoriteta 
Rimskog Biskupa smatra progresom i oslobođenjem, 
razmišljanje o životu i smrti muža velike Vjere neka um¬ 
noži i našu Vjeru, neka sačuva i našu vjernost Zakoni¬ 
tom Učitelju vjere i ćudoređa!« (Franjo KUHARIĆ, apos¬ 
tolski administrator Nadbiskupije zagrebačke, Okružni¬ 
ca za Stepinčevo 1970., 24. siječnja 1970.) 

*> *> *> 

»On je bio štovatelj Presvete Bogorodice! Svakog 
dana je razmatrao otajstva krunice! Njegova nas poru¬ 
ka zove k Bogorodici! On je u molitvi produbljivao svo¬ 
ju teologiju. Kad smo s njim razgovarali, osjećali smo da 
je u njegovoj riječi prisutna snaga Duha! Nije to bila na¬ 
peta ljudska mudrost koja zna mučiti slušatelje! Bila je 
to jednostavnost Božje riječi - on je uvijek govorio rije¬ 
čima Pisma - koja rasvjetljuje, podiže i obnavlja! On je 
jasno poznavao tajnu autentične obnove! Biblija je pro¬ 
žimala sve njegove misli! Nije se mučio korom Biblije 
nego se hranio njezinim sadržajem! Poznavao je jezgru i 
zato je u svjetlu Objave prosuđivao cijeli misterij života i 
povijesti!« (Franjo KUHARIĆ, apostolski administrator 
Nadbiskupije zagrebačke, Okružnica za Stepinčevo 
1970., 24. siječnja 1970.) 

ovo svjedočanstvo: »Time ste nas, Preuzvišeni, učili, s 
kime moramo pojačati svoje prijateljstvo sve do sr¬ 
dačne intimnosti, da budemo i ostanemo jaki. To je eu- 
haristijski Isus. Bog i Spasitelj naš, kome jedinome sve¬ 
ćenik može saopćiti svoje teškoće, a da ne ode neusli- 
šan. Njemu jedinome može svećenik povjeriti i svoje 
svećeničke radosti, a da ne budu obeščašćene. Pred 
svetohraništem se formira secundum Cor lesu - cor sa - 
cerdotale (po srcu Isusovu - srce svećenikovo), koje 
sadrži u sebi puninu svećeničkog života, neslomivu lju¬ 
bav, poniznost i čistoću.« 


To je potvrdio i kao zagrebački nadbiskup u ok¬ 
ružnici za Stepinčevo 1970., kad je rekao sljedeće: 
»/Nadbiskup Stepinac/ je bio štovatelj Euharistije! 
Njegov način kako je služio misu prisutnima je bio po¬ 
ticaj na meditaciju o stvarnoj Prisutnosti! On bi se da¬ 
nas sigurno radovao kad bi mogao u novom obredu 
mise na narodnom jeziku još snažnije otkrivati uvjere¬ 
nje svoje vjere i sadržaj velike Tajne! 


Ali Isusova stvarna prisutnost pod prilikom Kruha 
u Svetohraništu za njega je bila trajno nadahnuće i iz¬ 
vor svjetla! U svojim životnim okolnostima posljednjih 
godina imao je priliku za duge adoracije. Dugo je znao 
moliti pred Svetohraništem! U tim se je satima pro¬ 
dubljivalo sve više i više njegovo osobno prijateljstvo s 
Isusom! 


Danas se tu i tamo pokuša uvlačiti u Crkvu krivi 
nauk o Euharistiji! Adoracija gubi sve više cijenu. S 
posvećenim se Prilikama koji put postupa kao da se vi¬ 
še nema vjere, da su one znak zaista božanske Stvar¬ 
nosti i Prisutnosti! 


Uspomena na blagopokojnog Nadbiskupa neka 
nam umnoži i sačuva pravu vjeru u Euharistiju!« 

Zbiljnost u kojoj se prepoznaje živa vjera u Isusa 
Krista u Euharistiji, koja je preobrazila Kuharićev život 
u istinskog i vjernog svjedoka vjere, prepoznao je i sam 
nadbiskup Stepinac kad je iz sužanjstva u Krašiću, 1. 
listopada 1958., u pismu vlč. Josipu Frkinu, župniku u 
Svetoj Mariji pod Okićem, napisao i ovo: »Carissime! 
Vremena su teška. Ali nikada nisu tako zla, da sveće¬ 
nik, pun duha Božjega, ne bi mogao zasukati rukave i 
prihvatiti se posla, koji će, ako ne za njega živoga, a ono 
iza njegove smrti donijeti rod. (...) 

Već su i tu gdje ste preuzeli upravu, pokušali umor¬ 
stvo svećenika prije par godina. Bog je dao da je ostao 
živ. Vjerujem, da će i njegova krv, koja prolivena bila, 
pomoći, da Bog blagoslovi Vaš trud. Čujem, da se već i 
Vama groze. Ne bojte se! Sto li sve nisu već prepatili 
dobri svećenici oko Vas, kao što su Kuharić, (...), Vra- 
neković etc. Živi su, ponosni, da su trpjeli za Boga, ak¬ 
tivni kao da se nije ništa dogodilo, i Bog blagoslivlje 
očito njihov trud i rad. Tako će biti i s Vama! »Nolite ti - 
mere eos } cfui occidunt corpus, et post haec non amplius ha - 
bent...« 1 

Želim ovdje istaknuti još jednu činjenicu: Podudar¬ 
nost Stepinčeva i Kuharićeva rodoljublja. Ono ima 
svoj izvor i uvir Bogu. Spomenut ću samo hrabrost 
nadbiskupa Stepinca kad je u susretu s Titom, 4. lipnja 
1945., komunističkom diktatoru rekao u lice: »Nisu ni 
svi grobovi u državi napunjeni ustaškim rukama!« Ali i 
Kuharićevu tvrdnju: »Ima groblja na kojima nema spo¬ 
menika; ima žrtava pokrivenih šutnjom!« Zato smo svi 
dužni, bez obzira na uvjerenja i opredjeljenja, otkopati, 
ne ratne sjekire, nego istinite spoznaje o Jasenovcu, i 
prije i poslije 8. svibnja 1945., o Bleiburgu, te o svim ja¬ 
mama na hrvatskom kopnu i po otocima, pa i u samom 
gradu Zagrebu. Stepinac iz obveze prema istini i pravdi 
nije mogao prešutjeti ničija zlodjela, a pred sudom po¬ 
vijesti osjećao je tu obvezu i nadbiskup Kuharić, koji je 
o svom predšasniku, na Stepinčevo 1977., rekao ovo: 

»Ako postoji neka krivnja nadbiskupa Stepinca, 
onda je to samo jedna krivnja: bio je dosljedan svojoj 
vjerničkoj savjesti uvijek i do kraja; bio je vjeran svojoj 
savjesti pod svaku cijenu; za svoje uvjerenje bio je prip¬ 
ravan umrijeti. Zato je bio protivnik svih ideologija 
koje su nijekale Boga i besmrtno određenje čovjeka; 
bio je za čovjeka i protiv svakog nasilja; bio je protiv 
svega onoga što je za svu obaviještenu javnost u tom 
neizrecivo tragičnom povijesnom vremenu značilo ime 
Hitler ili ime Staljin. Milijuni obespravljenih ljudskih 
bića plaćali su glavom jer se nisu svidjeli moćnicima. 
(Ali goloruka snaga duha jača je od armija.) 

Nadbiskup Stepinac imao je hrabrosti da ustaje baš 
u vrijeme tog događaja protiv ponižavanja ljudskih 
osoba.« ( Propovijed na Stepinčevo , 1977.) 

Neprimjerene su, lažne i zlonamjerne tvrdnje koje 
je objavio jedan svjetovni tjednik, da je »kardinal Kuha¬ 
rić također jedan od odgovornih za nepretresanje iz¬ 
nimno značajnog povijesnog pitanja, onoga o ponaša¬ 
nju Katoličke crkve u NDH«. Svjedoci smo da je baš 
on ponašanje Crkve u 2. svjetskom ratu hrabro tuma¬ 
čio u liturgijskim slavljima, osobito na godišnjicu Ste- 
pinčeve smrti. Za te nastupe, neodjeljive od pastirske 
službe, i onda su ga stekliški novinari i plaćenici u jav¬ 
nosti klevetali, a komunistički vlas- 
todržci u Vatikanu optuživali. 

Svjedok sam da je ne jednom, pred¬ 
stavnicima Zagrebačke nadbiskupije, 
svojim najbližim suradnicima, te Te¬ 
ološkom fakultetu u Zagrebu, i nje¬ 
govom povijesnom institutu, predla¬ 
gao i tražio da se istraži i predoči jav¬ 
nosti uloga i djelovanje Katoličke 
crkve u 2. svjetskom ratu. Gdje je 
završio znanstveni projekt koji je na 
tu temu predložen Sveučilištu u Za¬ 
grebu? Gdje njegovi poticaji o tome 
upućeni djelatnicima Instituta za 
hrvatsku povijest? Za propuste dru¬ 


gih ne može se optuživati nadbiskupa i kardinala Kuha¬ 
rica. 

A koliko je bilo složeno i opasno u komunističkom 
sustavu naviještati i braniti, istinito, objektivno i pra¬ 
vedno, povijesne činjenice, govori i ovaj odlomak iz nje¬ 
gove propovijedi koju je održao na Stepinčevo 1977.: 

»U ime istine, u ime pravednosti, u ime temeljnih 
ljudskih prava svaki optuženi ima pravo da ga se čuje, 
kao što svi ljudi imaju pravo da čuju istinu. Zašto nije 
nikada u dokumentaciji, koja je predana javnosti i koja 
se neprestano ponavlja, objavljen u cijelosti i govor 
Nadbiskupove obrane? 

Ne znamo kakva su bila intimna uvjerenja njegova 
branitelja na procesu. Ali branitelj je ipak Nadbiskupa 
branio ne iz staleške solidarnosti, niti iz obzira vjer¬ 
ničke podložnosti; branio ga je jer je imao argumente 
da brani istinu; branio je čovjeka kojeg se moglo braniti 
sigurnom savješću. Snaga obrane ostaje kao neporeciv 
prilog obrani koju će prihvatiti povijest. Njegovi brani¬ 
telji nisu ga branili samo po službenoj dužnosti, da se 
nekako spasi samo pravna forma procesa. Branili su ga 
po savjesti ljudi kojima je bilo stalo do istine. 

Zašto je nametnuta šutnja toj istini? 

Kad je povrijeđena istina, povrijeđen je i čovjek. 
Stoga smatram osnovnim ljudskim pravom u ime isti¬ 
ne, u ime svoje savjesti da se, ako se optužba stalno po¬ 
navlja, barem jednom javnosti objavi i obrana. Ili, ako 
je nametnuta šutnja obrani, neka jednom zašuti i op¬ 
tužba. Jer mi smo takvom jednostranom optužbom du¬ 
boko uvrijeđeni u svojoj ljudskosti. To neprestano po¬ 
navljanje optužbe vrijeđa ne samo osobu i uspomenu 
zagrebačkog Nadbiskupa, nego vrijeđa i sve one koji 
žele znati cijelu istinu i čistu istinu o njegovim djelima i 
riječima. 


Bi Alojzije s poglavarima bogoslovnog sjemeništa i 
redenicima 1945 ., među kojima je i Franjo Kuharić 
(sjedi u 1. redu sijeva ), kasnije zagrebački nadbiskup 
i kardinal 

Nikada nigdje u svijetu, ni u koje vrijeme povijesti, 
nijedan sudski proces nema prava zahtijevati da bude 
smatran objektivnim, prema tome i pravednim, ako se 
smije čuti samo tužitelje, a ne smije se čuti branitelje. Tu 
je neizbrisivo prisutno pitanje ljudskih prava, i to neotu- 
đivih prava; prava s kojima se čovjek rađa i umire, na 
koja ima pravo živ i mrtav; prava koja čovjek ne prima 
samo kao neku milost, nego su ta prava sam čovjek.« 

Zahvaljujem kardinalu Kuhariću, što je u svojim 
nastupima mladima, i nama bogoslovima, na putu u ži¬ 
vot, prenosio spoznaje ponajviše iz ruske književnosti o 
dvanaest metoda rastrojivanja čovjekove osobnosti, 
kojima su komunisti u Sovjetskom Savezu gazili ljud¬ 
sko dostojanstvo. Iz te njegove osjetljivosti za dostojan¬ 
stvo ljudske osobe trebalo bi posebno proučiti život i 
djelo kardinala Franje Kuharića. Proučavajući komu¬ 
nističke dokumente, i potaknut njegovim osvjedoče¬ 
njem, ustanovio sam 48 metoda i načina, na koji su ko¬ 
munistički agenti uništavali ljude ili ih likvidirali (usp. 
Crna knjiga o grozovitostima komunističke vladavine u 
Hrvatskoj , Zagreb, 2000., str. IX-LXXVIII.) 

Zahvaljujući nadbiskupu i kardinalu Kuhariću za 
svjedočanstvo ljubavi, ne zaboravljamo njegovo bis¬ 
kupsko geslo: »Bog je ljubav!«. On ju je živio i vjerno 
svjedočio u svakoj prigodi, u svakoj potrebi, u zgodno i 
nezgodno vrijeme. Osobno mu zahvaljujem na potpori 
u molitvama kojima je pratio postupak beatifikacije i 
potom kanonizacije bi. Alojzija. 

Želim čitatelje podsjetiti na njegovo razmišljanje 
zabilježeno u uvodniku 1. broja Glasnika, gdje je rekao 
sljedeće: 

»Svrha je Glasnika da naša vjernička i šira javnost 
što bolje upozna duhovni lik Sluge Božjeg, da kroz 
Glasnik također čuje njegove poruke i da bude potica¬ 
na na molitvu za uspjeh procesa. 

Glasnik želi izvijestiti javnost o dobivenim usliše- 
njima po zagovoru Sluge Božjega koja budu Glasniku 
priopćena. Na određeni način Sluga Božji Alojzije Ste- 
pinac kroz Glasnik postaje opet među nama prisutan 


»Poruka Vjere i vjernosti blagopokojnog nadbiskup i kar¬ 
dinala Alojzija Stepinca i danas nam je pouka i obveza! Silno 
je ozbiljna i potrebna! 

Njemu je Bog - živi Bog - bila najprisutnija Stvarnost 
koju je ljubio! Zato je ljubio i Crkvu Božju! Zato je ljubio i čov¬ 
jeka - sliku Božju! To je u njemu bila jedna ljubav i jedino uv¬ 
jerenje! Nije to bila prazna riječ! Puna je samo ona riječ u koju 
se uloži cijeli život! On je svoj život sažeo u jednu jedinu riječ 
- Bog! Mihaelski poklik: Quis ut Deus! Tko je kao Bog. Nije 
još po tome velik čovjek koji izvikuje velike riječi! Velik je čov¬ 
jek koji živi veliku riječ!« (Franjo KUHARIC, apostolski admi¬ 
nistrator Nadbiskupije zagrebačke, Okružnica za S tepinčeuo 
1 970., 24. siječnja 1970.) 


Nadbiskup A. Stepinac, u pratnji dr. Stjepana Bakšića, 
u pohodu župi i svetištu Majke Božje u Vukovini, u 
kolovozu 1939. promatra ih gđa. Slava Kovač r. Cmić 


da nam bude bliz iz vječnosti, kao što nam je bio bliz i 
za vrijeme svoje biskupske službe i svoje patnje. 

(...) Bilo je to u ljeto 1958. godine. Nekoliko nas 
svećenika kolega okupilo se u Pribiću u spomen svoga 
ređenja. Među nama je bio i krašićki župnik Josip Vra- 
neković. Moj kolega vlč. Josip Dumić i ja dogovorili smo 
se s vlč. Vranekovićem da ćemo u određeni sat proći 
kraj župnog dvora u Krašiću i da molimo Kardinala da 
nas kroz prozor blagoslovi. K njemu se nije moglo ući 
zbog straže pred vratima. Mi smo u točno vrijeme na 
svojim mopedima stigli u Krašić sa sjeverne strane i 
približavali se cestom župnom dvoru. Kardinal je obu¬ 
kao roketu i svoju nadbiskupsku ljubičastu mozzettu 
(kratki ogrtač) i tako svečano obučen čekao je na ot¬ 
vorenom prozoru dvojicu svojih svećenika da ih bla¬ 
goslovi. Kad nas je ugledao, i mi njega, usporili smo 
vožnju i on nas je blagoslovio na svoj način velikim 
znakom križa. K njemu nismo mogli ući, ali smo poni¬ 
jeli u svojoj duši njegov blagoslov i njegov lik. To je za 
nas bilo ohrabrenje i novi poticaj na vjernost. Neka 
Glasnik posreduje i sada njegov blagoslov s neba i nje¬ 
govu riječ, da budu poticaji svećenicima, redovnicima i 
redovnicama i svim vjernicima na ustrajnost u vjeri, na 
poslušnost volji Božjoj, na vjernost Crkvi Katoličkoj, 
kojoj je on pripadao svim srcem, svom dušom i svom 
snagom. Ta vjernost jedinstvu Crkve bila je također je¬ 
dan od razloga da je izveden pred komunistički sud... 

Svim štovateljima Sluge Božjeg Alojzija Stepinca 
preporučam Glasnik da ga šire. A preporučam ga tako¬ 
đer svim ljudima dobre volje da ga čitaju, kako bi što 
bolje upoznali njegov život i njegovu poruku.« 

Tome želi pridonijeti i ovaj broj Glasnika. 

Dr. Juraj Batelja 


1 "Ne bojte se onih koji ubijaju tijelo, a nakon toga nemaju više što 
učiniti.", Lk 12, 4. 

STEP1NČEVO U ZAGREBU 



Blagdan hrvatskoga blaženika 
Alojzija Stepinca proslavljen je u 
svim župnim crkvama i mjestima bo' 
goslužja, kako grada Zagreba, tako i 
u domovini i diljem svijeta gdje žive 
Hrvati katolici. 

U prepunoj Zagrebačkoj prvo¬ 
stolnici euharistijsko je slavlje pred¬ 
vodio zagrebački nadbiskup Josip Bo- 
zanić. U koncelebraciji su sudjelovali 
kardinal Franjo Kuharić, apostolski 
nuncij nadbiskup Giulio Einaudi, 
vojni biskup Juraj Jezerinac, križe- 
vački vladika Slavomir Miklovš, po¬ 
moćni biskupi Josip Mrzljak i Vlado 
Košić, provincijali, te stotinjak dije¬ 
cezanskih i redovničkih svećenika. 

Bilo je to i zaključno slavlje, na 
koje se grad Zagreb pripremao trod¬ 
nevnicom, koja je u Katedrali svaki 
dan započinjala pobožnostima u 17 30 
sati, a završila misnim slavljem u ko¬ 
jem je sudjelovao velik broj vjernika. 

Zamjetljivo je bilo sudjelovanje 
mladih kršćana, redovničkih i sve¬ 
ćeničkih kandidata i kandidatica. 
Osobit su utisak ostavili pjevači od¬ 
jeveni u narodne nošnje iz župe 
Markuševec (župni zbor i članovi 
KUD-a), predvođeni župnikom 
preč. Zlatkom Golubićem, te župni 
zbor i mladi župe Sv. Josipa u Zagre¬ 
bu, predvođeni župnikom mg. Josi¬ 
pom Kuhtićem. 

U Trodnevnici je posljednji put 
sudjelovao i kardinal Franjo Kuha¬ 
rić. On je druge večeri Trodnevnice 
u suslavlju sa zagrebačkim po¬ 
moćnim biskupom Vladom Košićem 
i više svećenika istaknuo kako je bi. 
Alojzije Stepinac od svoje mladosti 
živio autentični život kršćana. Nag¬ 
lasio je kako je Blaženika ljubav pre¬ 
ma Bogu nadahnjivala da ljubi brata 
čovjeka. I to je jedan od razloga da je 
grob blaženoga Alojzija iza oltara u 
katedrali postao cilj tolikih hodo¬ 
čašća, hodočasnika, molitelja, a i za¬ 
hvalne pločice dokazuju da on dje¬ 
luje iz Nebeske slave, da nam je bliz, 
da nas sluša i da nam želi pomoći. 

Nakon misnoga slavlja te druge 
večeri Trodnevnice mo. dr. Miho 
Demović predstavio je djelo akade¬ 
mika Anđelka Klobučara »Skladbe 
za orgulje«, a potom je uslijedio or- 
guljski koncert u povodu 70. godine 
rođenja akademika Klobučara. 


Uvodne misli u 

ElIHARISTIISKO SLAVLIE 
I HOMILIJA MONS. 

Josipa Bozanića na 

LITURGIJSKI BLAGDAN 

bl. Alojzija Stepinca, 
u Zagrebačkoj 

KATEDRALI, 

10 . VELJAČE 2002 . 

Uzoriti gospodine kardinale, 
Preuzvišeni apostolski nunciju, 
Dragi oci biskupi, 
braćo svećenici i redovnici, 

Časne sestre redovnice, 

Draga braćo i sestre u vjeri! 

Rijetko koji datum u životu na¬ 
še Zagrebačke nadbiskupije ima to¬ 
liku snagu privlačnosti i prepoznat' 
ljivosti kao ovaj današnji. Ove godi' 
ne nedjelja, slavlje dana Gospod' 
njega, daje poseban pečat našemu 
okupljanju oko kršćanskoga svjedo' 
čanstva blaženoga Alojzija Stepim 
ca. Proslava Kristova vazma, ostva' 
rena u životu hrabroga zagrebačko' 
ga Pastira, i nama je putokaz u živ' 
ljenju vlastita kršćanstva. 


Preč. Zlatko Golubić, markuševečki 
Župnik , predvodi misno slavlje u 
ovogodišnjoj trodnevnici za 
Stepinčevo , 7. veljače 2002 . 


U ovome slavlju sebe gledamo 
kao Crkvu svjedočke baštine koja - 
poput blaženoga Alojzija - želi od' 
govoriti na zahtjeve koje čujemo u 
večerašnjemu slavlju: »Podijeli kruh 
s gladnima, uvedi pod krov svoj 
beskućnike, odjeni onoga koga vi¬ 
diš gola, i ne krij se od onoga tko je 
tvoje krvi. Tad će sinuti poput zore 
tvoja svjetlost.« (Iz 58, 7'8) 

Znamo da je blaženi Alojzije is' 
punio očekivanja Boga i ljudi, da je 
postao svjetlo koje se nije ugasilo, i 
time pokazao da je nasljedovanje 
Krista u našim prilikama ne samo 
moguće, nego jedini način uprisut' 
njenja njegova otajstva. Riječi iz 
Knjige proroka Izaije za nas su pri' 
goda da se pripremimo za slavlje, 
zamolimo od Boga oproštenje i is' 
povjedimo pripadnost Isusovu svjet' 
lu. Pokajmo se, oprostimo jedni dru' 
gima, kako bi zajedništvo u zahvali i 
žrtvi, bilo odraz dolaska Božjega 
kraljevstva. 

Čitanja: Iz 58,7-10; 

IKor 2,1-5; Mt 5,13-16 

Draga braćo i sestre! 

Osjećam se potaknut i ohrab- 
ren riječima svetoga Pavla: »Besje- 
da moja i propovijedanje moje ne 
bijaše u uvjerljivim riječima mud¬ 
rosti, nego u pokazivanju Duha i 
snage da se vjera vaša ne temelji na 
mudrosti ljudskoj nego na snazi 
Božjoj« (1 Kor 2, 4-5). Uistinu, da¬ 
našnja naviještena Božja riječ odu¬ 
dara od onoga što slušamo u sva- 
kodnevici, ali odgovara na duboke 
čežnje svakoga čovjeka. U svijetu 
neumoljiva pritiska gospodarske is¬ 
plativosti, u trci s vlastitim mo¬ 
gućnostima i pokušajem pribavlja¬ 
nja raznih vrsta premoći, čovjek ne 
čuje istinske pohvale o ljudskoj ve¬ 
ličini. Čovjek nasuprot beznadnosti 
traži protutežu i pokretače snage, 
koji bude nadu. I zato je današnje 
evanđelje uistinu »radosna vijest«, 
ponavljajući čovjeku koji vjeruje u 
Krista ono što je njegova dragocje¬ 
nost; što Bog prepoznaje kao Božje 
u nama i čime želi graditi nebesko 
kraljevstvo na zemlji. 

Jer, Isus ne kaže: »Vi trebate biti 
sol zemlje i svjetlost svijeta.« On ne 
koristi riječ zahtjeva novih rezulta¬ 
ta i projekata; ne koristi se rječni- 
kom tzv. gospodara ovoga svijeta, u 
kojemu prevladava riječ 'trebati' i 
morati'. On vidi da su ljudi umorni 
od očekivanja onih koji unaprijed 
znaju što treba učiniti. Ljudi su 
preopterećeni željama vlastite pro¬ 
mocije pojedinaca, koji obećavaju 
bolju budućnost na tuđi račun. 
Zato svojim učenicima, ali i svima 
nama vjernicima, kaže: Vi ste sol 
zemlje i svjetlost svijeta. Želi reći da 
sve ostalo što se čini ima korijene u 
tome što čovjek jest. 

To ujedno može i zbuniti, jer 
ljude koji su bili oko njega današnji 
analitičari zacijelo ne bi nazvali 
svjetlom društva i svijeta. Bili su to 
sasvim obični ljudi, od kojih velika 
većina nije znala ni čitati ni pisati i 
nisu imali projekte u rukama, osim 


svojih žuljeva i beskrajne želje za 
Bogom. No, to su bili ujedno i ljudi 
koji su razumjeli nešto od onoga što 
je Isusu bilo važno; shvatili su da 
Bog ima projekt s njima. I Isus im 
ne kaže što još moraju učiniti; ne 
šalje ih u hram da prinesu više žrta¬ 
va, već im gotovo povjerljivo kaže: 
Ovaj bi svijet bez vas bio bezobličan , 
taman i bljutav. Važno je da postojite 
- svaki od vas. 

Kada je evanđelist Matej te ri¬ 
ječi Govora na gori zapisao u svoje¬ 
mu evanđelju, već su postojale sku¬ 
pine kršćana u Antiohiji i Damas¬ 
ku, Korintu i Rimu, koji su poput 
nas večeras slušali prelijepi komplb 
ment koji Isus daje svojima: Vi ste 
sol i svjetlo. Gledajući kršćanski na¬ 
čin življenja i drugi su prepoznavali 
ispunjenje jedne duboke ljudske 
čežnje. S druge strane, vlastodršci 
su osjetili prijetnju i pokrenuli pro¬ 
gonstva. Bez posebnih sučeljavanja 
s javnošću i bez prepirki sa svijetom 
koji ih nije volio, kršćani su bili tu, i 
nije ih bilo moguće previdjeti. Po¬ 
put kvasca i soli, njihov je život svi' 
jedio djelima. 

Vrijeme za koje smo mislili i na¬ 
dali se da je daleko iza nas, htjelo je 
još u nedavnoj hrvatskoj prošlosti 
biti produžetak pokušaja iskorjenjb 
vanja takvoga načina života s Bo¬ 
gom. Nadali smo se, ali neki doga¬ 
đaji posljednjih mjeseci otkrivaju 
da je komunistički mentalitet prežb 
vio do te mjere, da se Crkva ponov- 
no mora suočiti s takvim idejama. 
Mislili smo da su neki temeljni poj¬ 
movi jasni i da će oni koji žele bra¬ 
niti vrijednosti suvremenog plural¬ 
nog i demokratskog društva uvidje¬ 
ti, da se protucrkvenošću dovodi u 
pitanje pluralnost, a legitimna pra¬ 
va nekima u Hrvatskoj dokidaju. 

U prozivanjima kojima je Crkva 
izložena osjeća se velika doza neu¬ 
kusa. Jer, zar nije neukusno u ovoj 
našoj Hrvatskoj prozivati Crkvu i 
kršćanstvo, imajući u vidu sve ono 
što je prožimalo i prožima hrvatsku 
zbilju, a proizlazi iz kršćanskoga i 
katoličkoga nadahnuća? Zar nije 



Najmlađa članica KUD-a iz 
Markuševca predvodi molitvu 
Anđeo Gospodnji u Zagrebačkoj 
katedrali u prvoj večeri trodnevnice 
za Stepinčevo 2002. 

(7. veljače) 


neukusno - doduše na perfidan na¬ 
čin - osporavati prava vjernicima, 
roditeljima i Katoličkoj Crkvi da se 
brinu za svoju djecu i mladež i da ih 
odgajaju u slobodi svojih uvjerenja? 
Zar nije neukusno dovoditi u pita¬ 
nje korisnost onoga što radi Crkva 
na raznim područjima, gurajući sve 
to pod krov neke nejasne privat¬ 
nosti? Ima li ukusa u prozivanju Cr¬ 
kve zbog njezina tobožnjeg bogat¬ 
stva s jedne strane i očekivanja da 
na pitanja i poteškoće društva Cr¬ 
kva odgovara u raznim područjima, 
s druge strane, dok se istodobno ne 
čini dovoljno da Crkva punim za¬ 
mahom može iskoristiti svoja dob¬ 
ra? 

Vrhunac toga neukusa svakako 
je osporavanje tolikoga dobra koje 
je učinio blaženi Alojzije Stepinac, 
koji je prije četrdeset i dvije godine 
na današnji dan doživio svoju pas- 
hu, svoj prijelaz k nebeskome Ocu. 
Nije li neukus dovoditi u pitanje 
njegovu gorljivost za svakoga čovje¬ 
ka i optuživati upravo njega, koji je 
bio glas savjesti čovječanstva dok 
su drugi šutjeli? Uistinu je neukus¬ 
no svjetlu - blaženom Alojziju, koji 
je tako jasno pokazivao put ljud¬ 
skosti i zauzimao se za rase, narode i 
pojedince, bez obzira o komu je bila 

Vlč. Josip Kuhtić, župnik župe sv. 
Josipa u Zagrebu, predvodio je 
misno slavlje treće večeri 
trodnevnice za Stepinčevo 2002. 
(9. veljače) 


riječ, predbacivati tamu, a istodob- 
no zanemariti posljedice ideologije 
koja je mnoge hrvatske i nehrvat¬ 
ske obitelji zavila u tugu i tamu. 
Možda to drugi ne primjećuju, ali 
mi vjernici dobro osjećamo zajedlji¬ 
ve ugrize na našim vjerničkim osje¬ 
ćajima u posljednje vrijeme, kada se 
- nakon tolikih napora Katoličke 
Crkve oko dostojanstva čovjeka - 
nju proziva i blati. Ipak, dragi vjer¬ 
nici, kršćani nikada ne upadaju u 
malodušje; možda smo ražalošćeni 
takvim prekrajanjem povijesti, ali u 


tome vidimo i svoju zadaću. Da 
nema neukusa, ne bi trebalo niti 
mjere ukusa. Neki kao da taj neu¬ 
kus ne vide, ali Isus reče: Vi ste sol 
zemlje, vi ste svjetlost svijeta. Na 
nama je, da upozorimo i da se pos¬ 
tavimo na primjeren način. 

Ova je prvostolnica kroz deset¬ 
ljeća na današnji dan u zagrebačku 
noć sjala vjerničkim mnoštvom i 
obasjanim vratima, koja su svjedo¬ 
čila da se Kristovo svjetlo nije uga¬ 
silo. Blaženoga Alojzija Sveti je 
Otac ovdje nazvao »najsvjetlijim li¬ 
kom«, koji je »svojom prisutnošću, 
svojim radom, svojom hrabrošću i 
strpljivošću, svojom šutnjom i, na¬ 
pokon, svojom smrću, pokazao da 
je istinski čovjek Crkve« i »sprem¬ 
no je prinio sebe kao najveću žrtvu, 
samo da ne bi zanijekao vjeru« (En¬ 
ciklika Crkvi u Hrvata, str. 22). Nje¬ 
gova je žrtva bila rađanje novoga 


Hvala svim čitateljima, 

ŠTOVATELIIMA BLAŽENOG 

Aloiziia Stepinca li 

DOMOVINI I ŠIROM SVI|ETA, 
ZA MOLITVE 1 DAROVE, KO)I 
NESEBIČNO 1 VELIKODUŠNO 
PROMIČU GLAS SVETOSTI 1 
MUČENIŠTVA KARDINALA 

Aloiziia Stepinca. 



svjetla koje nije prestalo sjajiti, bez 
obzira na sve komunističke laži koje 
je morao slušati na optuženičkoj 
klupi, i bez obzira na udarce koje je 
morao podnositi u zatočeništvu. 
No, on je i tada u svojoj poniznosti 
znao da na klupi nije optuženi Ste- 
pinac, već »nadbiskup zagrebački, 
hrvatski metropolit i predstavnik 
Katoličke Crkve« (Aleksa Benigar, 
A lojzije Stepinac, hrvatski kardinal , 
str. 537). Ivan Pavao II. nam je pos¬ 
vjedočio: »U tom trenutku uzbur¬ 
kane nacionalne povijesti on je tu¬ 
mačio najautentičniju tradiciju va¬ 
šeg naroda» (Enciklika Crkvi u 
Hrvata, str. 22). 


Draga braćo i sestre, pod ime¬ 
nom Stepinac i danas je Katolička 
Crkva u hrvatskom narodu, a to 
smo mi, braćo i sestre u vjeri. Laži 
mogu tek na kratko ostaviti dojam 
da su istinite, posebno ako im je za 
to dan javni prostor, ali »ne može se 
sakriti grad koji leži na gori«. Takvi¬ 
ma jest problem blaženi Alojzije 
Stepinac, jer im je problem Kato¬ 
lička Crkva, čiji ugled treba polju¬ 
ljati, utjecaj umanjiti, svjetlo za- 
tamniti. Problem im je vjera koju is¬ 
povijedamo, premda će na sva usta 
govoriti kako na to imamo pravo. 
Problem im je što i u prošlosti i u sa¬ 
dašnjosti moraju osjetiti na ovim 
prostorima okus kršćanstva, koji im 
se ne sviđa. Valja nam i za njih mo¬ 
liti, ali teško bi bilo narodu i građa¬ 
nima naše Domovine kada kršćan¬ 
stva ne bi bilo, ili kada bi takva sol 
postala beskorisnom, ili bljutavom. 

Možda ćete reći da je neprimje¬ 
reno govoriti o komunizmu u da¬ 
našnje vrijeme. Nipošto. Jer ono što 
je u nama vjernicima itekako pri¬ 
sutno kao živo sjećanje jest način 
na koji je Crkva bila gurana iz jav¬ 
nosti; način na koji joj se podmeta¬ 
lo i osporavalo njezina nastojanja. 
Svaka dobronamjerna kritička riječ 
vjernika ne smeta, ali ga boli kada 
osjeti podmetanje i osporavanje. Mi 
možemo i moramo živjeti i s time, 
ali smo se nadali da se nešto takvo 
više neće događati. Kada se pokušaj 
redovitoga uređivanja odnosa u 

društvenoj i državnoj zajednici na- 
živa diskriminacijom ili čak i segre¬ 
gacijom, onda to vjernike smeta, ali 
mi možemo živjeti i s time. Ipak, 
kao što Crkva ne šuti kada su drugi 
u pitanju, neće biti čudno ako pro- 
govara kada je u pitanju njezino 
vlastito poslanje. Ne radi traženja 
posebnih prava, već radi poštivanja 
pravednosti. Možda će netko prigo- 
voriti da se vraćamo u prošlost. 
Dobro se, pa čak i nužno, vratiti u 
povijest svaki puta kada bi se željele 
ispisati neke druge stranice bez nas. 

Da je slično tim nastojanjima 
bilo i u vrijeme života blaženoga 
Alojzija, govori njegova izjava o 
važnosti konkordata između Crkve 
i države iz 1936. godine: »Očito je 
naime, da Crkva imade pravo na 
sredstva, koja su joj potrebna da 
postigne svoj cilj, htjela država ili 
ne. Znam doduše, da će se u ovo 
doba anarhije i zbrke pojmova tko- 
god čuditi, ili što više, zanijekati Cr¬ 
kvi svako pravo da se razvija« (A loj- 
zije Stepinac, Propovijedi, poruke, go¬ 
vori 1934-1940, str 150). Ovim 
riječima potaknuti, ni mi ne smije¬ 
mo zaboraviti što je naše poslanje, 
jer valja nam svima i danas svjedo¬ 
čiti Krista. Blaženi Alojzije »dobro 
je znao da se ne može popuštati kad 
je u pitanju istina, jer istina nije 
roba kojom se može trgovati. Zbog 
toga mu je bilo draže prihvatiti pat¬ 


nju nego li izdati svoju savjest i 
iznevjeriti obećanje dano Kristu i 
Crkvi» (Bit ćete mi svjedoci, str. 19). 

Isusu u njegovu Govoru na gori 
nije stalo do toga da se osvrće na 
trendove vremena, već mu je stalo 
do dublje dimenzije. Slika o svjetlu i 
soli želi reći njegovim učenicima, 
ali isto tako i nama, da biti kršćanin 
i biti prisutan u svijetu ima smisla 
samo ako čovjek živi svoje kršćan¬ 
stvo. Sol ima smisla samo ako se ko¬ 
risti, ali to korištenje - osim što daje 
okus - održava i čuva, daje trajnost 
za zla vremena i za nestašicu. Mi 
smo kršćani da bismo, poput blaže¬ 
noga Alojzija Stepinca, donosili 
svjetlo života svima koji trpe iz raz¬ 
nih razloga. Biti kršćanin znači dje¬ 
lovati u svakodnevici, u susretima, 
promišljanju, inicijativama i zalaga¬ 
nju oko dobra. 

Na koji se to način može učiniti 
govori nam čitanje koje nam je na¬ 
viješteno: »Ukloniš li iz svoje sredi¬ 
ne jaram, ispružen prst i besjedu 
bezbožnu, dadeš li kruha gladnome, 
nasitiš li potlačenog, tvoja će svjet¬ 
lost zasjati u tmini i tama će tvoja 
kao podne postati« (Iz 58, 9-10). 

Današnje evanđelje predstavlja 
kršćanski poziv poglavito kao 
»službu u javnosti« ili služenje svim 
ljudima. Takva je uloga i soli i svjet¬ 
la. Očito je da čovjek ne može biti 
ni jedno ni drugo samo riječima, 

već jedino djelima. Djela pak izra¬ 
njaju iz ljubavi i znakovi su ljubavi, 
a nisu potpora moći i prestižu. Ona 
su spomenuta da budemo svjesni 
svoje odgovornosti i da u njihovu 
svjetlu ispitamo savjest. U ispitu 
savjesti kršćanina uvijek postoji pi¬ 
tanje o služenju. U njemu se nalazi 
spasonosni okus soli i svjetla zemlje. 
Sve to govori o nama, o Crkvi. 

Zato sam odlučio upravo na 
blagdan blaženoga Alojzija Stepin¬ 
ca obznaniti vam vijest od neobične 
važnosti za našu zagrebačku Crkvu. 
Svima vama i svem svećenstvu, re- 
dovništvu i vjernicima laicima di¬ 
ljem Nadbiskupije zagrebačke da¬ 
nas službeno najavljujem Nadbis- 
kupijsku sinodu. Predpriprema će 
trajati do jeseni, kada s početkom 
pastoralne godine započinje redovi¬ 
ta priprema. Naša posljednja sinoda 
proslavljena je davne 1925. godine. 
Razmišljajući i savjetujući se, osje¬ 
tio sam jednodušnu potporu i sug¬ 
lasnost o potrebi Sinode u ovome 
vremenu. 

Na početku novog tisućljeća 
potrebno je novo svjetlo Duha Sve¬ 
toga. Ateizacija koja se sustavno 
provodila za vladavine komunis¬ 
tičkog režima ostavila je praznine u 
mnogih. Nametnuti rat kroz pro¬ 
tekle godine uzrokovao je tolike ru¬ 
ševine, ne samo na materijalnom 
području, već i u dušama ljudi. 
Novo društvo koje se sada stvara 
nosi i nove klice proturječnosti na 
etičkom i socijalnom polju te potiče 
nove napetosti u odnosima među 
građanima. Katolička vjera i Crkva 
prisutna je sada na jedan drugi na¬ 
čin u našoj javnosti. Gotovo četrde¬ 
set godina je prošlo od Drugoga va¬ 
tikanskog sabora, koji je velika mi¬ 
lost što ju je zadobila Crkva u 20. 
stoljeću. »U njemu nam je», kako 
kaže Sveti Otac, »bio ponuđen si¬ 
guran kompas da bi nas usmjerio ti¬ 
jekom hoda u stoljeću u koje ulazi- 
mo» (NMI, 57). Sve to predstavlja 
nove izazove za naš kršćanski život. 
Prigoda je tim veća, jer upravo ove 
godine proslavljamo sto i pedesetu 
obljetnicu uzdizanja Zagrebačke 


»U razgovoru s njim doživljavali smo kako sveto ime Bog zvoni u njegovim usti¬ 
ma tako živo, stvarno, uvjerljivo, osobno. Kao da svaki put pjeva sa psalmistom: 'Ve¬ 
lik je Gospodin i svake slave dostojan, nedokučiva je veličina njegova 1 (Ps 145/144/, 3). 

Za njega je Bog zaista bio: Svet! Svet! Svet! Gospodin Bog nad vojskama! Bes¬ 
konačna Božja stvarnost, Neizrecivo Trojstvo Života, Istine i Ljubavi; Bog tako bliz i 
svet bio je za njega trajni izvor jakosti i radosti. 

Zato mu je prolazio dušom užas kad je čuo da je Bog uvrijeđen, i ponižen, zani¬ 
jekan; zato mu je duša strepila za vjeru u Boga; za vjeru malenih, za vjeru mladih, za 
vjeru u hrvatskom narodu. 

Proročkim svjetlom u očima pitao je često nadbiskup Stepinac svoje slušatelje: 
što je čovjek bez Boga? 

Zaista, što je čovjek bez Boga? Može postati bespomoćna igračka tamnih sila u 
sebi, moćnih sila oko sebe. Bog oslobađa čovjeka da ne bude igračka nego slobodno 
biće, pobjednik grijeha u sebi i zla oko sebe. Apostol-prorok, autentični poslanik 
Božji, slobodan je u Bogu i Bog je slobodan u njemu; a ta je sloboda nepobjediva, svi¬ 
jetla, jaka; ta je sloboda opredijeljena za Istinu, ne može zanijekati pravdu, ne može 
se odreći Boga, ne može izdati čovjeka.« (Franjo KUHARIĆ, nadbiskup zagrebački, 
Propovijed na Stepinčevo 19 74.) 

biskupije na razinu nadbiskupije i 
uspostavu Metropolije. 

Sinodom želimo vidjeti kako 
možemo biti snažnije svjetlo ljudi¬ 
ma; kako živimo svoju crkvenost i 
kršćansko zajedništvo koje nam je 
darovano Radosnom viješću, te 
kako možemo odgovoriti novim iza¬ 
zovima današnjice svojim kršćan¬ 
skim identitetom. To zahtijeva pot¬ 
punu predanost i suradnju svih čla¬ 
nova naše Nadbiskupije. Zato 


pozivam sve vas, dragi svećenici, 
redovnici i redovnice, sve vas vjer¬ 
nici laici, na oduševljenu suradnju i 
zajednički hod da si uzajamno po¬ 
mažemo u izgradnji Crkve. Sinoda 
otvara polja naše življenosti vjere, 
nade i ljubavi. Ona postaje traganje 
za svježinom svjedočanstva i bolje¬ 
ga služenja u svijetu. 

Neka nas u tome radu prati za¬ 
govor blažene Djevice Marije, Maj¬ 
ke Crkve, svih hrvatskih svetaca i 


mučenika, a osobito svetog Marka 
Križevčanina, blaženog Augustina 
Kažotića i najsvjetlijega lika - bla¬ 
ženoga Alojzija Stepinca, koji »svo¬ 
jemu narodu pruža svojevrsni kom¬ 
pas da bi se znao orijentirati (Bit 
ćete mi svjedoci, str 19 ). On nas da¬ 
nas poziva da ga slijedimo: svijetleći 
dobrim djelima. 

Neka nas u tome Bog blagoslo¬ 
vi. Amen. 

—-—• • • • • —- 


Propovijed kardinala Giovannia 
Battiste Rea, pročelnika 
Kongregacije za biskupe u 

HRVATSKO) NACIONALNOJ CRKVI Sv. 

Jeronima u Rimu 10. veljače 2002. 

Predraga braćo i sestre! Slike svijetla i soli o kojima 
govori Evanđelje veoma su značajne s obzirom na svjedo¬ 
čanstvo koje je svaki kršćanin pozvan dati u svome živo¬ 
tu: »Vi ste sol zemlje..., vi ste svjetlo svijeta« (Mt 5,13-14). 

Kristov učenik, prožet božanskim svjetlom, treba biti 
svjetlo koje obasjava i grije. Sol, simbol života, simbol 
mudrosti, također je simbol uloge Kristovih učenika koju 
trebaju vršiti u svijetu: uloga primjerena onoj koju vrši sol 
u jelu. 

Blaženi Alojzije Stepinac, čije se godišnjice smrti spo¬ 
minjemo danas, koja se zbila 10. veljače 1960., bio je za 
Crkvu u Hrvatskoj svjetlo i sol u osobito teškim vremeni¬ 
ma, po svijetlom svjedočanstvu koje prolaznost vremena 
neće moći izbrisati. 

Već od vremena Rimskog Carstva u Hrvatskoj su bili 
brojni mučenici. I dvadeseto stoljeće zabilježilo je mnoge. 
Svojom žrtvom, sjedinjenom s patnjama Kristovim, dali 
su izvanredno svjedočanstvo, koje i danas nastavlja zrači¬ 
ti svjetlo i nadu, govorom koji ne pozna zalaska. Mnogi 
pastiri, svećenici, sestre redovnice i obični vjernici potvr¬ 
dili su krvlju i golemim žrtvama svoju vjeru i svoje pria¬ 
njanje uz Krista. 

Blaženi Stepinac nije prolio krv u strogom smislu, ali 
su duge patnje prouzročile njegovu smrt. Posljednjih 15 
godina njegova života obilježile s u neprestana zlostavlja¬ 
nja i trpljenja, s kojima se on suočio i pod cijenu vlastitog 
života, kako bi svjedočio Evanđelje i bio svjetlo i sol Cr¬ 
kve u Hrvatskoj, odbacujući svaku namjeru vlade koja ga 
je željela prisiliti da Hrvatima ustanovi neovisnu Crkvu u 
nekom smislu, odvojenu i nezavisnu od Rima. 

U svojoj duhovnoj oporuci (napisanoj 1957.) blaženi 
Stepinac je govorio: »Moji dragi sinovi, ostanite vjerni 
Kristovoj Crkvi, i pod cijenu života, ako je potrebno... Vi 



Kard. Giovamni Battista Re, pročelnik kongregacije 
za biskupe , propovijeda na Stepinčevo 2002. 
u hrvatskoj crkvi Sv. Jeronima u Rimu 


znate da su naši oci i preci stoljećima prolili potoke krvi 
da bi sačuvali sveto blago katoličke vjere i da bi ostali 
vjerni Kristovoj Crkvi. Ne biste bili dostojni imena vaših 
otaca ako biste dopustili da se odvojite od stijene na kojoj 
je Krist izgradio svoju Crkvu. Vjernost, dakle, Katoličkoj 
Crkvi, sve do groba.« 

Tekst njegove duhovne oporuke 
prožet je čvrstom sviješću da treba 
prijeći vlastiti »križni put« kao kršća- 
nin i biskup, za Katoličku Crkvu i za 
Hrvatsku. Kada mu je Titova vlada 
ponudila mogućnost da zbog zdravlja 
napusti domovinu, on je odbio, dobro 
znajući da se, ako bude prihvatio, ne- 
će moći nikada više vratiti. Želio je 
ostati blizu i biti koristan svome naro- 
du, svjedočeći u svakoj prilici istinu 
Evanđelja i povjeravajući se Gospodi' 
nu prema svome biskupskom geslu: 
»In te, Domine, speravi.« 

Blaženi Stepinac, snagom koja do- 
laži odozgo i herojskim duhom vjere, 
znao se je suočiti sa žalosnim zbiva- 
njima svoga vremena, ponudivši svo¬ 
me narodu u tamnim vremenima, ali 
i nama danas, smjerokaz u teškim ži¬ 
votnim trenucima. Blaženik se odup- 



Blaženom Alojziju Stepincu zah¬ 
valjuju za uslišanja i ozdravljenja: 

Zdravko Venegar, Zagreb; Stjepan 
Vuković, Sv. Martin na Muri; Marija 
Kanižaj - Zagreb; Marija Gregov - Za¬ 
dar; Ivan Milanović - Osijek 
♦ ♦♦ 

Suafel dopis na Fbstulaturu blaže¬ 
nog A lojzija Stepinca, kojim se priop¬ 
ćuje primljeno uslišanje ili uspomena , 
neka bude potpisan te obilježen nad¬ 
nevkom i mjestom pisanja. Anonimna 
pisma se ne arhiviraju. Vjernici koji žele 
ostati anonimni neka to napomenu u 
dopisu , 


ro snažno vlastima u Hrvatskoj, bra¬ 
neći progonjene osobe, bili oni Srbi, 
Židovi, Cigani ili Hrvati. Podigao je 
glas protiv svake vrste nepravde. U 
djelovanju kardinala Stepinca postoji 
odrednica: suprotstavljanje svakoj 
nepravdi, tko god je počinio. Napisao 
je: Katolička Crkva ne boji se bilo 
koje zemaljske sile kada se radi o ob¬ 
rani temeljnih čovjekovih prava. 

Blaženi Stepinac bio je svjestan 
velikog zadatka i odgovornosti koje je 
imao kao zagrebački nadbiskup za ta¬ 
dašnji svijet. Znao je da Kristov uče¬ 
nik ne može živjeti za samoga sebe i 
da pastir treba ostati posred svoga sta¬ 
da, voditi ga podučavanjem i primje¬ 
rom svoga života. Dobri Pastir, zapra¬ 
vo daje život za svoje ovce. 

Njegova snaga nasuprot neute¬ 
meljenim tužbama, koje su mu bile 
pripisane, dirnula je one koji su pri¬ 
sustvovali njegovu suđenju. Čak i 
dva vladina odvjetnika, zadužena da 
ga optuže, završili su braneći ga, priz¬ 
najući očitu istinu. Njegova hrabrost 
i herojstvo pogodili su u srca dvaju 
odvjetnika i dodirnuli su srca mnogih 
muževa i žena u Hrvatskoj. Njegovo 
svjedočanstvo prešlo je granice Hr¬ 
vatske. Sjećam se kako je rektor moga 
sjemeništa u Bresci, za vrijeme suđe¬ 
nja, čitao svaki dan za ručkom izvje¬ 
štaje talijanskog tiska o slučaju Stepi¬ 
nac, i svi mi trpjeli smo zajedno sa za¬ 
grebačkim nadbiskupom i divili smo 
se snazi njegova duha i vjere. I taj ne¬ 
pravedni proces, s nepravednom pre¬ 
sudom, nije opstao pred sudom povi¬ 
jesti. 

On ostaje za sve nas veliki svje¬ 
dok koji je pružio snagu mnogim oso¬ 
bama, ne samo u svojoj domovini 
nego u cijelom svijetu, i naučavao je 
da budemo, kako kaže Evanđelje da¬ 
našnje mise, svjetlo i sol zemlje. Nje¬ 
govo svjedočanstvo, kao i svjedočan¬ 


stvo mnogih drugih mučenika, prim¬ 
jer je i poziv da budemo vjerni ideali¬ 
ma kršćanskog života. Samo živeći te 
ideale, možemo se smatrati svjetlom i 
solju ovoga svijeta. 

Važna dimenzija života blaženog 
Stepinca bila su njegova hodočašća u 
svetište Majke Božje u Mariji Bistrici. 
On je dao odlučujući doprinos da 
Marija Bistrica postane jedno od naj¬ 
važnijih svetišta u Hrvatskoj, svetište 
koje je 3. listopada 1998. izabrano za 
mjesto na kojem se dogodila sveča¬ 
nost njegove beatifikacije. Cesto je 
blaženi Stepinac pješice prelazio da¬ 
ljinu od 45 kilometara između Zagre¬ 
ba i svetišta. Povodom hodočašća 
1935. zaključio je propovijed jednim 
marijanskim zavjetom: »Mi pak sa 
svoje strane obećajemo svi, da ćemo 
Ti ostati vjerni i iskreni štovatelji! 
Vjerni dok budu žuborili potočići na¬ 
ši, šumile rijeke naše, dok se bude 
pjenilo sinje more naše. Vjerni dok se 
budu zelenile livade naše, dok se budu 
zlatile njive naše, dok se budu sjenile 
tamne šume naše, dok bude mirisalo 
cvijeće domovine naše!« 

U godinama provedenim u zatvo¬ 
ru njegova je marijanska duhovnost 
bila za njega sigurno izvor mira i sna¬ 
ge nasuprot klevetama. Iz Evanđelja i 
pobožnosti prema Mariji crpio je sna¬ 
gu da bi bio Pastir koji daje život za 
ovce, darivajući svakim danom sa¬ 
moga sebe u tužnim prilikama koje su 
ga zadesile. 

Neka njegovo svjedočanstvo 
nastavi svijetliti hod Crkve i čovje¬ 
čanstva. Neka njegovo svjedočan¬ 
stvo bude svjetlo, posebno onima koji 
se u ovom Zavodu pripremaju biti 
Kristovi svećenici, u vremenima koja 
su drugačija od onih u kojima je živio 
blaženi Stepinac, ali u kojima postoji 
potreba iste vjernosti Kristu i iste 
pastirske hrabrosti. Amen. 


»Isus Krist, Bog i čovjek, najveći je događaj povijesti. On je njezin najbogatiji 
sadržaj i neprevarljiva nada. Bog je uzeo na se naše čovještvo i rodio se od Djevice da 
bude naš suputnik i da u njemu nađe konačni smisao ljudski život i ljudska povijest. 

Položen je u nju kao pšenično zrno u zemlju. Ali budući da je ta povijest grije¬ 
hom okaljana i mržnjama otrovana, Isus Krist je, u njoj prisutan, ponio na sebi njezi¬ 
ne teške udarce. Kao da se u njegovu Srcu zgusnula sva tjeskoba svijeta. Čitajući u 
Evanđelju povijest njegove muke, vidimo da je to istina. Ponio je na sebi grijeh svijeta 
(Iv 1,29). (Franjo KUHARIĆ, nadbiskup zagrebački, Propovijed na Stepinčevo 1975.) 

MOLITVA 
VJERNIKA ZA 
BLAGDAN 
BL. A. STEP1NCA 

Dobrom Bogu, koji nas 
i danas poziva da svoj 
kršćanski život promatramo u 
svjetlu evanđeoskih zahtjeva i 
da ga po uzoru blaženog 
Alojzija mjerimo ljubavlju 
prema bližnjemu, upravimo 
svoju molitvu za Crkvu, za 
hrvatski narod i za cijeli 
svijet. 



1. Za Katoličku crkvu, osobito u na¬ 
šem narodu, da iz dara vjere, po primje¬ 
ru blaženog Alojzija, hrabro u svakom 
vremenu ispovijeda Kristovo božan¬ 
stvo, ne težeći za zemaljskom čašću i 
veličinom, molimo te. 

2. Za pastire Crkve predvođene 
Petrovim nasljednikom, da svojim živo¬ 
tom budu glasnici evanđeoske praved¬ 
nosti, svjedočeći snagu zapovijedi lju¬ 
bavi koja prosvjetljuje božanskom isti¬ 
nom, molimo te. 


Mom. Vladimir Stanković s mons. 
Stjepanom Lackovićem, nekoć tajnikom 
bi Alojzija, i preč. Matom Repićem, 
umirovljenim lepoglavskim župnikom, 
nakon euharistijskog slavlja u 10 00 sati 
u Zagrebačkoj katedrali, 
na Stepinčevo 2002. 


3. Za sve odgovorne u društvenoj 
zajednici, da ih mudrost križa i zrno 
koje umirući donosi plod, poučava i na¬ 
dahnjuje u zauzetosti za opće dobro i u 
borbi protiv obespravljenosti, beznađa i 
tuge u našem narodu, molimo te. 

4- Za sve koji svoj život stavljaju u 
službu drugima, da ustraju usprkos svih 
nevolja i kušnji, kako bi radosni vidjeli 
smisao i plodove svoga sebedarja, moli¬ 
mo te. 

5. Za nas okupljene na ovoj Euha¬ 
ristiji: ne dopusti da nam srce zarazi zlo 
i mržnja, već nas uvijek pročišćuj pra- 
štanjem i obnavljaj približavanjem svi¬ 
ma kojima je potrebna naša pomoć i 
dar nade, molimo te. 

6. Za sve koji su diljem domovine 
ujedinjeni s nama putem televizijskog i 


Župni zbor sv. Šimuna iz MarkuŠevca 
predvodi liturgijsko pjevanje 
u prvoj večeri trodnevnice za 
Stepinčevo 2002. (7. veljače) 


radijskog prijenosa, napose za sve pri¬ 
tisnute bolešću i drugim životnim križe- 
vima, da po zagovoru blaženoga Alojzi¬ 
ja ustraju u vjernosti Bogu, nadajući se 
vječnoj utjehi, molimo te. 

7. Za sve djelatnike sredstava dru¬ 
štvenog priopćavanja, da svjesni velike 
odgovornosti, uvijek budu tražitelji i ši- 
ritelji istine, molimo te. 

8. Za pokojne koji su u Kristu pre¬ 
minuli: da svi koji su nastojali živjeti u 
tvojoj milosti, koji su trpjeli za Evanđe¬ 
lje i bili pritisnuti nevoljama, u tebi nađu 
utjehu, vječno spasenje i zajedništvo 
novoga života s tobom, molimo te. 

Bože, vrelo svake utjehe, ti si izi¬ 
šao u susret umornomu čovječanstvu 
izabirući slabe i bespomoćne, kako bi 
bili kvasac novoga svijeta, Pomozi svo¬ 
joj Crkvi da se neprestance obnavlja 
u poslušnosti Evanđelju, te da bude 
znakom spasenja hrvatskom narodu i 
svim ljudima. To te, Oče, molimo, po 
Kristu Gospodinu našemu. Amen. 

PROSLAVA 
U RIMU 

Misno slavlje na liturgijski 
blagdan bi. Alojzija je u hrvatskoj 
nacionalnoj crkvi Sv. Jeronima u 
Rimu 10. veljače Z002. predvodio 
je pročelnik Kongregacije za bisku¬ 
pe kardinal Giovanni Battista Re. 
Koncelebrirali su nasljednik Veli¬ 
kog pokorničara kardinala Bauma 
Williama Wakefielda nadbiskup 
Luigi De Magistris, i tajnik Kon¬ 
gregacije za kler nadbiskup Csaba 
Ternyak. Na misi se okupilo veliko 
mnoštvo hrvatskih i talijanskih 
štovatelja blaženog Stepinca. Uz 
veleposlanika Republike Hrvatske 
Franju Ženka i Bosne i Hercegovi¬ 
ne Vlatka Kraljevića na misi su bili 
nazočni slovački veleposlanik Ma- 
rian Servatka i slovenski Karl Bo- 
nutti. Uz brojne namještenike vati¬ 
kanskih ustanova, posebno Kon¬ 
gregacije za proglašenje blaženih i 
svetih, te rektora rimskih zavoda, 
na misi su sudjelovali i predstavni¬ 
ci akademije »Cultorum Marty- 
rum«, čiji je Stepinac bio član i 
prvi proglašeni blaženik. 


Hodočasnici iz Splita pred autobusom 
nakon večernjeg euharistijskog slavlja 
u Zagrebačkoj katedrali , 

10. veljače 2002. 


Stepinčevo u 
Varaždinskoi katedrali 

Spomendan bi. Alojzija Stepinca, 
suzaštitnika Varaždinske biskupije, sve¬ 
čano je obilježen misom koju je u Va¬ 
raždinskoj katedrali 10. veljače slavio 
varaždinski biskup Marko Culej s dva¬ 
desetak svećenika. Bio je nazočan veći 
broj redovnica, te mnoštvo vjernika. 
Obraćajući se okupljenima, biskup Cu¬ 
lej kazao je kako je na 42. obljetnicu 
završetka ovozemaljskog života hrvat¬ 
skog blaženika i mučenika Alojzija Ste¬ 
pinca potrebno Bogu zahvaliti za nje¬ 
gov primjer života, primjer kako Boga 
ljubiti, kako bližnjemu pomoći i kako 
ovim svijetom proći čineći dobro. 

Podsjetivši u homiliji na riječi kardi¬ 
nala Franje Kuharića kako je »Stepinac 
za Katoličku crkvu u Hrvata najdraže 
duhovno bogatstvo«, kazao je kako je 
to bogatstvo u Stepinčevoj svetosti i 
mučeništvu. »Krist je bio temelj njegova 
života, a vjera i vjernost Katoličkoj Cr¬ 
kvi obilježili su njegov život u ono tra¬ 
gično vrijeme naleta bezbožne ideologi¬ 
je, koja je htjela iskorijeniti Božje ime iz 
života vjernika i uopće iz javnog živo¬ 
ta«, rekao je varaždinski biskup, dodav¬ 
ši kako se blaženi Alojzije, nošen vje¬ 
rom, solidarizirao s hrvatskim narodom 
premda je bio nepravedno optužen kao 
neprijatelj naroda. Bio je bespoštedno 
proganjan u vrijeme koje je gušilo slo¬ 
bodu savjesti i temeljna ljudska prava, 
rekao je propovjednik te nastavio: »Ste- 
pinčeva vjernost Bogu, Crkvi i narodu 


blista istinoljubivošću i rodoljubljem. 
Solidarizirao se s nezaposlenima, boles¬ 
nima, nerođenima i bačenima na rub 
ljudske bijede. Stoga je njegova poruka 
kako je bolje časno umrijeti nego sra¬ 
motno živjeti, škola ljubavi po kojoj se 
Crkva i domovina mogu nadati boljoj 
budućnosti. Blaženi Stepinac ostaje 
među nama kao primjer kako valja na 
zemlji živjeti, biti Bogu vjeran, biti odan 
Crkvi, kako ne drhtati pred moćnicima 
ovog svijeta, ne bojati se neizvjesne bu¬ 
dućnosti, pa čak ni same smrti, jer sve 
je u Božjim rukama, kojem se s punim 
pouzdanjem predavao i kardinal Stepi¬ 
nac.« 

Na kraju mise biskup Culej istak¬ 
nuo je da je bi. Stepinac osvjedočeni 
primjer kako je i u teškim životnim okol¬ 
nostima moguće ostati Isusu vjeran i 
biti blizak čovjeku, kako je moguće u 
svome srcu nositi ljubav i opraštanje i 
za svoje neprijatelje, a ne mržnju ili že¬ 
lju za osvetom. Blaženiku Stepincu, su- 
zaštitniku Varaždinske biskupije, posve¬ 
ćene su u Varaždinskoj biskupiji dvije 
nove župe: u Koprivnici i Ivanovcu, te 
kapele u bolnici u Varaždinskim Toplica¬ 
ma, zatvoru u Lepoglavi, te biskup¬ 
skom dvoru u Varaždinu. (IKA) 


Stepinčevo u Saraievskoi 

KATEDRALI 

U sarajevskoj katedrali Srca Isu¬ 
sova u nedjelju 10. veljače konceleb- 
riranim misnim slavljem svečano je 
obilježen spomendan blaženog kardi¬ 
nala Alojzija Stepinca. Misno slavlje 
predvodio je dr. Pero Pranjić, prepošt 
kaptola i ravnatelj sjemeništa i Kato¬ 
ličkog školskog centra u Travniku. U 
prigodnoj propovijedi, obraćajući se 
brojnim štovateljima blaženog Aloj¬ 
zija Stepinca, dr. Pranjić je predsta¬ 
vio kratki životopis Alojzija Stepinca 
sa svim problemima s kojima se kao 
mladić suočavao. Propovjednik je 
poseban naglasak stavio na Stepin¬ 
čevo djelovanje kao Zagrebačkog 
nadbiskupa u vrijeme Nezavisne Dr¬ 
žave Hrvatske i narednom razdoblju. 
Završavajući homiliju dr. Pranjić je 
istaknuo: »Dragi blaženi Alojzije Ste¬ 
pinac. Kako smo sretni da i u gradu 

STEPINČEVO U KRASlĆU 

Blagdan bi. Alojzija Stepinca posebno 
svečano se slavi u njegovu rodnome 
mjestu Krašiću, u kojemu je proveo i 
posljednje godine svoga života u kućno- 
me pritvoru. Svečanu misu, na kojoj je 
sudjelovao veliki broj vjernika, predvo¬ 
dio je pomoći zagrebački biskup Josip 
Mrzljak, uz koncelebraciju vojnog ordi¬ 
narija Jur jaJezerinca, pomoćnog biskupa 
Vlade Košića, postulatora kauze bi. Ste¬ 
pinca mons. Jurja Batelje, mjesnog žup¬ 
nika Josipa Baloga, te brojnih svećenika. 
U prigodnoj propovijedi biskup Mrzljak 
je podsjetio kako je blaženi Alojzije Ste- 
pinac svijetli lik 20. stoljeća, koji je bio 
duboko ukorijenjen u svoje kršćansko i 
ljudsko dostojanstvo. Svoju je snagu cr¬ 
pio iz Krista i njegove Radosne vijesti, i 
to mu je pomoglo da se odupre isključi¬ 
vim ideologijama tadašnjega vremena - 
nacizmu i komunizmu. Blaženi Stepinac 
također se nadahnjivao čitajući o životu 
svetaca i mučenika, te se smjelo suprot¬ 
stavio onima koji su nijekali vjeru i ljud¬ 
sko dostojanstvo, istaknuo je biskup Mr¬ 
zljak. 

Na kraju mise, na kojoj su sudjelovali i 
predstavnici iz političkoga, vojnog i kul¬ 
turnog života, svima se obratio i zahvalio 
mjesni župnik Josip Balog, rekavši kako 
je sigurnost u pobjedu Božju dovela bla¬ 
ženog kardinala Alojzija Stepinca kroz 
mučeništvo do neba i časti oltara. 

Sarajevu, u poharanoj nam zemlji 
Bosni i Hercegovini, smijemo gle- 
dati tvoj lik i spominjati tvoje ime, a 
godinama smo morali šutjeti kao za- 
liveni. Niti ubuduće hoćemo niti 
smijemo na tebe gledati komunis¬ 
tički ili ljudski nego samo vjernički. 
Upravo nam takav trebaš kao zago¬ 
vornik na nebu i kao primjer u živo¬ 
tu. Previše je u nama, među nama i 
oko nas onoga ljudskog gledanja i 
računanja. Dok ne pobijedi ono 
tvoje i Božansko, jedva ćemo se 
maknuti s mjesta iz naših užasa. A 
kad god nam bude teško, smijemo i 
hoćemo spomenuti tvoje životno 
geslo: 'U tebe se Gospodine uzdam!' 
Zagovaraj nas, dragi Blaženiče, i šti¬ 
ti kod Oca nebeskog zajedno sa 
svim drugim hrvatskim mučenici¬ 
ma, svecima i blaženicima«, rekao 
je dr. Pranjić u propovijedi na misi u 
sarajevskoj katedrali na Stepinčevo. 
(IKA/KTA) 


Blagdan bl. Aloiziia 
Stepinca u Požegi 

Blagdan bl. Alojzija Stepin¬ 
ca, suzaštitnika Požeške biskupi¬ 
je, svečano je obilježen 10. velja¬ 
če euharistijskim slavljem, koje 
je u požeškoj crkvi Sv. Lovre 
predvodio požeški biskup dr. An¬ 
tun Skvorčević u koncelebraciji 
brojnih svećenika, kanonika po¬ 
žeškoga stolnog kaptola Sv. Petra, 
uz sudjelovanje mnoštva vjerni¬ 
ka. U uvodnoj riječi u misno 
slavlje biskup je istaknuo kako 
»smo se okupili oko oltara u koji 
su ugrađene moći bl. Alojzija te 
da mu želimo iskazati svoje po¬ 
štovanje i uputiti molitvu za us¬ 
trajnost u onim vrijednostima, za 
koje je on posvjedočio svojom mu¬ 
čeničkom smrću«. U misnu žrtvu 
biskup je posebno uključio hr¬ 
vatsku domovinu i Požešku bis¬ 
kupiju, kojoj je bl. Alojzije drugi 
zaštitnik. 

U tijeku euharistijskog slav¬ 
lja pjevački zbor crkve Sv. Lovre i 
Srednje glazbene škole pod rav- 
nanjem mo. Alena Kopunovića 
Legetina izveo je, među ostalim, 
misu J. Haydna Kleine Orgel- 
messe in B (Missa brevis Sancti 
Joannis de Deo). (IKA) 


O Stepinčevu 2002. ove se godine 
zapazio veliki broj roditelja s malom 
djecom na grobu bl. Alojzija 


Stepinčevo li Koprivnici 

Blagdan bl. Alojzija Stepinca sve¬ 
čano je proslavila u nedjelju 10. veljače 
najmlađa koprivnička župa, posvećena 
tome hrvatskom blaženiku, »Stepinče- 
vim danima 2002«. Župa se za blagdan 
pripremala trodnevnicom, koju je od 7. 
do 9. veljače predvodio o. Stjepan Kuz- 
mić. U tijeku trodnevnice, uz pjevane 
večernje, održani su susreti s djecom, 
mladima i bračnim parovima, te je bila 
podjela bolesničkog pomazanja. Prve 
dvije večeri na misama su pjevali zbor 
zajednice mladih »Stepinčeva mladež« 
i Stepinčev dječji zbor pod vodstvom 
vjeroučitelja Zorana Havajića. Posljed¬ 
njeg dana trodnevnice, 9. veljače, na 
misi je pjevao zbor iz koprivničke župe 
sv. Nikole biskupa, koji je nakon mise 
održao i koncert s predstavljanjem svog 
CD-a. 

Na sam blagdan središnje svečano 
misno slavlje u novoizgrađenom pasto¬ 
ralnom centru predvodio je varaždinski 
biskup Marko Culej, zajedno s 10-ak 
svećenika. Na početku misnog slavlja 
pozdravne riječi biskupu Culeju uputili 
su predsjednik župnog vijeća Ivan Skec 
i domaći župnik Krunoslav Pačalat. 
Nakon pozdravnih riječi biskup Culej 
blagoslovio je dvije dvorane za pasto¬ 
ralne potrebe župe u novome pastoral¬ 
nom centru. 

U prigodnoj propovijedi biskup 
Culej osvrnuo se na život bl. Alojzija 
Stepinca te je, između ostalog, istak¬ 
nuo: »Blaženi Alojzije, premda je bio 
ponižavan, uvijek je u sebi nosio radost 
i optimizam čiji je temelj bila ljubav 

Stepinčevo 2002. u 
Flintani 


prema Isusu Kristu. I danas, dok su 
brojni nezadovoljni u ovom vremenu, 
ono što nam može dati snagu da ne 
očajavamo, da idemo hrabro naprijed, 
jest vjera da je Bog s nama, da nas pra¬ 
ti, da smo na njegovom putu. BI. Aloj- 
zije Stepinac i svi ljudi koji su Bogu ot¬ 
voreni, osjećaju potrebu da Bog preko 
njih bude prisutan u svijetu i vremenu, 
gdje se oni nalaze i žive.« (IKA) 

-—• • • 9 

Stepinčevo u domu HV 
u Karlovcu 

Misnim slavljem, koje je u karlova¬ 
čkom Domu Hrvatske vojske u petak 
8. veljače predvodio vojni biskup Juraj 
Jezerinac, proslavljen je blagdan bi. 
Alojzija Stepinca, zaštitnika vojne ka¬ 
petanije Prvoga zbornog područja HV-a. 

Sto je bio izvor snage kardinalu Ste- 
pincu u vremenima Zloga, kada se dos¬ 
tojanstvo ljudske osobe gazilo radi ide¬ 
ologija, kad se druge preziralo zbog nji¬ 
hove rasne ili vjerske različitosti?, 
zapitao je u propovijedi generalni vikar 
Vojnog ordinarijata mons. Josip Santić, 
odgovorivši da je bi. Alojzije nalazio 
svoju snagu u prvom redu u posebnom 
odnosu prema Božjoj riječi. Naveo je 
također Blaženikove riječi na sudu, da 
su za njega vrijedili isključivo glas sav¬ 
jesti i Božja riječ, koju je nastojao u tim 
teškim vremenima živjeti i tumačiti. 
Propovjednik je istaknuo da se vrijeme 
sv. Pavla, vrijeme nadbiskupa Stepinca 
i naše današnje ne razlikuje, a sličnost 
je uočljiva upravo u odnosu prema Isu¬ 
su Kristu i odnosu prema čovjeku, radi 
kojega je Bog darovao svoga Sina, iz či¬ 
jeg utjelovljenja dolazi dostojanstvo 
svakoga čovjeka, kojega smo dužni lju¬ 
biti bez razlike. »To je put obnove Cr¬ 
kve u hrvatskom narodu, ali to je i put 
obnove hrvatske vojske i drage nam 
Domovine«, zaključio je mons. Santić. 
Na misi su suslavili domaćin vojni ka¬ 
petan Andrija Markač, o. Vinko Mas- 
lać, kapetan Vojne policije, i o. Jakov 
Jurendić, kapetan I. gardijske brigade, 
te dvadesetak svećenika Karlovačkog 
dekanata. Na misi je bio nazočan i za¬ 
povjednik, brigadni general Josip Stoj- 
ković, koji je zajedno sa suradnicima i 
vojnim kapetanom vlč. Markačem prije 
mise primio predstavnike Vojnog ordi¬ 
narijata u Zapovjedništvu, a na kraju sve¬ 
čanosti svima uputio pozdravnu riječ. 
(IKA) 


Ove godine blagdan Blaženog 
Alojzija Stepinca »pao« je u vrijeme 
duhovne obnove, koju je u Funtani od 
7. do 10. veljače vodio o. Andrija Bilo- 
kapić, franjevac iz Zadra. Župa Funta- 
na nalazi se na zapadnoj obali Istre, iz¬ 
među Poreča i Vrsara. 

Svečanost je počela u 11.30 sati u 
prepunoj župnoj crkvi sv. Bernarda, a 
svečanu sv. misu uz asistenciju doma¬ 
ćeg župnika vlč. Ivana Butkovića, 
predvodio je msgr. Marijan Bartolić, 
generalni vikar Porečko-pulske bisku- 


Vlč. Gojislav Kovačić s Č. s. 
Zvonimirom Ceh doveo je četiri 
autobusa hodočasnika iz župe 
Petrovina na večernje euharistijsko 
slavlje na Stepinčevo 2002. 


pije. Prigodom opširne homilije koju je 
održao, govorio je o Blaženiku s pozicije 
povijesnih zbivanja onoga teškog vre¬ 
mena, njegove neustrašivosti, ljubavi 
prema Bogu, posebno prema BDM, te o 
odanosti crkvi i vjernosti Petrovom 
nasljedniku Sv. Ocu. Naglasio je i to, 


Split: štovatelji bi. Stepinca 
proslavili njegov blagdan 

Zajednica štovatelja »BI. Aloj¬ 
zije Stepinac« u suradnji s Hrvat¬ 
skim katoličkim društvom »Brani¬ 
mir« uoči blagdana bi. Stepinca, u 
subotu 9. veljače, svečanim misnim 
slavljem proslavili su 42. obljetnicu 
Blaženikove smrti. Svečanu misu u 
splitskoj crkvi Gospe od Dobrića 
predvodio je don Ćiro Burić. Prije 
misnog slavlja predmoljena je kru¬ 
nica na Blaženikovu nakanu. 



Tko pođe za njim, ne može ići drugim putem nego onim kojim je on 
prošao. Tko s njim trpi i umire, s njim otkupljuje svijet. Bez križa ga 
nije moguće ljubiti, kao što bez križa nije moguće živjeti Evanđelje. 
(Franjo KUHARIC, nadbiskup zagrebački, Propouijed na Stepinčeuo 
1975.) 

♦♦♦ 

Ako se pak morao suočiti s raznim ideologijama koje su Boga pro¬ 
glašavale iluzijom, Isusa Krista legendom, vječni smisao čovjeka prije¬ 
varom, Crkvu neprijateljem čovjeka, a vjeru nečim što treba ugasiti u 
svijesti ljudi, nipošto ni s kojeg stanovišta mu se ne može upisati u kriv¬ 
nju što je bio dosljedan branitelj vječnih Božjih vrednota, to mu je bila 
dužnost. To je i naša dužnost.« (Franjo KUHARIC, nadbiskup zagre¬ 
bački, Propouijed na Stepinčeuo 19 75.) 

kako se mnogi danas srame svoga hr- 
vatskog imena, dok je bi. Alojzije na 
sudu na montiranom procesu kazao sli' 
jedeće: »Hrvatski narod plebiscitarno 
se izjasnio za svoju državu, i ja bih bio 
ništarija kada ne bih osjetio bilo svoga 
naroda.« Ujedno je dodao: »Mi sjeme' 
ništarci iz Istre, među kojima sam bio i 
ja desetak dana prije sramotnog uhiće' 
nja, bijasmo na izletu u Zagrebu i tom 
prigodom posjetili smo nadbiskupa A. 
Stepinca, koji nas je srdačno primio, 
što nikada neću moći zaboraviti dok 
budem živ«, rekao je na kraju homilije 
msgr. Bartolić. 

Kao što smo i lani objavili - na des' 
nom bočnom oltaru župne crkve sv. 
Bernarda u Funtani nalazi se slika Bla' 
ženika koju je napravio slikar Vladimir 
Pavlinić 1994. godine. Tu je sliku ljubo- 
momo čuvao sve do njegove beatifika- 
čije u sakristiji župne crkve vlč. Ivan 
Jelovac, bivši župnik Funtane. 

Valja reći da se ta naša oltarna sli- 
ka blaženog Alojzija Stepinca na natje- 
čaju u Zagrebu za najbolju i najljepšu 
sliku Blaženika u Hrvatskoj našla na 
drugom mjestu. Natječaj je bio za Ma- 
riju Bistricu, kad je sv. Otac papa Ivan 
Pavao II. proglasio blaženim kardinala 
A. Stepinca. 

Tomislav Čoga 


»Ovom prigodom smatram obve¬ 
zom svoje savjesti javno izjaviti i izrazi¬ 
ti svoje duboko žaljenje što se još uvi¬ 
jek, trideset godina nakon rata, nad¬ 
biskupa Stepinca u javnosti oslovljuje 
»zloglasnim nadbiskupom i zločince- 
m«. Bilo je to na televiziji prošle godine 
3. kolovoza u 9 i četvrt navečer na 
drugom programu. Komentator je išao 
čak tako daleko da ga je proglasio od¬ 
govornim za ratna pustošenja u našoj 
zemlji. Događa se to još uvijek u tisku, 
u školama. Događa se čak i ovdje u ka¬ 
tedrali na njegovu grobu. Očevici su 
mi to saopćili da se neki vodič turista 
tako zaboravi, pa i na Kardinalovu gro¬ 
bu govori uvrede. 

Mi takve postupke smatramo 
teškom uvredom istine i osoba. To na¬ 
nosi štetu ljudskim odnosima. Svaki se 
vjernik naše Crkve osjeća time ranjen u 
duši i duboko uznemiren. Neka prava 
ne umiru ni s mrtvima. 

(Franjo KUHARIĆ, nadbiskup zagre¬ 
bački, Propovijed na Stepinčevo 
19 75.) 


r mtifiumr 

KARDINAL KUHARIĆ 
1 BL. ALO)ZI)E STEPINAC 

►ao pastir povjerenog 
mu naroda u Zagrebačkoj 
nadbiskupiji i u Katoličkoj cr¬ 
kvi ukorijenjenoj u hrvatskom 
narodu, zagrebački nadbiskup 
i kardinal Franjo Kuharić pru¬ 
žio je izvrsno svjedočanstvo o 
liku i djelu bi. Alojzija Stepin¬ 
ca. Od prve godine otkako je 
preuzeo vodstvo Nadbiskupije 
tumačio je povijesne činjenice 
koje je politička vlast, nadah¬ 
nuta komunističkom ideologi¬ 
jom, prepravljala za svoje pot¬ 
rebe i ciljeve, a protiv povijes¬ 
nih činjenica. Na 19. 
obljetnicu Blaženikove smrti, 

10. veljače 1979., to je on ob¬ 
razložio ovim riječima: »Mi 
nikad ne stojimo u strahu 
pred sudom povijesti, jer se ne 
bojimo istine. Postoje doku¬ 
menti; postoje djela,- postoje iz¬ 
jave. Postoji čitav splet povijes¬ 
nog trenutka, splet vrlo složen i 
tako tragičan, u kojem živi i 
Crkva. Zato se nikako ne može 
optuživati Crkvu da je ona kri¬ 
va za sve nesporazume i za sve napetosti,- da je ona odgovorna za svoje 
vlastite progone.« (Franjo Kardinal KL/HARIC, Poruke sa Stepinčeva gro¬ 
ba, Zagreb, 1995., str. 60.) 

Iz osobnog uvjerenja i osvjedočenja o bi. Alojziju Stepincu ostavio 
nam je u baštinu Poruke sa Stepinčeva groba, od kojih nam se najznačaj¬ 
nijima čine one što ih je izgovorio 10. veljače 1981. 


Franjo kard. Kuharić prigodom uspostave 
novog groba (»relikvijara«) bi. Abjzija 
Stepinca u Zagrebačkoj katedrali, 

9. lipnja 1997. 


- M ■»« - 

Pismo kard. A. Stepinca vlč. Franji Kuhariću, u kojem upozorava na pot¬ 
rebu svećeničkih susreta i duhovnih obnova, kako bi mogli ostati vjerni svome 
poslanju i postojani u progonima koje neprijatelji provode protiv Crkve ♦ 

Krašić, 6.XII.1956. 


Carissime! 

Primio sam Tvoje cijenjeno pismo od 24.XI. o.g. i vrlo me raduje, da ste 
otpočeli i tamo sa zajedničkom adoracijom i mjesečnom rekolekcijom. Li- 
jepo pozdravi u moje ime svu subraću, koja se nađu na drugoj rekolekciji. 
Na te rekolekcije i zajedničke adoracije možemo primijeniti riječ proroko- 
vu: »In silentio et in spe erit fortitudo vestra.« 1 Neka se žalosna naša svece- 
nička braća natječu i izvikuju u svom žalosnom CMDaškom glasilu (koje iz- 
gleda nije daleko od Indeksa , a vi tražite svoju snagu u tišini tabernakula, 

gdje i danas postoji za svećenika i njemu povjerene 
ovce » fons aquae vivae salientis in vitam aetemam«. 2 

Htio bih ovom zgodom pažnju Tvoju i tamošnje braće 
svećenika svratiti naročito na jednu stvar, danas tako potreb- 
nu: ustrajnost! Ovaj strašni đavolski pritisak »potestatis te- 
nebrarum « 3 traje već nekoliko decenija nad Europom i svije¬ 
tom. Koje čudo, da podlegnu živci ovog ili onog čovjeka i da 
koji taj svećenik baci koplje u šaš. Čuo sam za jednoga (sad 
već pokojnoga) svećenika starca, koji si je dakako sam kriv za 
svoju bijednu sudbinu, da je jednom zgodom, kad su ga mla¬ 
đa braća svećenici upozorili na potrebu ispravne linije i u 
ovim danima i vremenima, ogorčeno rekao: »Kad je Bogu 
pravo ovo sve, onda je i meni.« Objektivno je to hula na 
Boga, no kod njega će biti vjerojatno motus primo-primus , 4 
kojemu nije gospodar. Taj je zaboravio potpuno na onu riječ 
sv. Pavla apostola Timoteju: »Nam et qui certat in agone non 
coronatur nisi legitime certaverit. « 5 

Na ove riječi apostolove lijepo dodaje jedan komentar: 
»No satis est certare, sed, ut corona et bravium acquiratur, nor- 
mas accurate servare oportet quae pro vario genere certaminum, 
pro lucta, cursu, pugnis, disco, saltu etc. statuta sunt . A pplicatio 
pro milite Christi facile patet: in ministerio evangelico versari opor¬ 
tet et agere et pati secundum normas a Christo praeparatas.« 6 

Ne možemo, dakle, mi tražiti od Gospodina, da se prilike, 
koje je On pripustio sigurno iz mudrih i svetih razloga, prila¬ 
gode našem ukusu i našim zahtjevima, nego se mi moramo 
prilagoditi volji Božjoj, makar nam se to činilo i gorko i teško. 

Evo da konkretno spomenem nekoliko stvari. Komuni¬ 
zam je danas sjeo na grbaču stotine milijuna ljudi, koje je 
podvrgao najstrašnijim mukama. I u tim zemljama našlo se 
svećenika, koji misle, da je volja Božja, da se pokorimo ko¬ 
munizmu i kao socijalnom sistemu, jer će onda, kažu, biti mir. 
Međutim, iako je Bog pripustio ovo strašno zlo iz mudrih raz¬ 
loga, ne znači da ga i odobrava i da ga moramo prihvatiti, pa 
ćemo uživati toliko željkovani mir. A da Bog ne odobrava 

ovoga zla, jasno je 

w , a i. j.. dao razumjeti na 

Mala Awana s roditeljima i bratom _ . . 

J J usta svoga zamjem- 

na Blažemkovom grobu na ka na zemlji> S ve- 

Stepinčevo 2002. 



tog Oca 7 , koji je u ovogodišnjoj božičnoj alokuciji dao na 
znanje Urbi et Orbi 8 : »Odbijamo komunizam kao socijalni 
sistem na osnovu kršćanske nauke«. (Cenzura je u Jugosla¬ 
viji zaplijenila na pošti sve što je nama bilo poslano. Ne citi¬ 
ram, dakle, do riječi doslovno taj tekst, jer sam ga, dobive¬ 
nog ispod ruke, posudio, ali je smisao siguran, koji ovdje iz¬ 
nosim.) Makar nas dakle komunizam strahovito tišti, ne 
smijemo pasti na koljena pred njim, da bismo imali mir, nego 
se protiv laži njegovih moramo boriti svim dopuštenim sred¬ 
stvima. Namjesnik Kristov jasno je rekao: »Odbijamo ko¬ 
munizam kao socijalni sistem.« 

Našlo se katolika, koji misle, da je komunizam ipak je¬ 
dan evolutivni momenat svjetske historije, određen od pro¬ 
vidnosti Božje. Ergo 9 ne smijemo se protiviti planovima pro¬ 
vidnosti Božje. Međutim Namjesnik Kristov je jasno rekao, 
da je to shvaćanje sasvim krivo. 

Našlo se katolika, pa i svećenika, koji su mišljenja, da je 
koegzistencija ipak i moguća i potrebna, kad se drukčije hic 
et nunc 10 ne može. Sveti Otac je jasno rekao u istoj alokuciji: 
»Nema koegzistencije pod svaku cijenu s komunizmom, a si¬ 
gurno ne pod cijenu istine i pravde.« Nije dugo, što je jedan 
stariji svećenik ozbiljno naglašavao tu potrebu koegzistenci¬ 
je svom crkvenom poglavaru. No brzo se ispostavilo, da se 
koegzistencija za njega sastojala u državnoj penziji, koja mu 
je obećana stupanjem u CMD. 

Valja nam, dakle, izdržati u ovim teškim časovima do 
kraja, jer non coronatur nisi qui legitime certaverit . n 

Želim, dakle, svetu ustrajnost do kraja Tebi i Tvojoj sve¬ 
ćeničkoj subraći. Eto prošle su tolike već godine, i Bog vas je 
čudesno vodio i čuvao. Nisu vas oborile ni osude ni tamnice 
ni klevete ni pljačka vaše imovine, pače za mnoge naše sve¬ 
ćenike i laike može se reći ono isto što sveti Pavao veli i za 
prve kršćane u progonima: »Rapinam bonorum vestrorum 
cum gaudio suscepistis cognoscentes vos habere meliorem et ma- 
nentem substantiam.« 12 Bog će vas čuvati i dalje, ako ustraje¬ 
te u vjernosti. Na tu nakanu i moli sveta Crkva super popu- 
lumfer. III post Dominicam Passionis 13 : »Da nobis, quaesumus, 
Domine: perseverantem in Tua voluntate famulatum; ut in die- 
bus nostris et merito et numero populus Tibi serviens augeatur.« 1 * 
Htio bih tek na koncu, da i Tebi i 
svoj ostaloj braći svećenicima stavim 
ponovno na srce, da i u ovim našim ja¬ 
dima ne zaboravimo nikada ljubav pre¬ 
ma našim krvnim neprijateljima, već 
rado molimo, kako nas uči Crkva u mo¬ 
litvi pro inimicis 15 : »Deus pacis caritatisque 
amator et custos: da omnibus inimicis nos¬ 
tris pacem, caritatemque veram, et cuncto- 
rum eis remissionem tribuas peccatorum, 
nosque ab eorum insidis potenter eripe.« 16 

Uz blagoslov i pozdrav u Gospodinu 
Tebi i svoj braći svećenicima. 

+ Alojzije kard. Stepinac 
nadbiskup zagrebački 


(Buduć od UDBE nikad nisi sigu¬ 
ran, sam ćeš najbolje znati, što ćeš s pis¬ 
mom učiniti) 17 

l^i I/ J-IC-S'IT)-)! I/A 


1 "U miru i uzdanju je vaša snaga.", Iz 40, 15. 

2 "Izvor žive vode koja struji u život vječni.", 
usp. Iv 4, 14- 

3 "Moć tmina!", usp. Lk 22, 53. 

4 Najprvotniji pokret. 

5 "I natječe li se tko, ne ovjenčava se ako se 
zakonito ne natječe.", 2 Tim 2, 5. 

6 "Daše postigne kruna i nagrada, nije dos- 
ta boriti se nego treba pomno obdržavati 
propise koji su određeni za razne vrste bor- 
bi, za hrvanje, trčanje, boksanje, bacanje 
diska, skokove itd. Primjena za Kristova 
borca je laka: u službi Evanđelja treba biti 
upućen i djelovati i trpjeti prema propisima 
koje je postavio Krist." 

7 Pio XII. 

8 Gradu i svijetu; tj. svim vjernicima u gra^ 
du Rimu i Katoličkoj crkvi te cijelom čovje^ 
čanstvu. 

9 Dakle. 

10 Ovdje i sada. 

11 2 Tim 2, 5. 

12 "S radošću prihvatili ste otimanje dobara, 
znajući da imate bolji, trajan posjed.", Heb 

10, 34. 

13 U zbornoj molitvi na Veliku srijedu. 

14 "Daj nam molimo, Gospodine, ustrajnu slm 
žbu po tvojoj volji, da bi u našim danima narod 
koji Tebi služi rastao i zaslugama i brojem." 

15 Za neprijatelje. 

16 "Bože, ljubitelju i čuvaru mira i ljubavi, 
daj svim našim neprijateljima mir, i pravu 
ljubav, te udijeli oproštenje svih grijeha, a 
nas snažno oslobodi od njihovih zasjeda." 

17 Alojzije^Viktor STEPINAC, Pisma iz sm 
žanjstva (1951-1960), izd. Postulatura SI. Bo~ 
žjega A. Stepinca, Zagreb, 1998., str. 207- 
209. 



Kardinal Franjo Kuharić , 
nadbiskup zagrebački prvi puta u 
kardinalskom ruhu 


1N TE, DOM INE, 
SPERAVl... (Ps 31,1) 

»I uzet ću pravo za mjeru. 
a pravdu za tezulju« (Iz 28.17) 

Draga braćo i sestre! 

1. Upravo smo čuli Propovijed 
na gori. Njom su Božja usta najavila 
duh Božjega kraljevstva; zacrtala su 
načela nove povijesti; postavljeni 
su temelji boljega svijeta. Blažen¬ 
stva izražena na gori odgajat će u 
ljudima novo srce; to je novi zakon 
vječnoga Saveza Boga s čovjekom. 
Iz Božjeg tla Blaženstava rast će u 
Crkvi Božji ljudi: pravednici, muče¬ 
nici, sveci. Oni su slobodni od svih 
mitova moći, vlasti, bogatstva; oni 
su žedni istine i gladni pravednosti; 
oni su čista srca i mirotvorci; milo¬ 
srdni su; nasilju suprotstavljaju lju¬ 
bav; uspravni i jaki svjedoče za isti¬ 
nu i onda kad su progonjeni. Ako ih 
i šatre nepravedna mržnja, ništa ne 
može ubiti u njima nade da ko¬ 
načna pobjeda pripada istini i ljuba¬ 
vi, i to zauvijek. Bog je neprevarljivi 
vijenac te pobjede. »Blago progo¬ 
njenima zbog pravednosti: njihovo 
je kraljevstvo nebesko.« (Mt 5,10) 

2. Prolaziti kroz vihore kušnja s 
tom neugašenom nadom moguće je 
ljudskom duhu samo snagom Duha 
Svetoga. Ta je jakost dana odozgor 
(usp. Lk 24,49). 

U Londonu, u rano jutro 22. 
lipnja 1535., uspinjao se na stratište 
biskup Rochesterski kardinal John 
Fisher. Bio je osuđen na smrt na za¬ 
povijed Henrika VIII., jer je ostao 
vjeran svojoj vjeri i svojoj savjesti. 
Odlazio je u smrt moleći »Tebe 
Boga hvalimo« i 31. psalam: »In te, 
Domine, speravi! » - »U tebe sam 
se, Gospodine, uzdao!« Ta je molit¬ 
va izražavala mir duše i nepobjedi¬ 
vu nadu, nadahnutu Blaženstvima 
vječne budućnosti ( Die Heiligen in 
ihrer Zeit, Mainz, 1966., str. 287). 

3. Kada je 1934. godine sveće¬ 
nik časnoga života Alojzije Stepi- 
nac, nakon tjeskobnog lomljenja u 
vlastitoj duši ali napokon iz pos¬ 
lušnosti, čitajući u odluci Papinoj 


volju Božju, prihvatio službu zagre¬ 
bačkog nadbiskupa, i iz njegove se 
duše vinuo vapaj istoga 31. psalma: 
»In te, Domine, speravi!« Nakon 
toga pisao mu je apostolski nuncij: 
»Zahvaljujem Vam, što ste pristali 
kao dobri Cirenac prihvatiti blistav 
ali težak i trnovit križ zagrebačke Cr¬ 
kve.« ( Osservatore R., 11. II. 1970.) 

4. Vjerujemo doista da u devet- 
stoljetnoj povijesti Zagrebačke bis¬ 
kupije, odnosno nadbiskupije, nije 
bilo za Pastira zagrebačke Crkve te¬ 
žega razdoblja nego što je bilo baš 
vrijeme prije drugog svjetskog rata, 
za vrijeme rata i neposredno poslije 
rata. Alojzije Stepinac bio je po 
redu 72. biskup na katedri zagre¬ 
bačkih biskupa, ali nijedan od nje¬ 
govih prethodnika nije bio suočen s 
tako strašnim i tragičnim zbivanji¬ 
ma kao što je bio blažene uspomene 
kardinal Alojzije Stepinac. Nijedan 
od njegovih prethodnika, makar su 
vremena ovdje bila uvijek teška za 
Crkvu i za narod, nije prošao kroz 
takav vihor kušnje kao on. Bio je 
uvijek dosljedan propovjednik Evan¬ 
đelja - najuzvišenije nauke ljubavi 
- a optužen je najtežim optužbama 
kao neprijatelj čovjeka, kao nepri¬ 
jatelj hrvatskog naroda, čak kao kri¬ 
vac za nedaće Crkve. Dogodilo se 
to u drugoj polovici ovog dvadese¬ 
tog stoljeća, prviput u našoj povi¬ 
jesti, da je zagrebački biskup izve¬ 
den pred sud pod čudovišnom op¬ 
tužnicom da je zločinac. 

5. Ta se optužnica neprestano 
ponavlja; ona je i ovih dana ponov¬ 
ljena, čak i proširena, pred najširom 
javnošću preko radija i tiska, i to od 
osobe koja u SR Hrvatskoj nosi naj¬ 
višu političku odgovornost. Nalazi¬ 
mo se već u 1981. godini, ali još uvi¬ 
jek moramo slušati težak jezik već 
prilično udaljene prošlosti. Teško i 
duboko smo uvrijeđeni i kao Crkva 
i kao sinovi i kćeri hrvatskoga naro¬ 
da, u domovini i u tuđini. 

6. Nakon izjava i znakova na 
najvišim razinama da se ipak želi ići 
naprijed u nastojanju oko većeg me¬ 
đusobnog poštovanja i istinskijeg 

poštovanja ljudskih prava i dosto- 
janstva, opet smo vraćeni natrag u 
prošlost. Premda bismo željeli pred 
sobom gledati vedriju budućnost, 
prema kojoj, nadamo se, povijest 
hoda, makar mučnim i teškim kora- 
kom, bačeni smo opet u tamu onog 
razdoblja koje je u milijunima osta- 
vilo duboke rane. 

7. Mi opet ponavljamo: neprih- 
vatljiva je takva optužnica; njezin 
autoritet ne podupire istina nego 
snaga moći. Uistinu, objektivan i 
pravedan sud o toj krvavoj ratnoj 
drami ne može donositi samo jedna 
strana u mnogostrukom sukobu. O 
svemu tome bit će donesen sud po- 
vijesti. Pod sudom povijesti mislimo 
na objektivnu i pravednu analizu 
svih činjenica, cijeloga konteksta 
zbivanja koje ima i svoju uzročnost i 
svoju pretpovijest. Pod sudom povi- 
jesti shvaćamo znanstveni pristup 
događajima i osobama, koji, mimo 
bilo kakve tendenciozne propagan¬ 
de i političkih ciljeva i obračuna, 
traži samo čistu istinu za pravednu 
ocjenu da se sve stvari stave na svo¬ 
je mjesto. Nisu rijetki slučajevi da 
je povijesni sud rehabilitirao mnoge 
i proglasio nevinima one koje su 
razni sudovi osudili kao zločince. 
Konačno, svi su mučenici suđeni 
kao zločinci, počevši od Isusa Kris¬ 
ta. I za njega, najnevinijeg Praved¬ 
nika, tužitelji su vikali pred Ponci- 


jem Pilatom: »Kad on ne bi bio zlo¬ 
činac, ne bismo ga predali tebi!« (Iv 
I 8,30). I Pilat je sudio protiv savjes¬ 
ti. 

8* Kad se pozivamo na sud po¬ 
vijesti, onda se pozivamo na nepro¬ 
lazna, objektivna i univerzalna 
etička načela, koja obvezuju savjest 
i uređuju ispravan postupak prema 
čovjeku; temelj su pravednih na¬ 
cionalnih i međunacionalnih odno¬ 
sa. Vjerujemo u objektivne etičke 
principe vrijednost i obvezatnost 
kojih ne ovisi o bilo kojoj zemaljskoj 
moći, vlasti ili sistemu. U prosuđi¬ 
vanju ljudskih čina i povijesnih dra¬ 
ma samo poštivanje temeljnih eti¬ 
čkih principa otklanja iz svih proce¬ 
sa' svaku nepravdu, laž i mržnju. 
Nikakvi interesi ne dopuštaju da se 
osudi nevin čovjek kao krivac; ne¬ 
dopustivo je da se i krivnja krivoga 
preuveličava i proširuje na cijele za¬ 
jednice, narode ili strane u sporu; u 
sudskim procesima istu slobodu i 
prava mora imati branitelj, kao što 
je osigurano tužiocu. Sud povijesti 
je ono što kaže prorok Izaija: »I uzet 
ću pravo za mjeru, a pravdu za tezu- 
lju« (Iz 28,17). Nažalost, baš poli¬ 
tički procesi gotovo. su uvijek izlo¬ 
ženi opasnosti da budu više instru¬ 
ment osvete nego pravednosti. 

Nama vjernicima Propovijed na 
gori je jamstvo da će konačni pra¬ 
vorijek nad svakim životom i nad 


Franjo kard. Kuharić u pratnji 
odgovornih osoba za beatifikaciju 
Sluge Boljega Alojzija Stepinca 
silazi u kriptu zagrebačkih 
nadbiskupa radi utvrđivanja 
njegovoga lijesa u kripti zagrebačkih 
nadbiskupa , 22. lipnja 1994 . 


cijelom poviješću izreći Bog, Gos¬ 
podar i Sudac povijesti. 

9. Poslije svetačke smrti kardi¬ 
nala Alojzija Stepinca papa Ivan 
XXIII. za vrijeme svečanih zadušni¬ 
ca u Bazilici sv. Petra, izrekao je o 
Nadbiskupu slijedeće svjedočan¬ 
stvo: »Jednostavni i odlični lik ovog 
oca i Pastira Crkve Božje bio je na¬ 
šoj duši veoma mio... Kardinal Ste- 
pinac, koji je svojoj čuvenoj nadbis¬ 
kupiji darovao 26 godina biskupo- 
vanja, bio je doista vjerna pobudna 
slika Dobrog Pastira. Ponajprije u 
neumornom i gorljivom apostol¬ 
skom radu. U posljednjim pak od¬ 
već dugim godinama bolne odijelje- 
nosti zgrnuo je toliko bogatstvo zas¬ 
luga, da ih je zauzvrat nebeski Otac 
sigurno upisao u glavnicu milosti i 
blagoslova za sve obitelji i sve vjer¬ 
nike gorljive i bogoljubne Hrvat¬ 
ske« (A. Benigar, Alojzije Stepinac, 
Rim, 1974-, str. 860-861). Papa je 
sigurno imao temeljit uvid u dramu 
preminulog Kardinala da to kaže 
pred cijelim svijetom. 

U Milanskoj katedrali predvo¬ 
dio je zadušnice kardinal Giovanni 
Battista Montini, budući papa Pa- 
vao VI. On je u homiliji postavio 
ova pitanja: »Može li se uopće pret¬ 
postaviti da ne bi ljubio svoju zem¬ 
lju ili lojalno obdržavao pravedne 
zakone jedan kardinal, nadbiskup, 
komu nitko, tko ne niječe sunčano 
svjetlo, ne bi mogao to poricati? Je 
li uopće moguće, da bi on jednoj dr¬ 
žavi, koja zaslužuje ovo ime, dao 
povod da ga ovako nesmiljeno sudi? 
Ili, možda sila stvara pravo? Kakvo 
je to pravo?« (ib. str. 864). 

Na ta pitanja lako daju odgovor 
svi oni koji pamte događaje iz ne- 

Stražari uvode nadbiskupa Stepinca 
u sudnicu, u rujnu 1946. 


posredne blizine i svi, uistinu nep- 
ristrano raspoloženi, koji mogu či¬ 
tati svu dokumentaciju i samo svje¬ 
dočanstvo Kardinalova osobnog 
života. U poštenim pak dušama 
mladih koji ne poznaju stvari iz is¬ 
kustva i kojima se uvijek govori 
samo optužnica, može se rađati tjes- 
kobno pitanje: »Sto je istina?« 

10. Da bi se mogla odgovoriti 
cijela istina, trebalo bi obnoviti ci¬ 
jeli proces i iznijeti na svjetlo dana 
sve, baš sve što je tko činio, govorio 
i kakva je načela zastupao. Trebalo 
bi pošteno, nepristrano i cjelovito 
analizirati cijelo razdoblje i ulogu, 
kao i djela, svih dionika koji su bili 
ubačeni u strašni vrtlog svjetskog, 
građanskog i revolucionarnog rata. 
Za takav proces trebao bi doista je¬ 
dan međunarodni sud, koji bi imao 
dovoljno znanstvene objektivnosti, 
političke neovisnosti i etičke odgo¬ 
vornosti za izricanje presude. Reha- 
bilitacijski proces u našoj domovini 
u prilog kardinala Stepinca, kako 
vidimo, nije ostvariv. 

11. Kako se je mogao držati je¬ 
dan nadbiskup, vjeran svojoj vjer¬ 
ničkoj savjesti, u onom vremenu 
političkih, nacionalnih, socijalnih, 
ekonomskih problema i sukoba? 
Kakav stav je mogao zauzeti zagre¬ 
bački nadbiskup u jednom ratu u 
koji su se ubacili suprotni računi i 
ambicije, sile i interesi, stare nep¬ 
ravde i nove osvete; u kojem su se 
hrvali svjetovi? On je mogao ostati 
samo na stanovištu čvrstih etičkih 
principa, kako mu je to diktirala 
vjera i savjest. Nadbiskup je Stepi- 
nac slijedio ova tri jasna i univerzal¬ 
na načela: 

a) Nitko nema prava samovlas- 
no raspolagati ljudskim životom niti 
činiti bilo kakvo nasilje dostojan¬ 
stvu ljudske osobe; 

b) Svaki narod ima pravo na 
svoju slobodu, na svoj identitet i su¬ 
verenitet; logično, ako to uistinu 



vrijedi za svaki narod bez izuzetka, 
onda to vrijedi i za hrvatski narod. 
Dakle, zastupajući to načelo bio je 
rodoljub, prijatelj svoga naroda, 
poštujući isto načelo i u odnosu 
prema svakom drugom narodu; 

c) Crkva ima pravo na punu 
slobodu vršenja svoga duhovnog 
poslanja u svakom narodu, u sva¬ 
kom poretku, u svakom državnom 
uređenju. Branio je Crkvu. Zbog tih 
načela bio je protivan svakom tota¬ 
litarnom sistemu. 

12. Branio je čovjeka. Za tu 
tvrdnju postoji dovoljno opsežna 
dokumentacija; postoje i svjedo¬ 
čanstva kojima nikakva optužnica 
neće moći oduzeti snagu istine. 

Posljednjih godina objavila je 
Sv. Stolica u brojnim svescima do¬ 
kumente koji se odnose na rad Sv. 
Stolice i Katoličke Crkve za vrijeme 
Drugoga svjetskog rata u prilog svih 
koji su bili žrtve bilo koje ratne stra¬ 
ne, sistema ili ideologije. Deveti 
svezak od 687 stranica nosi naslov: 
Le Saint Siege et les Victimes de la 
guerre - Janvier - Decembre 1943. 


To je izdanje Vatikanske izdavačke 
knjižare 1975. 

U navedenom svesku od 224. 
do 229. stranice je popis dokume¬ 
nata »koji se odnose na držanje Ka¬ 
toličke Crkve prema progonjenim 
pravoslavcima i nearijcima, a upu¬ 
ćeni su od zagrebačkog nadbiskupa 
mons. Stepinca kardinalu Maglio- 
ne« - »Tableau recapitulatif des do- 
cuments concernant l’attitude de 
l’Eglise catholique envers les ortho- 
doxes et non-aryens persecutes et 
remis par larcheveque de Zagreb 
Mgr Stepinac au Cardinal Maglio- 
ne« (ib. str. 224). 

Tu su za razdoblje od svibnja 
1941. do konca svibnja 1943. nab¬ 
rojena 33 dokumenta koji sadrže 
proteste, intervente, molbe u prilog 
svih progonjenih. 

Pod brojem 1. čitamo: »Intervent 
zagrebačkoga nadbiskupa protiv 
strijeljanja srpskih talaca koje je iz¬ 
vršeno u prvim danima stvaranja 
hrvatske države« - »Intervento del- 
l'Arcivescovo di Zagrabia contro la 
fucilazione di ostaggi serbi effetuata 

Kard. F. Kuharić u pratnji mons. 
E. Nowaka, tajnika Kongregacije 
za kauze svetaca, prati tumačenje 
mons . A. Casieria, kancelara iste 
Kongregacije, o položaju i stanju 
lijesa bi Alojzijci Stepinca u kripti 
zagrebačkih nadbiskupa , 22. lipnja 

1994. 


nei primi giorni della creazione deb 
lo Stato croato« (ib. str. 224). 

Pod brojem 2. čitamo: »Pismo 
Poglavniku kojim protestira protiv 
strijeljanja 260 Srba u Glini koje su 
izvršili ustaše (14. svibnja 1941.)« 
»Lettera al Poglavnik per protestare 
contro la fucilazione di 260 serbi a 
Glina fatta dagli ustasci (14 maggio 
1941)« (ib. str. 224). 

Pod brojem 3 piše: »Okružnica 
o prijelazu pravoslavnih: živo se 
daju upute kleru da se primaju u 
Katoličku Crkvu samo osobe koje 
to iskreno traže, dobro su poučene i 
u stanju da žive po načelima katt> 
ličkog morala (15. svibnja 1941.)« 
»Circolare circa la conversione degli 
ortodossi: vive raccomandazioni al 
clero perche non si ammettano alla 
Chiesa cattolica se non persone sim 
cere, bene istruite e in stato di vive~ 
re secondo i principi della morale 
cattolica (15 maggio 1941)« (ib. 
224-225). 

13. Sto se tiče prijelaza pravos- 
lavnih u Katoličku Crkvu, Nadbis- 
kup u svom govoru na sudu rekao je 
slijedeće: »Ja o tome neću opširnije 
govoriti nego velim, da mi je savjest 
čista, a povijest će jednom o tome 
reći svoj sud. Činjenica je, da sam 
morao premještati župnike, jer im je 
prijetila opasnost smrti od pravos- 
lavnih, jer su ih htjeli Srbi ubiti, 
zato što otežu s prijelazima. Činje- 
nica je, da se u prošlo ratno vrijeme 
Crkva morala provlačiti kroz po~ 
teškoće kao zmija, a išlo se na ruku 
srpskom narodu s nakanom, da mu 
se pomogne, kako se dalo i moglo« 
(Benigar: A. Stepinac, str. 582). 


Što je pak mislio o Jasenovcu, 
vidljivo je što piše u protestnom pis¬ 
mu Paveliću, kada je u logoru strije¬ 
ljano nekoliko slovenskih svećenb 
ka. 24. veljače 1943. piše slijedeće: 
»Ovo je sramotna ljaga i zločin, koji 
vapi u nebo za osvetom, kao što je i 
čitav jasenovački logor sramotna 
ljaga za Nezavisnu Državu Hrvat' 
sku« (ib. str. 418). Traži da se sudi 
ubojicama. Spomenimo ovdje da je 
nadbiskup Stepinac primio u zagre- 
bačku nadbiskupiju oko 200 sk> 
venskih svećenika i tako ih spasio 
od deportacije. 

14. Ako se u upravi jaseno^ 
vačkog logora našao jedan aposta- 
ta, kako je onda čudovišna kleveta 
»da su tim ljudskim kasapnicama 
zapovijedali katolički svećenici!« 
Optužnicom bi se htjelo nadbiskm 
pa Stepinca učiniti odgovornim za 
onih 40.000 žrtava koje se pripisuju 
Jasenovcu, a kako bi on mogao biti 
za to odgovoran kad je mrzio svaki 
zločin učinjen protiv čovjeka i na~ 
roda, tko god ga počinio. Iskreno je 
suosjećao i s patnjama hrvatskog 
naroda, protiv kojeg su također po~ 
činjeni teški zločini. Ima groblja na 
kojima nema spomenika; ima žrta- 
va pokrivenih šutnjom. 

15. Zauzimao se i za Židove 
svim svojim autoritetom. U gore cb 
tiranoj dokumentaciji Sv. Stolice 
na strani 337. čitamo izvadak iz pis¬ 
ma koje je dr. Weltman pisao 11. 


lipnja 1943. apostolskom delegatu 
u Carigradu mons. Roncalliju, koji 
je naslijedio papu Pija XII. i uzeo 
ime Ivan XXIII. Dr. Weltman je bio 
pak u Carigradu izaslanik komisije 
za pomoć europskim Zidovima. On 
piše: »Mi znamo da je mons. dr. Ste- 
pinac učinio sve što je mogao da 
pomogne i olakša nesretni udes Zb 
dova u Hrvatskoj, kojih broj danas 
ne prelazi 2500 muževa, žena i dje~ 
ce. Molim Vas da izvolite prenijeti 
mons. Stepincu našu duboku zalv 
valnost za njegovo vladanje i za nje- 
govu pomoć, i mi ga molimo da nas- 
tavi svojim visokim ugledom djelo 
spašavanja naše jadne braće, sesta- 
ra i djece...« (ib. str. 337). 

16. Proširili bismo suviše ovo 
izlaganje kad bismo htjeli citirati 
Nadbiskupove izjave, govore i svje- 
dočanstva njemu u prilog. To je bila 
stvar obrane na sudu, ali ta je obra- 
na imala suviše malo vremena da 
sabere svu dokumentaciju i sva svje- 
dočanstva koja bi dokazala da su čb 
njenice ipak drugačije nego što tvr~ 
di optužnica. 

Sam proces bio je praćen upra- 
vo bjesomučnom kampanjom u jav~ 
nom tisku, na radiju, u poduzećima 
protiv Nadbiskupa, a da u javnosti 
nije smio nitko ni pisnuti u njegovu 
obranu. Optuživalo se »u ime nan> 
da«; sudilo se »u ime naroda«, ali 
taj narod nije imao prava na cjek> 
vi tu informaciju. 

Svaki se kršćanin može uključiti u Zajednicu »BLAŽENI 
ALOJZIJE STEPINAC«, koja promiče molitveni život, duhovne 
vrijednosti, i širi Kristovu ljubav u sva područja javnoga života, 
kako je to činio i bi. Alojzije. 

Prijavnica se može naručiti na adresi Postulature. 


Svaki štovatelj Blaženog Alojzija 
Stepinca uključen u ovu molitvenu 
zajednicu moli: 

- za čast i proslavu Isusa Krista i Ka¬ 
toličke crkve 

- za čvrstoću osobne vjere i vjernosti 
Isusu Kristu i Crkvi 

- za svoje osobne nakane i potrebe 

- za domovinu Hrvatsku i svakog 
čovjeka 

- za očitovanje i potvrdu svetosti bi. 
Alojzija Stepinca u postupku njego¬ 
ve kanonizacije 

Godišnje okuplianie 
Molitvene zaiednice 

Godišnje okupljanje Molitvene 
zajednice štovatelja bi. Alojzija Ste¬ 
pinca bit će u petak, 2 1. lipnja 
2002., na imendan bi. Alojzija. 
Očekujemo štovatelje iz Zagreba i 
okolnih župa. 

Susret će se održati u »Svečanoj 
dvorani« Dječačkog sjemeništa na 
Šalati u Zagrebu. 

Program će započeti u I 5 sati s 
ovim dnevnim redom: 

- Dobrodošlica i pozdravne riječi 

- Predstavljanje i upoznavanje štova¬ 
telja 

- Razmatranje o bi. Alojziju Stepincu 

- Odmor 

- Molitva vjernih - rječju i pjesmom 

- Kulturno-umjetnički program na 
teme iz Blaženikova života 

- U 19 sati svečano euharistijsko 
slavlje u Zagrebačkoj katedrali. 

U drugim mjestima će se molit¬ 
veni susret s Postulatorom ostvariti 
tijekom jesenskih mjeseci. Molimo 
područne zajednice molitelja, da u 
dogovoru sa svojim župnicima ili ka¬ 
pelanima i po mogućnosti zajedno s 
njima ostvaruju svoju molitvu. 


BLAŽENI ALOJZIJE I 
EUHARISTIJ SKA ŽRTVA 

Za provođenje molitvenog života, 
njegove raznovrsnosti u sadržaju i ob¬ 
liku, donosimo u ovom broju Glasnika 
za sve čitatelje, a osobito za članove 
»Molitvene zajednice bi. Alojzija Ste¬ 
pinca«, nekoliko misli o slavljenju i 
čašćenju presvete Euharistije. 

Tekst je preuzet iz knjige »Svjetlo 
na putu života«, koja je bila službeni 
životopis u proglašenju blaženim kar¬ 
dinala Alojzija Stepinca. Izostavljene 
su bilješke, a u izvornik je uvršten hr¬ 
vatski prijevod latinskog teksta. 

Snažna Žrtva 

Život blaženoga Alojzija kao 
običnog svećenika nije dugo trajao. 
Samo četiri godine nakon ređenja bit 
će imenovan nadbiskupom koadju- 
torom, s pravom nasljedstva, zagre¬ 
bačkom nadbiskupu Antunu Baue- 
ru, što je značilo da će biti njegov 
nasljednik i budući nadbiskup Zagre¬ 
bačke nadbiskupije. Kroz te tri i pol 
godine bio je izvanredan primjer 
apostolske gorljivosti i rada. Bio je 
nadbiskupov obredničar i bilježnik 
Nadbiskupskog duhovnog stola. Bio 
je također imenovan privremenim 
upraviteljem dviju župa koje su bile 
razdijeljene sukobima. Svojom str¬ 
pljivošću i poniznošću pokušavao je i 
uspio smiriti uzavrele prilike i složiti 
podijeljene vjernike u odluci da prih¬ 
vate župnika kojega im nadbiskup 
šalje. Vodio je »Caritas« ili katoličke 
dobrotvorne djelatnosti u gradu Za¬ 
grebu, a potom i u nadbiskupiji. Sam 
bi znao otići i posjetiti siromahe u 
gradu, te bi im podijelio nešto hrane 
i rublja. Dr. Stjepan Bakšić, poznati 
sveučilišni profesor i pisac, opisao 
ga je ovako: »Mlad je, ali ga rese ve¬ 
like odlike. On je prava svećenička 



Mons. Alojzije Stepinac na svečanosti 
blagoslova Vatrogasnog doma 
u Sesvetama, 11. kolovoza 1935. 


duša, za koju se može reći, da je po 
Srcu Isusovu. On je duboko odan mo¬ 
litvi, njega resi duboka čednost i po¬ 
niznost... On je srca milostiva prema 
sirotinji, koju ljubi ljubavlju Vinka Pa- 
ulskoga, obilazeći bijednike zagreba¬ 
čke periferije, donoseći im utjehu i ma¬ 
terijalnu pomoć u teškoćama življenja.« 

Možemo se pitati odakle Alojzi¬ 
ju snage da može učiniti tolika djela, 
tolikog značaja, u tako kratkom vre¬ 
menu? Gdje se nalazi izvor ovakvog 
žarkog apostolskog života, koji bi 
stavio na kušnju izdržljivost svakog 
čovjeka? Kako je mogao s tako malo 
praktičnog iskustva - znamo, nai¬ 
me, da kao rimski student, kroz šest 
godina, nije posjetio domovinu ni 
nadbiskupiju - odgovoriti odmah na 
stalne zahtjeve pastoralne službe? 
Nedvojben odgovor nam je on sam 
ostavio zabilježen u svojim spisima: 
u Svetoj Euharistiji, izvoru duhovne 
snage. Progonjenim sestrama kar- 
melićankama pisao je iz sužanjstva u 
Krašiću: »Ali milošću Božjom, koja 
teče u vaše duše nadasve u svetoj 
pričesti, sue ćete moći ustrajati. Bit 
ćete kao Izraelci, koji su putovali 
četrdeset godina kroz strašnu Sinaj- 
sku pustinju, ali ipak nisu klonuli niti 

oboljeli jer ih je podržavala mana, 
što je padala i davala im neobičnu 
jakost.« 

Da bismo objasnili njegovu spo¬ 
sobnost rada i trpljenja za Crkvu, 
možemo poslušati riječi svetoga sve¬ 
ćenika Stepinca, koje je on pročitao 
u spisima teologa Nikole Gihra, i I. 
veljače 1957. uputio župniku Vinku 
Komeričkom: »Žrtva svete mise je 
škola i vrelo katoličkog žrtvenog ži¬ 
vota. Nijedno pero nije u stanju opi¬ 
sati to uzdignuće i oduševljenje, tu 
smionu srčanost i snagu značaja, tu 
čistoću srca i veličinu duše, tu veli¬ 
kodušnost i blagost, tu strpljivost i 
odricanje, ukratko tu požrtvovnost, 
tu ljubav prema žrtvi koja proistječe 
iz oltara, čineći milijune djece Crkve 
živima, svetima, Bogu ugodnim žr¬ 
tvama.« 

Da je Euharistija izvor njegove 
životne snage i pastoralnog djelova¬ 
nja, posvjedočio je riječima koje 
mogu svakom kršćaninu biti poticaj 
za osvježenje apostolskog žara: »Žr¬ 
tve su najsigurniji znak ljubavi pre¬ 
ma dragom Bogu, i dok taj znak no¬ 
site na sebi, to jest živite životom žr¬ 
tve, bit ćete na dobrom putu. Ali, za 
žrtvu treba snage! Naći je pak nig¬ 
dje ne ćete koliko u svetoj Euharisti¬ 
ji, koja je proizašla iz najveće žrtve 
na svijetu, žrtve Isusa našega na dr- 
vetu križa.« 


Svećenici koji su potišteni i obes¬ 
hrabreni, mogu pronaći posebnu ut¬ 
jehu u Presvetom oltarskom Sakra¬ 
mentu, kao što su činili mnogi sve¬ 
ćenici prije njih: »Ali, tko se bude 
trudio, toga će upravo Misa sa svo¬ 
jim bogatstvom dizati iz dana u dan i 
činiti ga sue jačim, dok ga ne učini 
na neki način svemogućim, kao žup¬ 
nika arškoga, koji je udovoljavao ne 
samo svojim vjernicima nego i tisu¬ 
ćama drugih, koji su grnuli svake 
godine u Ars, da ga čuju i vide.« 

Žrtva svete Mise nije za blaže¬ 
nog Alojzija bila samo neki obični li¬ 
turgijski čin za okupljene vjernike, 
nego je za njega bio najveći izvor 
njegove svećeničke radosti i ohrab¬ 
rujuća snaga što proizlazi iz opće, 
nadnaravne povijesti Božjeg djelova¬ 
nja prema čovječanstvu. 0 njego¬ 
vom osobnom iskustvu svete Mise, 
rekao je: »Ako se može naći raj na 
zemlji, nalazi ga svećenik u svetoj 
Misi.« O svekolikoj ulozi svete žrtve 
u Božjem planu spasenja, izrekao je 
slijedeće riječi pune nadnaravne lje¬ 
pote i dubokog razmišljanja: »I dok 
se bude sveta Misa služila na zemlji, 
dotle ima nade za rod ljudski, da će 
naći u Boga oproštenja po ovoj Žr¬ 

tvi. Kad se bude odslužila zadnja 
sveta Miso na zemlji, nema čovjek 
što više prinijeti Bogu za otkup svo¬ 
jih grijeha i pravda Božja može da is¬ 
tupi i sudi čovječanstvu po djelima 
njegovim... Sveta Miso je najvredni¬ 
ja žrtva svijeta... Sva bogatstva svi¬ 
jeta ne mogu se izjednačiti s vrijed¬ 
nošću svete Mise.« 

Sakramenat vrijedan 
klanjanja 

Euharistija nije samo žrtva i jelo, 
nego je Presveti Sakramenat stvarna 
Božja prisutnost u našoj sredini, taj¬ 
na vjere: »Za Izraelce u pustinji čita¬ 
mo, kad su prvi put opazili manu, da 
su pitali: 'Monhu? - Sto je to?' (Izl 
16,15) Koliko više mi, kad kanimo 
pristupiti k oltaru, moramo da se za¬ 
mislimo i zapitamo, što kanimo čini¬ 
ti, kad ono, što nama dolazi u ruke 
nije obična mana u pustinji, nego 
Kruh života, Isus Krist. M oj siju nije 
bilo dozvoljeno približiti se niti goru¬ 
ćem grmu: 'Ne prilazi ovamo! Izuj 
obuću s nogu! Jer mjesto na kojem 
stojiš, sveto je tlo!' (Izl 3,5) Nama je 
dano približiti se ne gorućem grmu, 
nego Kristu pod prilikama kruha i 
vina... Jakov je nakon sna u kojem 
je vidio silaziti i uzlaziti anđele 
Božje, povikao izvan sebe: 'Zaista se 
Jahve nalazi na ovome mjestu, ali ja 
nisam znao. Kako je strašno ouo 
mjesto! Zaista ovo je kuća Božja i 
vrata nebeska!' (Post 28, 16-17) Što 
bismo istom morali reći mi, koji ne u 
snu nego u zbilji gledamo, ne ljestve 
s anđelima, nego Gospodara anđela, 
stvarno prisutnog na oltaru!« 

Kroz cijeli svoj svećenički život 
blaženi je Alojzije bio vjeran i stalan 
štovatelj stvarne prisutnosti Spasite¬ 
lja u Presvetom oltarskom Sakra¬ 
mentu. Još za vrijeme bogoslovnih 
nauka u Rimu bio je poznat kao stu¬ 
dent koji se satima zadržavao u mo¬ 
litvi pred Svetohraništem. Jedan od 
njegovih kolega će kasnije reći: 
»Cesto i dugo je klečao pred Svetoh¬ 
raništem.« U početku biskupske 

službe upisao se u Društvo svećeni¬ 
ka klanjatelja Presvetom oltarskom 
Sakramentu i svoje ure klanjanja 
savjesno je izvršavao, češće i kroz 
duže vrijeme, možda za one pro¬ 
puštene u prošlosti ili unaprijed za 
one, kad će biti spriječen. Vjernici 
koji su ga promatrali kako na svet¬ 
kovinu Tijelova u procesiji sabrano i 
pobožno nosi Presveti Sakramenat, 
govorili su: »On je naš pastir koji će 
nas spasiti.« 

Blaženi je Alojzije u razdoblju od 
1936. do 1941. održao četrnaest 
krajevnih euharistijskih kongresa. 
Spomenute je kongrese održavao u 
teškim vremenima, kao lijek protiv 
osrednjosti i malodušnosti u vjer¬ 
skom životu. Reče u propovijedi na 
Euharistijskom kongresu u Čazmi 
2 I. srpnja 1940: »Mi smo došli na 
ouaj Euharistijski kongres, da u ooo 
doba tolikog moralnog trnleža u sui- 
jetu ojačamo svoju vjeru u prisutnost 
Kristovu u presvetom oltarskom sak¬ 
ramentu... da ponovimo svoj krsni 
zavjet i svoju odlučnost, s Kristom 
živjeti i umirati.« 

Više bi se puta na dan povukao 
u svoju privatnu kapelu, smještenu 
blizu radne sobe u Nadbiskupskom 

BLAŽENI ALOJZIJE 
O OBITELJI 

»Položaj supruge i majke u 
obitelji daje ženi mogućnost, da 
učini jako mnogo na području ka- 
tehizacije, jer je majka ona, koja 
prva uči dijete moliti i usađuje 
mu vjerske istine u srce. To treba 
naglašavati osobito danas, kad 
škola sve više zanemaruje vjerski 
odgoj, a često puta i radi protiv 
njega.« [Qov$r na sastanku Društva 
biskupijskog okružja katoličkih žena u 
Zagrebu 4, 26. travnja 1936.) 

♦ 

»Žalosno gledamo, kako se sva 
dobra ruše. Kao da je sve zahvatio 
razorni potres: sve se koleba i trese,- 
nema ni u čem stalnosti. Zlo se raz- 



dvoru, i molio pred Presvetim Sakra¬ 
mentom. I za vrijeme sužanjstva u 
Krašiću provodio je duge sate u sab¬ 
ranoj molitvi pred živom tajnom vje¬ 
re, govoreći: »Tako nadoknađujem 
za one sate klanjanja kad sam bio 
spriječen biskupskom službom.« 

lijeva u daleke širine, ali se žarilo i 
u dubine,- pokolebalo je i temelje,- 
otrovni crv zagrizao je korijen obi¬ 
telji, koja je temelj naroda i kraljev¬ 
stva Božjega na zemlji. Sa strahom 
i tugom gledamo već na tolike raz¬ 
valine i ruševine naših hrvatskih 
obitelji. Nestaju s naših kućnih og¬ 
njišta toplote blage Božje ljubavi, 
popuštaju i kidaju se svete veze, 
bure strasti pustoše obiteljskim sve¬ 
tištima sve do gole pustoši (...). 
Živo dakle na posao: u svakoj hr¬ 
vatskoj kući neka se stvori »Božji 
kutić« urešen Raspelom, slikama 
Majke Božje i svetaca, osobito na¬ 
ših hrvatskih blaženika,- pod zašti¬ 
tom toga »Božjeg kutića« neka se 
kupe svi članovi obitelji na po¬ 
božnu molitvu osobito po večeri¬ 
ma, a po nedjeljama na molitvu i 


Ljubav prema Euharistiji, kako 
ju je živio blaženi Alojzije, nije pro¬ 
dubljivala samo njegovu vjeru, već je 
i druge poticala na euharistijski ži¬ 
vot. »Duboko me se dojmilo svaki 
puta i uzdizalo kako je on pobožno 
slavio svetu Misu. Mislio sam da je 
on posve svet čovjek kad posjeduje 
takvu snažnu vjeru u euharistiju.«, 
posvjedočio je jedan blaženikov suv¬ 
remenik. Promatrajući kako on slavi 
i časti euharistiju jedan svećenik re¬ 
če: »Njemu zahvaljujem svoje sveće¬ 
ničko zvanje. On bijaše za mene ide¬ 
al svećeništva. Bio sam njegov mini¬ 
strant i želio sam ostvariti iste 
svećeničke ideale koji su u njegovoj 
osobi bili tako rječiti i privlačni.« 

Euharistijska vjera svetog bisku¬ 
pa mogla se primijetiti u najmanjim 
detaljima pripreme i zahvale za sve¬ 
tu Žrtvu, kao i u svakodnevnim ži¬ 
votnim prigodama. Njegovo slavlje¬ 
nje Mise bilo je vrlo pobudno. Pažlji¬ 
vo je pisao okružnice svojim 
svećenicima, posebno za vrijeme 
rata, o potrebi čuvanja Presvetoga 
Sakramenta i svetog posuđa od 
oskvrnuča. Ako bi se Presveto radi 
sigurnosti negdje stavilo izvan cr¬ 
kvenog prostora, onda su župnici 

pobožno štivo,- konačno neka se 
obitelji posvete predobrom Srcu 
Isusovu poznatom naročitom pos¬ 
vetom. Takvim obiteljskim aposto- 
latom zagrabit ćemo u temelje, po¬ 
staviti sjekiru na korijen zlu i najsi¬ 
gurnije poraditi za zdravu, sretnu i 
Božju budućnost hrvatskog naro¬ 
da.« [jčagovor na početku nove radne go¬ 
dine 1939/ 40. društvima Katoličke 

Akcije, 29. listopada 1939.) 

♦ 

»Ubija nas bol i žalost nad obite¬ 
ljima bez kuća, nad porušenim seli¬ 
ma, moralnom kaljužom (...). Pruži¬ 
mo ruke Bogu, s vrućom molitvom 
da blagoslovi sve nas pojedince, sve 
obitelji, našu domovinu Hrvatsku, 
da nas do kraja očuva od strahota 
rata.« [Qovor na euharistijskom slavlju u 
Đurđevcu, 30. lipnja 1940.) 

morali potražiti vjernike koji bi se 
klanjali i bdjeli pred Presvetim. Nje¬ 
govo štovanje bilo je tako pažljivo i 
osjetljivo, da je za vrijeme zatoče¬ 
ništva u Krašiću osobno, iz svojih si¬ 
romašnih izvora, platio pozlatu jed¬ 
nog ciborija i pozlatu ključa od sve- 
tohraništa. Nije čudno onda da je 
odlučno reagirao kada mu je kra- 
šićki župnik savjetovao po uputi li¬ 
ječnika, da za psihičko opuštanje na¬ 
bavi televiziju: »To nije istina, da bi 
mi toliko dobro došao. Imam Isusa u 
suetohraništu, što mi drugo treba!« 
Za njega je zaista Presveti Sakrame- 
nat bio »izvor i vrhunac« kršćan¬ 
skog života, u čijem se svjetlu zbiva¬ 
ju veliki događaji povijesti, ali i sva¬ 
kodnevni poslovi: »Euharistija je 
naša najjača obrana, Isus u su. Euha¬ 
ristiji naša je nesavladiva snaga, na¬ 
ša utjeha i radost u nevoljama živo¬ 
ta.« 


Dr. Alojzije Stepinac, nadbiskup koadju- 
tor zagrebački predvodi svetu Misu u ka¬ 
peli bi. Nikole Tavilića u Jeruzalemu, 
25. srpnja 1937. 


Neprocjenjiva snaga dara Kruha 
života, prava je snaga i za rješenja 
nevolja u svijetu. S oltara dolazi sna¬ 
ga koja može spasiti svijet koji je 
upao u moralno i političko rasulo. 
Stoga je poticao svećenike na rados¬ 
no slavljenje Misne žrtve: »Na nas, 
na nas svećenike u prvom redu spa¬ 
da, da preko žrtve svete M/'se pomo¬ 
gnemo potopom ugroženom čovje¬ 
čanstvu, ne dakako svojim silama, 
nego milošću Onoga, koji se u Misi 
žrtvuje i nas ovlašćuje, da ju izrablju¬ 
jemo za čitav svijet. Nitko drugi ne 
će bez toga uspjeti i potop (propast) 
svijeta bio bi siguran, kad bi na svije¬ 
tu prestala prinositi se Misna Žr¬ 


tva... Samo Kristova krv može doni¬ 
jeti spasenje potopom ugroženom 
svijetu. A kad se sjetimo, da se da¬ 
nas 'od istoka do zapada, i na sva¬ 
kom mjestu prinosi se žrtva čista Bo¬ 
gu« (usp. Mal 1,11), ni ne slutimo, 
kakva je snaga u našim rukama, 
samo ako se njome, kako treba, pos¬ 
lužimo!« 

Opet vidimo da je Božansko 
svjetlo, objavljeno u suncu koje kru¬ 
ži čitavom kuglom zemaljskom sva¬ 
koga dana, za blaženoga Alojzija 
znak one snage milosti i vjere, koji, 
iako darovan u pojedinim mjestima 
od slabih pojedinaca, koji su nejaki u 
očima »moćnika«, još uvijek posje¬ 
duje snagu koja može spasiti svijet. 
Ovo je svjetlo svećeničkog poziva, 
Crkve i duša: Presveti Sakramenat i 
žrtva euharistije. 



Sv. Josip 



Sličice s vjerskim simbolima objavljene uz ovaj tekst 
pronađene su u ostavštini bi. Alojzija; na desetke ih 
je on vlastoručno potpisao. Dijelio ih je posjetitelji¬ 
ma kao dar i poticaj na ustrajnost u vjeri i pozivu i 
slao ih u pismima iz sužanjstva 
u Krašiću (1 951 .—1 960.) 

Kada je branitelj dr. Ivo Politeo 
zatražio saslušanje nekih važnih svje¬ 
doka obrane, a među njima je bilo i 
uglednih Srba, javni je tužilac odgo¬ 
vorio: »Kad bi se htjelo na temelju 
tih svjedočanstava konstruirati ob¬ 
ranu, bila bi to prava psovka.« Na 
to je branitelj hrabro uzvratio slije¬ 
deće: »Kazali ste: bila bi psovka. I ja 
velim da bi bila psovka, ako se sas¬ 
lušaju samo svjedoci, koji terete. 
Upozorujem da je presuda, koju će 
izreći sud, u jedinoj instanciji, pro¬ 
tiv koje neće biti moguće apelirati. 
Osim toga moj zahtjev je od svjet¬ 
ske važnosti, koji izazivlje pažnju ci¬ 
jelog svijeta. I zbog toga tražim da 
se pripuste svjedoci. » (Benigar: A. 
Stepinac, str. 590). Svjedoci su od¬ 
bijeni. Uzoriti gospodin kardinal 
Franjo Seper rekao je sinoć u svojoj 
izjavi na vatikanskom radiju da je i 
on bio među tim svjedocima. 

Ponovno ovdje izjavljujemo: ako 
se trajno objavljuje optužnica, a ni¬ 
kada se ne smije objaviti sva doku¬ 
mentacija obrane, njoj je nametnu¬ 
ta potpuna šutnja, onda takav sud 
nije vjerodostojan. 

17. Sto se tiče političkog opred¬ 
jeljenja nadbiskupa Stepinca, on nije 
pripadao nijednoj političkoj stranci. 
Tvrdnja da je ustaša, tako je očita 
kleveta da je nije potrebno ni pobi¬ 
jati. On je uvijek distingvirao dva 
pojma: narod i političke stranke. To 
su različite stvari. Isto tako je bio 
protiv ulaženja svećenika u bilo koju 
stranačku politiku. Htio je da budu 
od svakoga i pred svakim slobodni 
za svoje specifično svećeničko pos¬ 
lanje. Odlučno je bio protiv stvara¬ 
nja bilo kakve klerikalne političke 
stranke. U Okružnici br. 8976/45 od 
17. prosinca 1945. piše svećenici¬ 
ma: »Vama je, časna braćo svećeni¬ 
ci, poznato naše stajalište prema 
djelovanju svećenika u politici. U 
okružnicama od god. 1935. i 1938. 
zabranio sam u smislu jasnih odre¬ 
daba Crkvenog zakonika svim ak¬ 
tivnim svećenicima kandidirati na 
izborima bilo na čijoj listi. To sam 
stajalište zadržao 1943., naglasio ga 
u svojim propovijedima, a držim se 


ga i danas, te nemam razloga to sta¬ 
novište mijenjati. Time sam htio ot¬ 
kloniti svaku odgovornost Crkve 
od javnog političkog rada pojedinog 
svećenika. To vrijedi i za političko 
djelovanje svakoga pojedinog sve¬ 
ćenika i danas. Sto koji od svećeni¬ 
ka u političkom pravcu radi, za to 
snosi sam osobno odgovornost.« 

U istoj Okružnici piše i ovo: 
»Crkva traži, da može vršiti svoju 
misiju i urediti svoj odnos s držav¬ 
nom vlašću kao slobodna predstav¬ 
nica slobodne Crkve u slobodnoj 
državi.« 

18* O problemima i zbivanjima 
neposredno poslije rata pisao je ob- 
razložna pisma najodgovornijim oso¬ 
bama u republici Hrvatskoj i FR Ju¬ 
goslaviji. Tumačio je prijedloge, upo¬ 
zoravao na žalosne događaje i teške 
povrede ljudskih prava. Bio je iskren 
prema svakoj vlasti. To sigurno nije 
zločin. Kad ga se poslije rata javno 
napadalo što k njemu dolazi mnogo 
ljudi moleći intervenciju za zatvo¬ 
rene, za nestale, za na smrt osuđe¬ 
ne, a tih nije bio mali broj, pisao je 
predsjedniku vlade Republike Hr¬ 
vatske: »Nisam mogao odbiti ni ot¬ 
jerati tih ljudi, kao što nisam kroz 4 
godine odbio nijednog iz Vaših re¬ 
dova, kad su dolazili moliti, da za 
njih interveniram« (Pismo Bakariću, 
2. VIII. 1945.). 

Kad su predstavnici Zagrebačkog 
kaptola pod vodstvom generalnog 
vikara i biskupa mons. Franje Salisa 
bili primljeni u Zagrebu 2. lipnja 
1945. od maršala Tita, među osta¬ 
lim, dali su mu i ove podatke o Nad¬ 
biskupu: 

»1. Vi imadete danas u svojoj 
vladi ljudi, kojima je on spasio glave 
svojim intervencijama. 

2. On je u vrijeme rata hranio 
7000 partizanske djece, a nije pitao, 
jesu li Hrvati ili Srbi, jesu li katolici ili 
pravoslavni. 

3. On je svojim govorima i in¬ 
tervencijama zauzimao se za Srbe, 
Zidove i Cigane i spasio tolikima ži¬ 
vot. 


4- On je držao govore i proteste 
protiv rasističkih zakona, protiv hi- 
pernacionalističkim nasiljima, proti 
uzimanju taoca i vješanjima tolikih 
nevinih.« Itd... 

19* Mnogo biše toga još moglo 
reći, ali ovdje to nije moguće. Na 
svaku tvrdnju i uvredu u najnovijoj 
optužnici moglo bi se odgovoriti op¬ 
širno i dokumentirano. Međutim, 
prepustimo to povijesti. 

Niti je bio nadbiskup Stepinac, 
niti su njegovi nasljednici »tuđe jez¬ 
gro« koje »vodi za tuđi račun borbu 
protiv hrvatskog naroda«. Niti je 
»Stepinčeva crkva« neka druga Cr¬ 
kva nego što je ona Crkva u koju mi 
vjerujemo, a to je: jedna, sveta, ka¬ 
tolička i apostolska; Crkva vjerna 
Isusu Kristu i okupljena oko Petro¬ 
vih nasljednika i svojih biskupa; to 
je Crkva utkana u biće hrvatskog 
naroda već punih trinaest stoljeća; 
nikada protiv njega nego uvijek s 
njim dijeli istu sudbinu. To je Crkva 
koja ima svoje porijeklo u Isusu 
Kristu, našem Bogu i Spasitelju, nije 
nikakav import. Najveći dio hrvat¬ 
skog naroda je ta Crkva. 

20. Neki nam izvan Crkve sve 
češće daju pouke kako bi po njiho¬ 
vu shvaćanju trebala izgledati Cr¬ 
kva kojoj bi oni dali ocjenu »koncil- 
ske Crkve«. Imala bi to biti neka 
Crkva disciplinski anarhična, bez 
jedinstvenog vjerovanja i bez odre¬ 
đenih moralnih principa; takva bi 
Crkva brzo postala Crkva bez slo¬ 
bode i bez dostojanstva. 

Mi se nikome za volju ne odri¬ 
čemo svoje Crkve, i to onakve kak¬ 
va ona jest u svom najdubljem mis¬ 
teriju i zajedništvu. To je Crkva kroz 
vjekove identična, koju danas pred¬ 
vodi Ivan Pavao II, a u onim teškim 
poratnim godinama, uz tolike bis¬ 
kupe i svećenike, kao i vjernike, za 
tu je Crkvu kroz zatvore i poniženja 
svjedočilo šest kardinala: Josip Sli- 
pyj iz Lavova, Stefan Wyszynski iz 
Warszawe, Josip Beran i Stjepan 
Trochta iz Praga, Jozsef Mindszenty 
iz Esztergoma, Alojzije Stepinac iz 
Zagreba. 

CRKVA 

SUBJEKT KRITIKE DRUŠTVA 
1 DRUŠTVENIH ZBIVANJA 


Nipošto se ne smatramo zaosta¬ 
lima ako ta svjedočanstva poštuje¬ 
mo i ako tu Crkvu ljubimo. Ne glu¬ 
mimo nikakvu glumu, nego vršimo 
svoju dužnost i ostajemo vjerni 
Bogu, Crkvi Božjoj i svojoj savjesti. 

U svojoj Okružnici svećenicima 
od 17. prosinca 1945. piše nadbis¬ 
kup Stepinac ove riječi: »Štogod u 
budućnosti nadošlo, mi nemamo 
što nadodati u svoju obranu. Naša 
je obrana Bog, čista savjest, a svje¬ 
dok je uz vas, časna braćo svećeni¬ 
ci, i golema većina vjernoga naroda 
te predstavništvo Sv. Stolice u Zag¬ 
rebu.« 

Tako se na njemu ispunja riječ 
Sv. pisma: »Blago čovjeku koga ne 
optužuje vlastita savjest i koji se 
nije odrekao nade« (Sir. 14,2). 

21. Završavam! Ne bismo se ba¬ 
vili prošlošću kad ne bismo bili na 
to prisiljeni. Nadbiskup i kardinal 
Alojzije Stepinac bio je izvršitelj za¬ 
povijedi ljubavi prema svakom čov¬ 
jeku, prema svome narodu i prema 
Crkvi. Stoga mi tog svjedoka ljuba¬ 
vi ne želimo nipošto i nikada imati 
kao neku zastavu mržnje bilo prema 
kome. Mi vjerujemo u božansku Pro¬ 
povijed na gori, ali moramo svjedo¬ 
čiti istinu da nitko ne može lomiti 
naše zajedništvo, da nitko ne može 
dijeliti iskrenu povezanost biskupa, 
svećenika, vjernika u jedinstvu vje¬ 
re i ljubavi. Želimo časno služiti du¬ 
ši i savjesti svoga naroda kojem pri¬ 
padamo rođenjem, sviješću i srcem. 
Tako nas uči Evanđelje. 

Mi ne želimo zaoštravati odno¬ 
se ni s kim, ali ne možemo se odreći 
ni istine ni svoga ljudskog dostojan¬ 
stva. Mi molimo za mir ljudi, naro¬ 
da i čovječanstva. Neka taj dar s nama 
moli Presveta Bogorodica, Kraljica 
mira. Mi želimo mir, ali u pravednos¬ 
ti, istini, ljubavi i slobodi! Amen. 

Zagrebačka katedrala, 

10. veljače 1981. 

+ Franjo Kuharić, 
nadbiskup zagrebački 


»Zato je Katolička crkva 
uvijek osuđivala, a i danas 
osuđuje, svaku nepravdu i na¬ 
silje, koje se počinja u ime kla¬ 
snih, rasnih ili narodnosnih 
teorija... Crkva bi se iznevjeri¬ 
la svojoj zadaći, kad ne bi... di¬ 
zala i danas glas na obranu 
sviju, koji se žale na nepravde, 
bez obzira kojoj rasi ili narodu 
pripadaju.« (BI. ALOJZIJE STE¬ 
PINAC, u propovijedi 1942. 
god.) 

Poslanje Crkve se bitno razliku¬ 
je od poslanja svake ovozemaljske 
institucije i tvorevine. U tom vlasti¬ 
tom poslanju je utemeljena samos¬ 
vojnost Crkve u svijetu, njezina 
neovisnost od svakog društvenog i 
političkog sustava. 

Koncil Vat. II. to osobito nagla¬ 
šava u Gaudium et spes: »Veoma je 
važno, osobito u pluralističkom 
društvu, da se ima ispravan pojam o 
odnosima između političke zajedni¬ 
ce i Crkve te da se jasno razlikuje 
ono što vjernici - bilo pojedinačno 
bilo udruženi - rade u svoje ime kao 
građani vođeni svojom kršćanskom 
savješću od onoga što oni rade u 
ime Crkve skupa sa svojim duhov¬ 
nim pastirima....Politička zajednica 
i Crkva su, svaka na svom pod¬ 
ručju, neovisne jedna od druge i au¬ 
tonomne« (br. 76). Vlastitost i sa¬ 
mosvojnost poslanja Crkve znači 
konkretno da je Krist povjerio Cr¬ 
kvi takvo poslanje, koje nije niti po¬ 
litičko, niti ekonomsko, niti socijal¬ 
no nego isključivo religiozno, vjer¬ 
sko (br. 42). Snagom ovakvog 
poslanja stoji Crkva na neki način 
iznad društva, pored društva. Crkva 
nije vezana ni na koju osobitu for¬ 
mu ljudske kulture, ona nije vezana 
ni na koji osobiti oblik političkog, 


ekonomskog ili društvenog života. 
Konkretno rečeno: Crkva nije 
identična s demokratskim i pluralis¬ 
tičkim društvom, ona nije isto što i 
zapadnjačka kultura. Crkva je slo¬ 
bodna i izvan svakog sistema iz jed¬ 
nostavnog razloga: jer su političke 
zajednice, gospodarstva i društva 
ljudske tvorevine, djela ljudi. Bog 
pak ne može nikada biti vezan na 
čovjekove uvjete i okvire u svom 
djelovanju. Krist je Gospodar svije¬ 
ta, Krist je Kralj i sudac nad svije¬ 
tom. Njegovom smrću i Njegovim 
slavnim uskrsnućem započeo je 
unutar ljudske povijest »novi svi¬ 
jet«, novi život, novo vrijeme. Cr¬ 
kva je znak i sredstvo tog novog svi¬ 
jeta, u kojem vlada Krist i u kojem 
Krist ostvaruje preko Crkve Kra¬ 
ljevstvo Božje. 

Točno tako razumijeva Pavao 
Apostol događanja nakon Kristo¬ 
vog uskrsnuća, kada se obraća pos¬ 
lanicom Rimljanima. On dolazi u 
Rim da bi navijestio građanima 
Rima da je Krist prevrnuo prijesto¬ 
lje Jupitera, to će reći da je s nav- 
ještanjem Evanđelja u Rimu došao 
kraj Rimskog carstva i početak do¬ 
laska Kristovog kraljevstva na nje¬ 
govo mjesto. Razumljivo da je radi 
toga nastala između kršćana i Rima 
borba na biti ili ne biti. Jednako 
tako između kršćana i Zidova, kr¬ 
šćana i gnostika. Stari svijet pred¬ 
stavljan Rimom posegao je za ma¬ 
čem da bi se obranio od ovog u sebi 
miroljubivog napada kršćana, koji 
se sastojao u navještanju Vesele vi¬ 
jesti otkupljenja i u vršenju djela lju¬ 
bavi prema svima, pa i prema nepri¬ 
jateljima. Rim, taj »stari svijet«, je 
odgovorio na ovu ljubav prolijeva¬ 
njem nedužne krvi, ne spoznajući u 
duhovnoj sljepoći da baš time prip¬ 
rema sigurnu vlastitu propast. 

Rim nije spoznao da je definitiv¬ 
no došlo vrijeme da se »na ime Isu¬ 
sovo prigne svako koljeno nebesnika, 
zemnika i podzemnika. I svaki će je¬ 
zik priznati: Isus Krist je Gospodin 
na slavu Boga Oca« (Fil 2, 10-11). 

U principu vrijedi i danas ovaj 
odnos između Crkve kao sredstva 
Kristovog vladanja u svijetu i ak¬ 
tualnog svijeta. To je odnos nape¬ 
tosti, suprotnosti, sve tamo do nep¬ 
rijateljstva. Snage »starog svijeta« 
još se uvijek protive Kristovom vla¬ 
danju, i time Crkvi, tom novom Iz¬ 
raelu, novom Božjem narodu, koji 
je različit od »svijeta«, od postoje¬ 
ćeg društva, nacije ili plemena. Pa- 
vao VI. vidi u današnjim postoje¬ 
ćim društveno-političkim sistemima 
»stari svijet«, stari eon, jednu stvar¬ 
nost od koje dolazi opasnost za vjer¬ 
nike, pripadnike novom svijetu. 
Stoga papa poziva vjernike da na iz¬ 
vorima svoje vjere i u nauku Crkve 
crpe načela i prikladna mjerila »da 
ih ne bi zaveo a potom u sebe zatvo¬ 
rio neki sustav čija će mu ograniče¬ 
nja i totalitarizam, ako ih u korijenu 
ne primijeti, možda prekasno sinuti 
pred očima« ( Octogesima adveniens, 
36). Papa, znajući za ovu ugroženost 
vjernika od strane svjetovnog dru¬ 
štva, tješi vjernike uvjerenjem »da 
Duh Gospodnji, koji potiče u Kristu 
obnovljena čovjeka, neprestano ru¬ 
ši vidokrug unutar kojeg bi čovje¬ 
kov um rado našao vlastitu sigurnost 
i razmiče granice u koje bi se htjela 


zatvoriti njegova akcija; u njemu se 
nastanila snaga što mu ne da mira 
poticajima da nadiđe svaki sustav i 
svaku ideologiju« (OA, 37). Ovo je 
temeljna izreka za određivanje od¬ 
nosa Crkve prema svijetu. Mi smo 
si svjesni da se Crkva nalazi na putu 
u dom Oca, da narod Božji ide 
ususret Kristu Gospodinu i Sucu, 
koji će ponovno doći suditi žive i 
mrtve. No na tom putu se ne nalazi 
Crkva sama. Tu su i druge sile, dru¬ 
gi putnici koji nemaju isti cilj. Oni 
rade na tome da narod Božji prido¬ 
biju za svoje ciljeve, da ga odvrate 
od putovanja prema vječnom spa¬ 
su, k Ocu. Koje su to sile? 

Sveto Pismo nam otkriva da je 
to zao duh, da je to pali anđeo Luci- 


Blaženi Alojzije Stepinac , čini se, 
pred Zagrebačkim zborom 
(Velesajmom) 


fer. On traži saveznike u svijetu i 
nalazi ih u najrazličitijem obliku: u 
obliku krivih proroka, u obliku uto¬ 
pijskih ideologija, u obliku ideologi¬ 
je napretka i bogatstva, moći i uži¬ 
vanja.... Konkretno: najveći Savez¬ 
nik sotone može biti i jest sam 
čovjek. 

Naravno, Crkva ne stoji kod 
toga skrštenih ruku. Njezino posla¬ 
nje se sastoji u tome da se suprot¬ 
stavi ovim silama »starog svijeta« 
naviještanjem Evanđelja i nasljedo¬ 
vanjem Krista. U apostolskom na¬ 
govoru Evangelii nuntiandi uči papa 
Pavao VI.: »Evangelizirati znači za 
Crkvu unositi Veselu vijest u sva 
područja čovječanstva i njezinim 
utjecajem iznutra preobraziti i ob¬ 
noviti čovječanstvo... No novog čo¬ 
vječanstva nema dok nema najprije 
novih ljudi, dok nema obnove po 
krštenju i dok ljudi ne žive život po 
Evanđelju. Cilj evangelizacije, dak¬ 
le, je ovaj unutarnji preobražaj. Jed¬ 
nom riječju možemo ispravno kaza¬ 
ti: Crkva evangelizira kada nastoji 
preobraziti, preokrenuti osobnu i 
kolektivnu svijest ljudi.., njihov 
konkretni život i aktualnu okolinu 


»Njegova pastirska dužnost bila je upozoravati na zlo i otkrivati one mo¬ 
ralne rane od kojih je patilo i narodno biće; od kojih su patile i obitelji i osobe. 
Bila mu je sveta dužnost ali i sveto pravo upućivati na lijek da Bog nije otuđe¬ 
nje čovjeka. Živi Bog je oslobođenje čovjeka. U njemu se čovjek može rascva- 
sti do pune ljudskosti da ne bude muka za drugoga, tlaćitelj i mučitelj drugo¬ 
ga, nego da bude čovjek, čovječan prema svakome. Isus nas uči da u svakom 
čovjeku moramo susretati Krista, prepoznati njegovo lice. »Štogod učiniste 
jednome od ove moje najmanje braće, meni učiniste!... Štogod ne učiniste 
jednome od ovih najmanjih, ni meni ne učiniste (Mt 25,40.45)«, (Franjo 

KUHARIC, nadbiskup zagrebački, Propovijed na Stepinčevo 19 79.) 

♦ ♦ ♦ 

»Zato se mi nikad ne možemo pomiriti s time da se snagom vlasti, instru¬ 
mentima moći, javnih sredstava komunikacije nastoji iz srdaca malenih i mla¬ 
dih iščupati vjera u Boga, vjera u Isusa Krista, i da to bude uvijek neka hipo¬ 
teka na ljudima, neki razlog zbog kojega se moraju osjećati krivi i poniženi i 
prikraćeni.« (Franjo KUFIARIC, nadbiskup zagrebački, Propovijed na Stepin¬ 
čevo 1 979.) 

snagom Božanske poruke koju na¬ 
viješta« (EN, 18). 

Ako pitamo, kojim sredstvima 
Crkva to čini i želi postići, onda 
moramo reći da je to, osim poziva- 
nja na obraćenje, ujedno kritika 
cjelokupne društvene stvarnosti. 
Crkva je samom svojom egzistenci¬ 
jom subjekt kritike društva i sveu¬ 
kupne današnje civilizacije. Ona je 
to upravo u idealnom smislu, budu¬ 
ći da samo onaj može kritizirati 
društvo koji se na neki način nalazi 
izvan njega ili iznad njega, i koji 
posjeduje svoj vlastiti sustav vred¬ 
nota, različit od društvenog. Kod 
Crkve je ostvareno jedno i drugo. 
Stoga se ona nalazi u sličnoj poziciji 
u kojoj su se nalazili proroci - ti ra¬ 
dikalni kritičari naroda ili društva - 
i u kojoj se na svjetovnom parketu 
nalaze revolucionari i veliki filozofi, 
npr. Sokrat i Platon. Crkva je ovima 
slična i po tome što se i njoj postav¬ 
lja pitanje od strane kritiziranih, 
odakle joj legitimitet za kritiziranje, 
i gdje su izvori spoznaje istine koju 
propovijeda. 

Zar nije Isus isto doživio? U sr¬ 
džbi su ga farizeji i drugi slušači pi¬ 
tali odakle mu to znanje, odakle 
Isusu ta proročka i božanska svijest? 
Grci i Rimljani su to isto pitanje 
postavili Apostolima kad su počeli 
propovijedati. 

Odakle ovi priprosti ljudi, do 
nedavno ribari, najedamput posje¬ 
duju nove ideje, do tada nečuvene 
ideje? Za nas su te ideje, doduše, 
lude, govorili su Grci i Rimljani sa¬ 
mima sebi, ali one su tu, i ne može¬ 
mo ih više negirati. 

Osobito ne možemo nijekati či¬ 
njenicu, da su ove nove ideje jako 
učinkovite u društvu. Evo, ljudi se 
obraćaju, daju se krstiti, postaju 
protivnici rimskog cara. 

Znademo da Apostoli nisu osta¬ 
li dužni odgovora. Sjetimo se samo 
govora sv. Petra u Jeruzalemu. Tako 
čini i Crkva danas. Ona »svijetu« 
odgovara da je izvor njezine kritike 
društva Božanska objava, konkret¬ 
no: Sveto Pismo, cjelokupna tradi- 

12. veljače 2002. Hvala na oz¬ 
dravljenju grla, da mogu Bogu u 
crkvi pjevati - zahvalna I. Kata 

čija, duhovnost, molitva, liturgija, 
veliko mnoštvo svetaca, a među 
njima i naš blaženi Alojzije Stepi- 
nac, u njezinom krilu. Osim toga 
Crkva uživa prisutnost obećanog 
Duha Svetoga, koji joj je jamstvo 
pravog i istinitog puta u prosuđiva¬ 
nju znakova vremena, u prosuđiva¬ 
nju aktualne društvene stvarnosti u 
smislu vječnosti. Crkva naviješta i 
živi vjeru u Boga. Na taj način prip¬ 
ravlja ljude duhovno na idejno-po- 
litički otpor svakom pokušaju tota- 
litariziranja društva, politike i gos¬ 
podarstva. Nijedna od ovih stvar¬ 
nosti ne smije zauzeti mjesto Boga u 
životu ljudi. Nijedna od ovih stvar¬ 
nosti ne smije postati jedina i vr¬ 


hovna istina života čovjeka. To Cr¬ 
kva naviješta današnjem društvu iz 
dubokog uvjerenja „da se u njezi¬ 
nom Gospodinu i Učitelju nalazi 
ključ, središnja točka i cilj cjelokup¬ 
ne povijesti čovječanstva« (GS, 
10,2). Time su sve ovozemaljske 
ideologije spasa i usrećivanja čovje¬ 
ka relativirane i depotencirane. 

Crkva neprestano dovikuje da¬ 
našnjem čovjeku, da je jedino Bog 
onaj koji će nam darovati konačno 
spasenje i konačno ispunjenje ljud¬ 
skih težnji za srećom i savršen¬ 
stvom. Nikakva evolucija niti dija¬ 
lektika povijesti nisu u stanju voditi 
čovjeka do tog konačnog cilja. Ovo 
principijelno uvjerenje Crkve sadrži 
po sebi najdublju i najradikalniju 
kritiku svih političkih i društvenih 
programa kojima društvo hoće os¬ 
tvariti konačni cilj čovjeka ovdje na 
zemlji, a ne računajući s istinom da 
čovjek nije stvoren za ovu zemlju 
nego za nebo. 

Dr. Josip SABOL 


MOLITVA U ČAST BLAŽENOG 
ALOjZlJA STEPINCA, BISKUPA 
1 MUČENIKA 

Gospodine, Bože naš, 

Ti si blaženom Alojziju Stepincu dao milost 
čvrsto vjerovati u Isusa Krista 
i spremnost trpjeti za njega sve do mučeničke smrti. 

Pomozi nam slijediti njegov primjer i njegov nauk 
da bismo ljubili Krista kako ga je on ljubio 
i služili Crkvi kako joj je on služio 
sve do darivanja vlastitog života za nju. 

Njegova živa vjera u Isusa Krista i postojana ljubav 
prema Crkvi 

neka nas učvrste u borbama života na putu vječnoga spasenja. 
/Po njegovom zagovoru udijeli mi milost... / 

Po Kristu Gospodinu našemu. Amen. 

Oče naš, Zdravo Marijo, Sveta Marijo, Slava Ocu... 

Vjernici koji na zagovor blaženoga Alojzija budu uslišani, zadobiju 
tjelesno ili duhovno ozdravljenje ili koju osobitu milost, neka opis usli- 
šanja i kompletnu liječničku dokumentaciju dostave na adresu: Dr. Ju¬ 
raj Batelja, postulator, Voćarska 106, pp. I 10, 10001 ZAGREB 

KARDINAL STEP1NAC 
- KARDINAL KUHARIĆ 


Kad smo u ponedjeljak, 4. ožujka ove 
2002. u samostanskoj crkvi sv. Vinka Pa- 
ulskoga u Zagrebu, sahranjivali časnu 
Majku Agnetu, kardinal Kuharić je pred¬ 
vodio sprovodno misno slavlje. Nikome 
od nas prisutnih nije ni na misli bilo, da će 
za nepuni tjedan dana i on već biti ondje 
gdje je već bila časna Majka Agneta. 

A doista, slijedećeg ponedjeljka, I I. 
ožujka, i po kardinala Kuharića došao je 
Gospodin Isus i pozvao ga: »Hodi, pripra¬ 
vio sam ti divne stanove kod Oca!« 

Eto, kako li su nedokučivi putovi Božji! 

I svih smo ovih dana rado slušali i či¬ 
tali toliko lijepih i pohvalnih riječi o kardi¬ 
nalu Kuhariću. Mnogo od svega rečenoga 
bilo je iskreno i istinito, a nešto i nije bilo 
baš iskreno nego tek onako: uobičajeno, 
protokolarno, samo iz pristojnosti, ne iz 
uvjerenja. 

I gotovo da me je iznenadilo koliko 
ga je narod cijenio i volio. Pokazalo se 
svih dana od njegove smrti do sahrane. 
Vjerojatno je narod instinktivno osjetio 
kardinalovu iskrenu ljubav i brigu za ma¬ 
loga čovjeka. 

A nadbiskup Kuharić i jest posljednja 
zvijezda velike plejade naših velikih iz onih 
mučnih, jako mučnih vremena, koja i jesu 
bila mučna, ali su i podizala naše velike. 

A ti naši veliki ne umiru ni onda kad 
ih mi u grob sahranjujemo! 

Ti naši veliki znali su i u onim mučnim 
i tmurnim vremenima razlikovati dobro od 


zla, istinu od laži, znali su razlikovati i do¬ 
gađaje i ljude. 

A baš je to, čini se, velika prednost 
onih velikih. 

Ja osobno ne mogu ni misliti niti go¬ 
voriti o nadbiskupu kardinalu Kuhariću, a 
da mi odmah ne iskrsnu sjećanja i na onih 
nekoliko drugih suvremenika, velikih i 
dragih: nadbiskupa kardinala Sepera, i 
nadbiskupa kardinala Stepinca, i župnika i 
dekana u Krašiću Vranekovića. Te su se 
drage osobe u mojem životu stalno ispre- 
pletale. S nadbiskupom Seperom bio sam 
blisko povezan još od mojih nižih razreda 
gimnazije, a s Kuharićem i Vranekovićem 
našao sam se zajedno u Dječačkom sje¬ 
meništu i gimnaziji na Salati: oni su bili u 
8. razredu, a ja u 5. razredu gimnazije. 

Naše zajedništvo i prijateljevanje nas¬ 
tavilo se i na Kaptolu u bogosloviji i na fa¬ 
kultetu, sve do dolaska komunističkih 
partizana iz šuma u Zagreb. 

Kuharić i Vraneković onog su kobno¬ 
ga ljeta 1945. bili ređeni za svećenike i 
od nadbiskupa Stepinca poslani u »krvavu 
kupelj« komunizma, a ja sam već bio u toj 
»kupelji« na mojem »križnom putu« od 
Dravograda na slovensko-austrijskoj gra¬ 
nici sve do Prištine i Kosovske Mitrovice 
na Kosovu. 

Kuharić i Vraneković i ja ponovno 
smo se našli zajedno kao mladi župnici: 
Kuharić u Rakovom potoku, na Okiću i u 
Samoboru, Vraneković uz nadbiskupa 


Stepinca u Krašiću, a ja između njih: u 
Svetoj Jani, u neposrednoj blizini jednog i 
drugoga, u samom susjedstvu. Imali smo 
čak i iste »pse čuvare«. 

Bila su to teška, jako teška, ali i sjaj¬ 
na vremena, kad je jedan obični seoski 
župnik imao za kapelana samog svog 
Nadbiskupa, i to i te kakvoga! Takvoga 
da mu i povijest i pošteni dio svijeta i svi 
razumni ocjenitelji priznaju da je doista 
bio i velik i svet: Nadbiskup kardinal Aloj- 
zije Stepinac. 

Bila su to divna vremena! Teška ali i 
divna! Tada se je jasno znalo tko je čestit, 
a tko je ništarija! Neslomivi su tada dola¬ 
zili do svog izražaja, jer kad se sve oko 
čovjeka lomi, onda oni neslomivi odskaču! 

Mi smo se svi stiskali uz našeg Sto- 
žernika, uz našeg Neslomivoga: uz kra- 
šićkog robijaša a našeg doista Uzoritoga, 
a on nas je i savjetovao, i upućivao, i vo¬ 
dio, i tješio, i držao nas zajedno, pa nas 
nisu uspjeli odvući ni ona šaka jada ce-em- 
-daškoga, ni tedeksovci, niti udbaši! 

A životnog i pastoralnog jedinstva 
nema ondje gdje nema iskrenog zajed¬ 
ništva. Kad samo konvencionalno i prigo- 
dice pružamo jedni drugima ruke a ostaje¬ 
mo dva udaljena svijeta, tu nema zajed¬ 
ništva, niti razumijevanja, niti iskrene su¬ 
radnje. 

Nadbiskup Stepinac i po njegovim 
uputama župnik i dekan Joža Vraneković 
okupljao nas je na tjednim sastancima, na 
proštenjima i u raznim pastoralnim prigo¬ 
dama. Grijali smo se na Stepničevom sun¬ 
cu, a on je tu toplinu i sjaj primao od Gos¬ 
podina Isusa. 

Zlobnici su već i tada govorili za nad¬ 
biskupa Kuharića, da on želi glumiti »alter 
ego« Stepinca. A niti je kardinal Stepinac 
glumio samoga sebe, niti je itko drugi 
ikad pokušavao glumiti Stepinca! Niti 
nadbiskup Kuharić nije pokušavao glumiti 
Stepinca, ali jest pokušavao biti čovjek 


Mladi svećenici Franjo Kuharić, 
Župnik u Samoboru , 

Josip Vraneković, krašićki župnik, 
i Josip Gjuran, s krašićkim 
prvopričesnicima u godini nakon 
smrti bi Alojzija 



69 













BLAŽENI ALOJZIJE STEPINAC-9 (2002)3 


Stepinčevoga kova i duha! S kim si, ona¬ 
kav si, kaže narodna. Čijega si duha, i ti si 
onakav! A nadbiskup Kuharić i mnogo 
nas oko njega poprimali smo od kardinala 
Stepinca onaj čudesni Stepinčev duh, a taj 
Stepinčev duh zapravo je bio duh Gospo¬ 
dina Isusa. Nadbiskup Stepinac primao ga 
je od Isusa, a od Stepinca taj je Isusov 
duh prelazio i na svakog plemenitog i do¬ 
brohotnog čovjeka, pa i na nas. Jer zašto 
bi nam komunisti uopće i bili branili druži¬ 
ti se s nadbiskupom Stepincem? Bojali su 
se onog Stepinčevog duha. Baš zato su 
ga i izolirali, da ne bi njegov duh na nas i 
na narod prelazio i širio se. 

Eto tako nadbiskup Kuharić, da je 
baš i htio, ne bi bio mogao biti drugačiji. 
Bio je Stepinčevoga duha, ali nije pokuša¬ 
vao imitirati niti nadbiskupa Stepinca niti 
ikoga drugoga, nego je bio svoj, ali čov¬ 
jek Stepinčevoga kova i duha. I narod je 
to instinktivno osjećao i pokazivao. 

Brzo nakon mučeničke smrti kardina¬ 
la Stepinca, krašićki župnik i dekan Vra- 
neković - po Božjem je dekretu prem¬ 
ješten bio u vječnost, a Kuharića su povi¬ 
jesna zbivanja uzvitlala i uzdigla na sve 
više i više službe i odgovornosti, ali naša 
zajedništva nisu bila ni tada prekidana. 

Kuharić je iz Samobora otišao u Zag¬ 
reb za pomoćnog biskupa, a ja sam bio 
premješten u Karlovac za župnika i deka¬ 
na. I kad sam se u Karlovcu najljepše sna¬ 
šao i »zalaufao«, kardinal Seper me je za¬ 
molio da hitno odem u Toronto za kapela¬ 
na teško bolesnom župniku hrvatske župe 
u Torontu. Bilo mi je teško prihvatiti tu 
odluku kardinala Sepera, ali biskup Kuha¬ 
rić savjetovao mi je: Poslušaj i idi. Idi 
»mea pače«, mojim blagoslovom. 

I premda smo se onoga petka počet¬ 
kom lipnja 1969. Kuharić i ja oprostili 
kod njega na Kaptolu, on je i sutradan u 
jutro došao na zagrebački aerodrom is¬ 
pratiti me, i već za godinu dana došao je 
posjetiti me u Torontu. 

I jest tada ondje proplakao! Plakao je 
i nadbiskup Kuharić i ja i sve ono golemo 
mnoštvo torontskih Hrvata. Nadbiskup 
Kuharić plakao je od tuge što nas je ona¬ 
ko mnogo u tuđini, a mi smo plakali od ra¬ 
dosti što nas je po prvi put posjetio naš 
hrvatski nadbiskup iz domovine. 

I branio me je nadbiskup Kuharić 
pred onim teroristima na Markovom trgu. 

I kad ja nisam smio doći ni svom ocu na 
sprovod, nadbiskup Kuharić došao je na 
sprovod mojeg oca mjesto mene. I više 
puta nas je ondje u tuđini posjećivao i on 
iz Zagreba i kardinal Seper iz Vatikana, a 


IZ SPOm ZbIBKf 

r* n 

5. ožujka 2002. Blaženi Kardinale! 
Zahvaljujem na pomoći i zdravlju koje 
sam dobila po tvom zagovoru. I dalje 
se preporučam u tvoj zagovor za sve 
j^svoje potrebe i nakane. Unaprijed ^ 
^ se zahvaljujem, Kate Pavić. 


kardinal Stepinac i dekan Vraneković s 
neba su nas tješili i štitili. 

Ti hrabri i plemeniti ljudi ostaju mi u 
srcu kao da smo još uvijek zajedno. I 
premda smo se grijali na istom suncu - uz 
kardinala Stepinca - Kuharić i ja ponekad 
smo imali različita mišljenja, različite sta¬ 
vove i metode, ali on je i u onim teškim 
vremenima, pod zamračenim nebom, dje¬ 
lovao liderski, poput sigurnoga vođe. 

Divni su takvi ljudi. Nose u sebi nešto 
privlačna. Uz njih se čovjek, i u teškim pri¬ 
likama, osjeća sigurnim. Ti su ljudi znali 
ujediniti uzvišenost svoga položaja sa 
srdačnošću i skromnošću jednostavnog 
čovjeka-prijatelja. Nepopustljivi u načeli¬ 
ma, ali nikad nisu bili nesnošljivi u među¬ 
ljudskim odnosima. 


Čini se, da je to tajna velikih. 

Onoga ponedjeljka, I I. ožujka u jut¬ 
ro, čim sam čuo za smrt nadbiskupa Ku¬ 
harića, došao sam na Dvor na Kaptolu. 
Ne znam ni sam kako sam uspio doći i u 
Kardinalovu sobu. Našao sam ga mrtvog 
na njegovom krevetu, već opremljenoga 
kao da će sad-na pod k oltaru i predvoditi 
misno slavlje. Njegova »krvava kupelj« 
bila je dovršena, i on je već opet bio u sta¬ 
rom našem društvu: s kardinalom Sepe- 
rom, blaženim kardinalom Stepincem, s 
župnikom Vranekovićem i s mnogim dru¬ 
gima, a ja sam još ostao »na listi čeka¬ 
nja«. 

Teško mi je bez njih s kojima sam vo¬ 
dio svete bojeve Božje. 

Često sam mojim župljanima u Toron¬ 
tu i svim našima u južnom Ontariju po¬ 
navljao da ima u Zagrebu jedno mjesto 
koje se ne zaobilazi kad god se u Zagreb 
dolazi. 

Svi znamo koje je to mjesto i radi koga 
se ne zaobilazi. 

Josip Gjuran, 
umirovljeni župnik 
torontski 


DAROVI ZA POKRIĆE TROŠKOVA 
U POSTUPKU PROGLAŠENJA SVETIM 
BL. ALOJZ1JA STEPINCA 

Nakon objavljivanja zadnjeg broja Glasnika, svoj dar za pokriće tro¬ 
škova u postupku za proglašenje svetim kard. Alojzija Stepinca uručili su 
ovi darovatelji: 

Franjo kard. KUHARIĆ - Zagreb; Vlč. Ivan JANEŠ - Đakovo; Žup¬ 
ni ured - Prelog; Preč. Matija BURJ A - M. Bistrica; N.N. - Švedska; SS. 
Karmelićanke - Đakovo; Vlč. Ivan VRAGOVIĆ (ml.) - Zdenčina; Vlč. 
Josip SABOLEK - Unterpullendorf (Austrija); Ozana CRNOGORAC 
- Biograd n/m; SS. Karmelićanke - Levanjska Varoš (Đakovo); Stjepan 
SKRBIN - Pokupsko; vlč. Josi p BALOG, župnik - Krašić; M. 
BIŠČEVIĆ; Martin PASTUOVIC - Zagreb; Edita i Teo KLARIĆ - 
Split; Alojzija PENIC - Zagreb; Pjevači crkve sv. Lovre iz Cirkovljana 
(ž. Prelog); Ruža LOVASIC - Ludbreg; Ratimir MUSIĆ - Zagreb; Smi- 
ljana PODRUG - Zagreb; Ozren Ž AMIĆ; Samostan Svete Luče - Šibe¬ 
nik; N.N. - Dubrovnik; Jelena KLOBUČARIĆ - Sv. Juraj na Bregu; Jo¬ 
sipa KARABOGDAN - Karlovac; John HRDI - Milwaukee 

♦ ♦♦ 

Svoj dar za pokriće troškova u postupku za proglašenje svetim kardinala Alojzija 
Stepinca možete poslati preko Zagrebačke banke na ime: Postulatura kard. Stepin¬ 
ca 

devizni račun: 012101-01 -242 I 741 33 9 

kunski račun: 012 101-12-23204443 I 3 

Zahvaljujemo svim dobročiniteljima i suradnicima, čijom molitvom i darom nap¬ 
reduje postupak za proglašenje svetim bi. Alojzija Stepinca. 

ŽVI^OCANŽIVA, 

SJEMEN1ŠTARC1 O BLAŽENOM ALO)Zl)U 


Za Stepinčevo 2002. sjeme- 
ništarci Dječačkog sjemeništa u 
Zagrebu pripremali su se i osob¬ 
nim zalaganjem. Provodeći od¬ 
mor kod svojih obitelji za vrije¬ 
me održavanja Svećeničkog pas¬ 
toralnog tjedna u sjemeništu, 
prelistavali su spomenice svojih 
župa, razgovarali s ljudima koji 
su Blaženika poznavali, pisali 
pjesme ili sastavke, risali, a sve 
na temu našeg Blaženika. Izme¬ 
đu brojnih radova donosimo ne¬ 
koliko njihovih razmišljanja. 

Blaženi Alojzije Stepinac 

Nekad i danas rađa se mnogo 
ljudi različitih sposobnosti. Bog 
nam je u ona presudna vremena, 
kada je paklena komunistička ruka 
nametala svoje okove Crkvi, poda¬ 
rio hrabru i odvažnu osobu - Alojzi- 
ja Stepinca. 

Komunizam!? Kobno razdoblje 
u povijesti čovječanstva, najkobnije 
za Crkvu Božju. Bilo je kušnja za 
svakog kršćanina, izazovno sito iz 
kojeg je uz pljevu otpalo i mnogo zr- 
nj a. Ovim zapravo hoću reći da se 
mnogo ljudi odreklo Isusa Krista, 
zastidjeli su se svog Gospodina. No, 
ne ispuštajmo nikada s uma što 
nam On poručuje u Evanđelju: Tko 
se mene zastidi pred ljudima, i ja ću se 
njega zastidjeti pred Ocem . Kako 
malo prije rekoh, mnogi su se prik¬ 
lonili đavlu, ali ljudi stamene vjere, 
predvođeni hrabrim pastirom Aloj- 
zijem, nakon svih bura i oluja ostali 
su veliki pred Bogom. Istina da je 
paklena sila nudila blaženom Aloj- 
ziju zemaljsku udobnost i pogod¬ 
nosti, ali on je shvatio da je to 
strašna zabluda i zamka, i pozivajući 
se na Sveto Pismo reče: A što vrijedi 
čovjeku zadobiti sva blaga ovoga svije¬ 
ta, a izgubiti vječnost! Svojim hrab¬ 
rim odlukama koje su uvijek išle u 
korist Crkve, blaženi Alojzije Stepi¬ 
nac je pokazao u prvom redu koliko 


ljubi Boga, a zatim i svoj hrvatski 
narod. Jedan od zahtjeva komunis¬ 
tičkog režima bio je i odvajanje od 
Vatikana. Zasigurno je to bilo naj¬ 
sudbonosnije pitanje u povijesti hr¬ 
vatskog naroda i same Hrvatske, na 
koje je blaženi Alojzije dao jedini i 
pravi odgovor: NE! 

Umro je za dobro cjelokupne 
Crkve Božje i svoga naroda. Bog 
nam je dao dobrog pastira, onda 
kad su vukovi bili najopasniji. Time 
nam je dao primjer svetosti i vjer¬ 
nosti. I današnji svijet obiluje zlom, 
i pitajmo se, ima li danas u našem 
narodu hrabrih i odvažnih pastira 
poput blaženog Alojzija! ? 

Ivan CJrbešić, 2. razred 

Branitelj jedinstva Crkve 

Prvo što mi dođe u podsvijest 
kada pomislim na blaženog Alojzija 
Stepinca je to što nije dopustio da 
se Katolička crkva odcijepi od Rima. 
Kad se malo dublje zamislimo u 
osobu Alojzija Stepinca, moramo 
znati da je zbilja teško po njegovu 
primjeru slijediti Krista. Treba uvi¬ 
jek biti čvrst u vjeri, premda nekad 
ostanemo odbačeni od ljudi. Poku¬ 
šajmo se staviti u položaj Stepinca, 
da vidimo, bismo li mogli tako us¬ 
trajno, bez obzira na sve, svjedočiti 
za Krista. Nikog ne osuđujem, ali po 


događanjima u svijetu mislim da ne 
bi. Mi, kao Hrvati, ponosimo se blaže¬ 
nim Alojzijem jer je on iz hrvatskog 
naroda. Prije nas može biti sramota, 
jer mi nismo kakvi bismo trebali 
biti. U ovoj rečenici posebno mis¬ 
lim o tome kako je Hrvatska na 
drugom mjestu u Europi po različi¬ 
tosti i korištenju psovke. Na ulici 
svaki dan se mogu čuti psovke u ko¬ 
jima se spominje: Bog, Isus, Marija, 
sveci, pa i blaženi Alojzije Stepinac. 
Stvarno žalosno. Pa pokušajmo i mi 
poput Alojzija, riječju i životom, sli¬ 
jediti i svjedočiti Krista. I ja sam 
zbog Alojzija u sjemeništu, jer da je 
on dopustio da se Crkva odcijepi od 
Rima, sjemenište, kao danas, ne bi 
postojalo, i mnogi koji nose u sebi 
ljubav prema svjedočenju za Boga, 
nikako ne bi mogli to ostvariti, jer 
ne bi imali primjer koji bi im bio 
uzor. 

Ivan Čulo, 3. razred 

Primjer dobrog svećenika 

Ne znam zašto, ali sjećam se 
kada je mama ispitivala brata povi¬ 
jest (ja tada još nisam išao u školu) i 


Blaženi Alojzije prima predstavnike 
javnih vlasti za vrijeme jednog 
pastirskog pohoda 

kada je došla do pitanja: Tko je 
A lojzije Stepinac? Brat je poučen iz 
komunističke knjige odgovorio: Z/o 
činac! Tada je mama digla čitavu 
zbrku kod tadašnje drugarice u školi 
i išla joj objasniti neke stvari, a brat 
je tada naučio jako dobro tko je 
Alojzije Stepinac, tj. da je čovjek 
koji je svojim životom posvjedočio 
ljubav prema domovini i Kristu. Ja 
sam tada imao oko 6 godina i prvi 
put sam čuo to ime: Alojzije Stepi¬ 
nac. Poslije sam sve češće o njemu 
slušao, sve do dolaska u sjemenište, 
gdje upoznajem postulatora Alojzi- 
ja Stepinca, dr. Juraja Batelju. I na¬ 
pokon, 3. listopada 1998., pred više 
stotina tisuća vjernika u Mariji Bis¬ 
trici, Ivan Pavao II. kardinala Ste¬ 
pinca proglasio je blaženim, a vjeru¬ 
jem da će uskoro biti i uzvišen na 
čast svetosti po obilju svojih zasluga 
i dobrih djela, kojima je iz dana u 
dan potvrđivao svoju svetost i nije 
se dao podkuriti i zavesti svjetov¬ 
nim, što i meni daje poticaj da je 


moguće posvetiti mladost Kristu i 
biti dobar svećenik. 

Krešimir Ačkar, 4. razred 

Veliki vjernik i pastir 
Božjeg naroda 

Ja osobno blaženog Alojzija Ste¬ 
pinca doživljavam prije svega kao 
velikog vjernika i pastira Božjeg na¬ 
roda. Kad je bilo najteže on je bio 
čvrst oslonac svima koji su ga treba¬ 
li. Kako nekad, tako i danas može¬ 
mo u njemu vidjeti uzor svakom čov¬ 
jeku. Zato ja isto tako na blaženog 
Alojzija gledam kao na uzor. Iako se 
na meni to ništa ne očituje, ali se 
nadam da će se i to promijeniti. 

Prije nego što sam došao u sje¬ 
menište ja sam o blaženiku znao jako 
malo. Znao sam samo da je bio zag¬ 
rebački nadbiskup za vrijeme Dru¬ 
goga svjetskog rata, da je namješte¬ 
nim sudskim procesom osuđen te 
da je umro od posljedica trovanja. 


Godine 1998., kad ga je sveti Otac 
u Mariji Bistrici proglasio blaženim, 
malo sam se više zainteresirao. Baka 
mi je pričala o njemu i pročitao sam 
jednu malu knjižicu o njegovu živo¬ 
tu. No kad sam došao u sjemenište 
pružila mi se velika prilika da detalj¬ 
nije proučim njegov život. Pročitao 
sam nekoliko knjiga i sad mogu reći 
da nešto malo znam o njemu (npr. 
da je rođen 8. svibnja 1898. godine, 
a 1934. posvećen za nadbiskupa ko- 
adjutora zagrebačkog...). 

Sad kad sam vidio sve te velike 
stvari koje je blaženi Alojzije učinio 
za jedinstvo Crkve i našeg naroda, 
on je postao meni na neki način 
osobni svetac. Zbog toga mu se mo¬ 
lim da mi pomogne kod učenja i svla¬ 
davanja svih mladenačkih problema 
u koje zapadnem. A uz to se svake 
večeri pomolim da mi pomogne da 
ustrajem na putu koji sam si zadao, 
putu svećeništva. 

Ivan Munđar, 
3. razred 


Blaženi Alojzije 
Stepinac, 

UTEMELJITELJ NOVIH 
ŽUPA U GRADU 

Zagrebu (1) 

BI. Alojzije Stepinac, kao mladi sve¬ 
ćenik, ceremonijar nadbiskupa Bauera 
i milostinjar, obilazio je zagrebačko 
predgrađe i upoznao ljudsku bijedu. Tu 
je našao obitelji koje stanuju »na smet¬ 
lištima staroga sajmišta, u rupama, s 
mnogo djece, zajedno sa štakorima i os¬ 
talom gamadi«. Jeziva bijeda i duhovna 
i materijalna. Daleko od Crkve i 
društvene pomoći. Kao da su napušteni 
ne samo od društva nego i od Crkve. U 
njemu se tada porodila misao, da je hit¬ 
no potrebno u tim predjelima osnivati 
nove župe, koje će ljude okupljati na 
naviještanje Kristovog Evanđelja i kari¬ 
tativne ljubavi. 

Drugi Vatikanski sabor uči da je 
župa »jezgra i središte« crkvenog jedin¬ 
stva i djelovanja, duhovna kuća vjerni¬ 
ka, u kojoj se vjernik osjeća kao na svo¬ 


jem, toplo srce Krista Pastira, koji prati 
pojedinca od kolijevke do groba, dijeli s 
njima radosti i žalosti, nadu i utjehu. 
(AA 10) 

Katekizam nas uči da »župa uvodi 
kršćanski puk u redovito oblikovani li¬ 
turgijski život, sabire ga na to slavlje; 
uči ga spasonosnoj Kristovoj nauci; po 
dobrim bratskim djelima u djelo provo¬ 
di ljubav Gospodnju«. (KKC 2179) 

Toga je bio svjestan i bi. Alojzije 
Stepinac. Župa je »Kuća Božja«, koja se 
brine za duhovni rast i život, ali koja na 
licu mjesta prati, razmišlja, prosuđuje i 
materijalno stanje i potrebe vjernika, i 
prva je pozvana da djeluje na planu kr¬ 
šćanske ljubavi. Po Statutu Caritasa 
Zagrebačke nadbiskupije župa je, kao 
najmanja jedinica Caritasa, povezana u 
zajednice, a sve su povezane sa sredi¬ 
šnjicom Caritasa. 

Osnivanje novih župa 

Početkom dvadesetog stoljeća Zag¬ 
reb je već imao 60 000 stanovnika i če¬ 
tiri župe: Sv. Marko na Gornjem gradu, 
Sv. Marija na Dolcu, Sv. Ivan u Novoj 
Vesi i Sv. Petar u Vlaškoj ulici. Grad se 
naglo širio nakon Prvoga svjetskog 


rata, posebno prema jugu, gdje je godi¬ 
ne 1930. bilo oko 80 000 stanovnika, a 
živjelo se u krajnjoj bijedi, i bez ijedne 
crkve u blizini. 

Nadbiskup Bauer osnovao je 15. 
travnja 1915. župu Sv. Blaža, a na Novu 
godinu 1932. i šestu župu Sv. Antuna 
Padovanskog, na Svetom Duhu, koju je 
povjerio duhovnoj skrbi franjevcima 
konventualcima. Tada je Zagreb imao 
već preko 200 000 stanovnika. 

Odmah nakon posvećenja za nad¬ 
biskupa koadjutora (24. lipnja 1934.) 
Alojzije Stepinac je već u studenom 
pozvao k sebi trojicu kapelana velikih 
zagrebačkih župa: dr. Franju Grundle- 
ra, Ivana Gašperta i Dragutina Kocipe- 
ra. Njima je povjerio zadatak da sve 
pripreme za otvaranje triju novih župa. 
Početkom veljače godine 1935. nadbis¬ 
kup Bauer pridružio je ovoj trojici i vlč. 
Luku Vukasa, da se sve predradnje ure¬ 
de za osnivanje četiriju župa. Kada 
predradnje budu gotove, saslušat će se 
Kaptol i tražiti sporazum s gradskom 
općinom i s banskom upravom. 

Prilikom razgraničenja novih župa, 
uvidjelo se odmah da su još prevelike, i 
odlučeno je da se u najkraćem roku ot- 

vori osam novih župa. Nadbiskup Ste- 
pinac je htio počastiti dvjema župama 
hrvatske blaženike: bi. Marka Križev¬ 
čanina i bi. Nikolu Tavilića, za koje se 
on posebno zalagao da budu proglašeni 
svecima. Kolege iz Germanikuma svje¬ 
doče kako je svečano slavio spomen bi. 
Marka Križevčanina, a bi. Nikolu Tavi¬ 
lića proglasio je u Jeruzalemu, 25. sr¬ 
pnja 1937., »jeruzalemskim zaštitni¬ 
kom hrvatskoga naroda«. Kaoblaženici 
nisu mogli biti zaštitnici župa, stoga je 
molio i dobio od Svetog Oca »de spe- 
cialissima gratia« odobrenje za taj pas¬ 
toralni pothvat. Oba blaženika danas 
su i službeno od Crkve proglašena sve¬ 
tima. 

Prigodom proslave Papinog dana, 17. 
veljače 1935., u prepunoj dvorani Zag¬ 
rebačkog zbora koja može primiti oko 
15 000 ljudi, na završetku je Nadbiskup 
koadjutor održao kratki nagovor, koji je 
završio riječima: »Kad su već govornici 
istakli potrebu osnivanja novih župa u 
Zagrebu, slobodan sam zamoliti sve 
vas, da bi svojoj duhovnoj vlasti išli u 
toj stvari na ruku. U najtežim danima 
se najljepše očitovala snaga katoliciz¬ 
ma, a tako se nadam da će biti i u dani¬ 
ma ove strahovite ekonomske krize, te 
će se nove župe moći što skorije izgradi¬ 
ti na korist našega Zagreba i ponos na¬ 
šega naroda.« 

Dne 9. kolovoza 1935. izdao je 
proglas vjernicima grada Zagreba, u ko¬ 
jem je iznio nužnu potrebu osnivanja 


osam novih župa uslijed golemog po¬ 
rasta pučanstva grada Zagreba. Bio je 
svjestan da se osnivanje novih župa do¬ 
gađa »u najtežim vremenima, u općoj 
gospodarskoj krizi«. Pouzdan u Božju 
pomoć i razumijevanje vjernika nado¬ 
dao je riječi: »Kod ovog golemog posla 
računam prije svega na Božju pomoć, 
koja, nadam se, neće izostati, kad se 
radi o interesima Božjim, spasenju du¬ 
ša, a u najvećem interesu hrvatskih ka¬ 
tolika, da u ovom dragom nam gradu 
sačuvaju svoju vjeru katoličku, na koju 
se bazira sva istinska kultura.« 

»Izgradnja osam župnih crkava, 
župskih dvorana i dvorova iziskuje go¬ 
lemih izdataka: u ovom slučaju još ve¬ 
ćih, jer se u Zagrebu ne mogu graditi 
kakvegod crkve, nego takve, koje će ne 
samo praktički, nego i arhitektonski i 
estetski odgovarati položaju grada, ko¬ 
jega hrvatski narod smatra centrom 
svoje kulture. U ovoj velikoj stvari, ja 
se evo, predragi vjernici, jer se od dru- 
gud ne mogu nadati nikakvoj pomoći, 
obraćam direktno vama, da me svaki 
prema svojim silama pomognete. U tu 
svrhu bit će u nedjelju dne 18. kolovo¬ 
za o. g. sabiranje u svim župnim crkva¬ 
ma grada Zagreba te u katedrali, gdje 
ću ja osobno stajati kod žare za sakup¬ 
ljanje.« 

Pismo je završio ovom prošnjom: »Ja 
vas dakle, predragi vjernici, usrdno 
molim da me u ovoj akciji pomognete. 
Ne tražim za sebe ništa. Tražim za čast i 


Blaženi Alojzije Stepinac prigodom posvete temeljnog kamena crkve Krista Kralja u 
Zagrebu, 27. listopada 1940.; njemu slijeva stoji kipar Ivan M eštrović, koji je 
projektirao tu spomen-crkvu na 13 stoljeća kršćanstva u Hrvata 



slavu Boga velikoga, koji će vam stos¬ 
truko vratiti u nebu... za duhovno dobro 
vašeg potomstva te konačni pravi i is¬ 
tinski napredak ovoga grada... 

Dragog Boga pak molim, već sada, 
da vam svima naplati 'mjerom prepu¬ 
nom i stresenonV i na ovome i na dru¬ 
gome svijetu.« 

Toga 18. kolovoza nadbiskup koad¬ 
jutor Alojzije Stepinac stajao je kod sa¬ 
birne žare, klečeći na postavljenom 
klecalu od jutra do 10,30, kada je oti¬ 
šao u Horvate slaviti svetu misu na ot¬ 
vorenom, i nastavio klanjanje od 13 
sati do zatvaranja katedrale. 

Uspjeh je bio preko svakog očeki¬ 
vanja. Već slijedećeg dana upravio je 
vjernicima toplu zahvalu: »Nadom u 
pomoć Božju i dobru volju vjernika gra¬ 
da Zagreba započeo sam akciju za iz¬ 
gradnju novih rimokatoličkih župa u 
Zagrebu. Kako sam se jučer uvjerio, ta 
me nada nije prevarila, jer sam naišao 
na najbolju volju i spremnost zagre¬ 
bačkih vjernika. Dolazili su da dadu 
svoj doprinos i bogati i siromašni, i uče¬ 
ni i neuki, starci i djeca, kako ona u li¬ 
jepim odijelima tako i ona u siroma¬ 
šnim haljinama, pače i seljaci iz zagre¬ 
bačke okolice. 

Svima ovim putem srdačna hvala, a 
od Boga plaća.« 

Među najvećim darovateljima bio 
je sam bi. Alozije Stepinac koji je za 
osnutak novih župa darovao preko 
4.000.000 dinara. 

Suprotni glasovi 

Sam nadbiskup Stepinac u svojem 
spomenutom proglasu predvidio je pri¬ 
govore izvjesnih građana, a prikazao ih 
je ovako: »Znam vrlo dobro, da će 
mnogi tobožnji prijatelji sirotinje grak¬ 
nuti i vikati, da bi bolje bilo sabirati za 
sirotinju. No, niti ću se ja, a nadam se 
ni vi, predragi vjernici, dati smesti. I 
Juda je graknuo, kad je ona žena izlila 
miomirisnu pomast na noge Spasitelje¬ 
ve. Graknuo je doduše u ime sirotinje, 
ali znamo, da su ga vodili drugi motivi. 
Kad dajemo Bogu, a dajemo kad daje¬ 
mo da gradimo lijepe hramove njemu 
na čast, ne prikraćujemo time ni naj¬ 
manje sirotinju. No, i bez obzira na to, 
ova akcija baš sada će i te kako ići u ko¬ 
rist sirotinje, jer će se kod gradnje moći 
zaposliti mnogi naši siromašni radnici i 
obrtnici, koji kao nezaposleni traže ne 

milostinju, koja ih ponizuje, nego rada, 
koji ih diže i oplemenjuje.« 

Revija Bilanca u svom broju od 24. 
kolovoza 1935. prigovorila je Kato¬ 
ličkoj crkvi što gradi nove crkve u Zag¬ 
rebu. Na zadnjoj stranici pod rubrikom: 
»U kutu nikome na putu«, donijela je i 
ovu bilješku: »Nas ne smeta, ali smeta 
mnoge i mnoge. Ako je Crkvi kod nas 
stalo da u ova teška vremena i kad je 
sve nabijeno, ne izaziva revolt, onda 
mora tako da i radi. Osam novih crka¬ 
va u Zagrebu! Po narodnoj pameti to 
znači osam mjesta za osam popova! Za¬ 
rada? Ko će zaraditi? Siromašni radnik 
možda dva dinara na sat tri puta na tje¬ 
dan. Osim crkava ima mnogo toga da 
se kod nas gradi. Gradnja crkava je zap¬ 
ravo izazov, kad je mnogo važnijih 
stvari na dnevnome redu.« 

T. Habdija u malo polemičkom 
tonu odgovorio je: »Kad bi nazvali ovo 
pismo kulturnim boljševizmom, a ured¬ 
nike Bilance marksistima i načelnim 
protivnicima vjere, oni bi se možda uv¬ 
rijedili i govorili o denuncijanstvu. Ali 
ovako pišu i govore sada boljševizirani 
ljudi. Ko su ti 'mnogi i mnogi' koje sme¬ 
ta gradnja novih crkava? Zar one tisuće 
ljudi koji posjećuju katol. crkvene sve¬ 
čanosti, koji dolaze moliti biskupa da 
im da svećenika, koji slobodno daju od 
svoje sirotinje da se grade crkve na sla¬ 
vu Boga i da mogu lako vršiti svoje du¬ 


hovne vježbe kad budu imali crkvu u 
blizini? A tih je većina našeg naroda, a i 
Zagrepčana. 

Kod nas je sve nabijeno' radi dru¬ 
gih razloga a ne vjersko kulturnih, naj¬ 
manje radi Crkve i njezinog djelovanja, 
samo tu napetost komunisti i ovakvi 
kakvi su oko Bilance hoće da okrenu na 
Crkvu i kler. Gospoda koji izdaju eko¬ 
nomski list mogli bi znati zašto je kriza i 
koji su to elementi koji je podržavaju, 
kao i to da gradnja crkava nju ni naj¬ 
manje ne povećava, nego ublažuje - 
daje se ipak neka zarada, kapital cirku¬ 
lira. 

Koje su to važnije stvari koje treba 
graditi? Nova kina? Crkve će biti gra¬ 
đene novcem i trudom onih, kojima su 
one najvažnije stvari - drugih se to ne 
tiče. 

Ne bi se na ove bilješke Bilance os¬ 
vrtali kad ona ne bi htjela biti ozbiljni 
list, koji izlazi tjedno i koji se gura svim 
privrednicima bez razlike nazora na svi¬ 
jet, pa i našim katol. ustanovama. Dr¬ 
sko je da se uz čisto stručne članke eko¬ 
nomske prirode šverca boljševizam. 
Znademo bar tko je iza Bilance - oni iz 
blizine Moskve.« (Katolički list , 38 /1935/ 
475) 

Nažalost, prigovori protiv gradnje 
crkava, nastavljali su se te ih se moglo 
čuti i sljedećih godina, a dolazili su iz 
ustiju neprijatelja Crkve. Takvi su isti¬ 


cali parole: »Treba graditi kuće, bolni¬ 
ce, humanitarne ustanove, a ne crkve!« 

Prigodom blagoslova temeljnog 
kamena crkve bi. Marka Križevčanina, 
23. lipnja 1940., bi. Alojzije Stepinac u 
propovijedi reče: »Nije nam nepozna¬ 
to, kako su neki, kad su vidjeli da se ov¬ 
dje počela graditi crkva, govorili: 'Bilo 
bi bolje, da grade bolnicu! Sto će nam 
crkva?' No mi znamo da ima još uvijek 
u našem narodu golema većina, koja 
treba crkvu upravo tako kao i dnevni 
kruh...« 

Prigodom blagoslova nove župne 
crkve bi. Marka Križevčanina, 21. pro¬ 
sinca 1941., bi. Alojzije ponovio je tu 
misao: »Dovršili smo je usprkos gole¬ 
mim poteškoćama, koje sa sobom do¬ 
nosi ratno vrijeme. Dovršili smo je us¬ 
prkos prigovora nerazumnih ljudi, koji 
su već tako zaglibili u zemaljsku ba¬ 
ruštinu, da nisu više u stanju shvatiti 
ono što je nebesko.« 

»Zagrebačke Novosti i Večer vole da 
od vremena do vremena serviraju sen¬ 
zacije najširoj našoj javnosti, a naročito 
vrebaju priliku da uzmognu iznijeti što¬ 
god tendenciozno protiv katoličkih cr¬ 
kvenih institucija, ili da uzbuđuju du¬ 
hove protiv javnih pothvata crkvenih 
vlasti. U takvim prilikama dolazi do iz¬ 
ražaja njihov nivo kulture i krakteristi- 
ka njihovog masonskog morala.« Tako 
je u zagrebačkim Novostima (22. kolo- 


fr iz spont n nm 

f* 5. siječnja 2002. Dragi Bože! Ti si nam poslao 
svog slugu, Alojzija Stepinca, u našu povijest u naš ži¬ 
vot. Daj da nam on bude primjer, tvoj podsjetnik da 
smo mi djeca Božja, da si ti naš Otac i da budemo us¬ 
trajni u vjeri poput njega te tim putem stignemo do 
savršenstva. Morena, Mirna, Marina, Anton, Doris, 
Mirna, Marica. 

♦ 

8. veljače 2002. Blaženi Alojzije, hvala Ti za broj¬ 
ne milosti koje sam primila po tvom zagovoru u ovih 
godinu dana od kad sam tvoj štovatelj. Moja zahvalnost 
je neizmjerna, a moja najveća želja Tvoje proglašenje 
svetim. Najdražem svecu, odanim srcem, štovateljica 
Marija Sorić 

♦ ♦ 




9. veljače 2002. Blaženi Alojzije, uoči tvog spo- 
mendana, došli smo se pomoliti na tvom grobu. Prepo¬ 
ručiti sebe, svoj život, svoje obitelji. Molimo te sačuvaj 


u nama klicu zvanja, čuvaj nas i štiti. Mladen V., kape¬ 
lan Navj. BDM. V. Gor. 


9. veljače 2002. »Svjetlo u tami svijetli i tama ga 
ne obuze.« 

Sutra je 10. veljače, dan bremenit sadržajem, jak 
u svojoj poruci. Dan je to kad je 1 960. godine junački 
preminuo hrabar i neslomljiv pastir zagrebačke crkve, 
Alojzije kardinal Stepinac, naš blaženik. Radosni smo i 
ponosni što će toga dana, 32 godine poslije - I 0. ve¬ 
ljače 2002. godine, naš nadbiskup Josip proglasiti 
novu župu BI. Alojzija Stepinca za naselje Bestovje, No- 
vaki i Rakitje. Danas smo ovdje i bili smo u našoj Ka¬ 
tedrali, kako bismo pohodili grob našeg zaštitnika, te 
kroz molitvu zaiskali zagovor za našu mladu župu. Za¬ 
govaraj nas, blaženi Alojzije! Župljani župe BI. A. Stepi¬ 
nac i njihov župnik Zlatko Koren. 

voza 1936.) objelodanjen i ovaj članak: 
»Kanoničke kurije na Kaptolu bit će 
prodane, za dobiveni novac sagradit će 
se crkve i župni uredi na raznim dijelo- 
vima zagrebačke periferije.« Mons. Dr. 
Lovro Radičević »u ime Prvostolnog 
Kaptola zagrebačkog i po izričitom ov¬ 
laštenju nadbiskupa koadjutora Dra 
Alojzija Stepinca« s idignacijom odba¬ 
cuje te vijesti kao neistinite. 

»Vrlo je neukusan i s potpuno de¬ 
magoškom marksističkom tendencijom 
stiliziran članak u Večeri (23. kolovoza 
1936), gdje je iznesen prikaz riznice pr¬ 
vostolne crkve tako providnom stiliza¬ 
cijom kao i gore spomenuti članak No¬ 
vosti , da očito ide za tim, kako bi raspi¬ 
rio instinkte masa protiv sabirne akcije 
crkvenih poglavara oko osnutka i grad' 
nje novih župnih crkava u Zagrebu. Fa¬ 
rizejskom namještenošću izražava se 
čuđenje miljunskoj vrijednosti crkve¬ 
nih dragocjenosti, što nam doziva u pa¬ 
met onu Judinu zgodu iz Evanđelja, 
kad je žalio trošak dragocjene pomasti, 
koju je Marija sestra Lazarova izlila na 


Isusove noge govoreći: 'Zašto se ova 
pomast nije prodala za tristo dinara, i 
zašto nije dala siromasima? A ovo ne 
reče, što bi se brinuo za siromahe...'« 

I završava: »Tko bi zbog vrijednosti 
materijalnog dobitka mislio na prodaju 
tih dragocjenih kulturno umjetničkih 
crkvenih objekata, pokazao bi potpuno 
pomanjkanje kulturne estetske inteli¬ 
gencije, da ne kažem potpuno duševno 
siromaštvo. Tako je prije nekoliko godi¬ 
na dala sebi sramotno svjedočanstvo 
duševnog pauperizma sovjetska vlada u 
Rusiji, kad je prodala britanskom mu¬ 
zeju u Londonu glasoviti Sinajski kode¬ 
ks Sv. Pisma, pronađen od Tischendor- 
fa...« (Katolički list, 35 /1936/441-442) 

Pa ipak je najbolnije za bi. Alojzija 
bilo protivljenje nekih svećenika i nje¬ 
govih najbližih suradnika, koji su vidje¬ 
li u tome veliki rizik, pustolovinu, koja 
neće dobro svršiti. 

To osvjetluje ovaj primjer. Za osni¬ 
vanje nove župe u Kustošiji nadbiskup 
Stepinac je molio pet svećenika da 


preuzmu pripreme, ali su svi odbili. 
Pozvao je upravitelja župe u Hrastovici 
vlč. Vilima Cecelju. Ovaj je spremno 
prihvatio. Nadbiskup ga je autom od¬ 
veo u Kustošiju da mu pokaže područje 
što će pripasti novoj župi. Prolazeći 
pokraj kina reče mu: »Vidiš, đavao već 
ima svoju kuću, pa je nužno što prije 
otvoriti i kuću Božju.« Povjerenik Du¬ 
hovnog stola dr. L. Radičević, na sjed¬ 
nici predstavnika župe i susjednog sve¬ 
ćenstva, došao je do zaključka da još 
nije došlo vrijeme da se otvori nova 
župa već samo najviše kapelanija. Nad¬ 
biskup Stepinac je na zapisniku sjedni¬ 
ce napisao: »Unatoč svemu župa se ima 
otvoriti.« 

Sam nadbiskup Stepinac svjedoči 
kako su mu gradske i banovinske vlasti 
izlazile ususret. Na nadležnim mjestima 
bili su pametni ljudi (Josip Vraneković, 
Dnevnik, sv. IV., str. 24). Dok naprotiv 
»mnogi su se protivili tome planu sa stra¬ 
ne klera«, (nav. mj., sv. II., str. 63.96) 

Celestin Tomić, 
OfmConv. 



OBAVIJEST ČITATELJIMA GLASNIKA 


Donosimo popis knjiga koje je o blaženom Alojziju Stepincu objavila Postulatura za njegovo progla¬ 
šenje blaženim i svetim, a svaki ih čitatelj CJlasnika može naručiti na adresu Postulature: Kaptol 31, 

10000 Zagreb: 


^ BATELJA J., Najljepše Mariji Misli 
blagopokojnog kardinala-nadbi skupa 
Alojzija Stepinca o štouanju Majke 
Božje, Zagreb, 1990. 

^ BATELJA J., Žiujeti iz ujere. Duhou- 
ni lik i pastirska skrb kardinala Alojzija 
Stepinca , izd. NDS, Zagreb, 1990. 

^ Sluga Božji Alojzije Stepinac , (krat¬ 
ki, ilustrirani, životopis), Zagreb, 

1995. 

^ ALOJZIJE KARDINAL STEPINAC, 
nadbiskup zagrebački, Propouijedi, go- 
uori, poruke 1941-1946, (uvod napi¬ 
sali dr. J. BATELJA i dr. C. TOMIĆ), 
Zagreb, 1996. 

ALOJZIJE-VIKTOR STEPINAC, Pis¬ 
ma iz sužanjstua (1951-1960), (pred¬ 
govor: mons. J. BOZANIC, nadbiskup 
zagrebački; uvod, bilješke i predmetno 
kazalo napisao dr. J. BATELJA), Zag¬ 
reb, 1998. 

^ BARBOUR H. - BATELJA J., Sujetlo 
na putu žiuota . DuHoun/ žiuotopis bla¬ 
ženog Alojzija kardinala Stepinca, nad¬ 
biskupa zagrebačkoga, mučenika (uvod¬ 
no slovo: kard. Franjo KUHARIC, nad¬ 


biskup zagrebački u miru), Zagreb, 
1998. 

^ Alojzije STEPINAC, nadbiskup zag¬ 
rebački, Propouijedi, gouori, poruke 
(1934. - 1940.) (Priredio i predgovor 
napisao: dr. Juraj BATELJA; proslov: dr. 
Ante MATELJAN, Zagreb, 2000. 


Kard. Franjo Kuharić potpisuje 
dokumente za postupak 
prepoznavanja zemnih ostataka 
bi Alojzija Stepinca , 22. lipnja 
1994. 

Tribina li Šibeniku 


U Šibeniku, u Katoličkom domu, pred više od 
dvije stotine građana tribinu pod naslovom »Stepinac 
znak vremena«, uz predstavljanje istoimene knjige, 
održao je 11. ožujka hrvatski novinar Zoran Vukman. 
Na samom početku šibenski biskup Ante Ivas pozdra¬ 
vio je sve nazočne, te pozvao na molitvu za pokojnog 
kardinala Franju Kuharića, na čiji se životni put uk¬ 
ratko osvrnuo, te dao početak temi o kardinalu Aloj- 
ziju Stepincu. Predavač je predstavio lik kardinala 
Stepinca kao uzora postojanosti, vjere i hrabrosti u 
vremenima koja su bila teža od današnjih, čovjeka 
koji je spasio jedinstvo Katoličke crkve u Hrvata s 
Katoličkom crkvom Europe i svijeta, kao onoga koji 
je obranio Crkvu i svoj narod, pravednu savjest i ljud¬ 
sku slobodu pred nehumanom logikom dvaju totali¬ 
tarizama, komunizma i fašizma. »Blaženi je Alojzije 
Stepinac i danas posve aktualan, jer i danas smo svje¬ 
doci sličnih nepravednih optužbi protiv Crkve i naro¬ 
da i pojedinaca u montiranim političkim procesima. 
Stepinac jest i ostat će znak vremena nama u Hrvat¬ 
skoj, ali i cijeloj Europi koja se naziva kršćanskom«, 
istaknuo je, između ostalog, predavač. (IKA) 



Mons. Josip Bozanić, nadbiskup zagrebački, 
otpozdravlja brojnim vjernicima nakon 
večernje mise na Stepinčevo 2002. 


Talijanski »Radio-Maria« 
o bl. ALOJZ1JL1 

Kardinal Stepinac bio je 10. veljače navečer u 
središtu dvosatne rasprave na talijanskoj Radio Mari¬ 
ji. U raspravi pod vodstvom profesora Giuseppea Fer- 
rarija s bolonjskog sveučilišta sudjelovali su zagre¬ 
bački nadbiskup Josip Bozanić, zagrebački nadbiskup 
u miru kardinal Franjo Kuharić, rektor Papinskog hr¬ 
vatskog zavoda sv. Jeronima mons. Jure Bogdan, pos- 
tulator kauze za proglašenje svetim bl. Alojzija Ste¬ 


pinca dr. Juraj Batelja i novinar vatikanskog dnevnika 
»EOsservatore Romano« Gianpaolo Mattei, autor 
knjige o blaženom Stepincu. U raspravi je do izražaja 
došla činjenica da je Crkva u Hrvata »mučenička Cr¬ 
kva«. U tijeku i nakon rata ubijeno je 20% klera. Ni u 
jednoj drugoj zemlji nije ubijeno toliko svećenika u 
odnosu na broj stanovnika. (IKA) 

Pučkom pjesmom opisan život 
bl. Alojzija Stepinca 

U župnoj crkvi sv. Katarine u Novalji predstavlje¬ 
na je u nedjelju 27. siječnja knjiga »Kardinal Alojzije 
Stepinac u pjesmi Ante Peranića«. Radi se o pjesma¬ 
ma pisanima u desetercu, kojima Peranić prati životni 
tijek i razdoblje do proglašenja blaženim kardinala 
Stepinca. Taj, koliko je poznato, jedinstveni primjer u 
nas - da se pjesmom prikaže lik i djelo posljednjega 
hrvatskog blaženika - plod je trogodišnjeg autorova 
pisanja. Na predstavljanju je o životu, djelu i okolnos¬ 
tima njegova vremena, ali i onima u postupku oko 
proglašenja blaženim, govorio dr. Juraj Batelja, postu- 
lator kauze za proglašenje svetim bl. Alojzija Stepin¬ 
ca. On je osvijetlio okolnosti njegova mučeništva, iz¬ 
nijevši više podataka iz tajnih arhiva KGB-a i CIA-e, 
kao i nekadašnje UDBA-e. O književnim aspektima 
govorio je prof. Anton Šuljić, ravnatelj IKA-e, koji je 
autora, poznatoga crkvenog pjevača, nazvao pučkim 
pjesnikom za treće tisućljeće. Pjesme su, naime, pisa¬ 
ne tako da se mogu pjevati na poznatom napjevu oto¬ 
ka Paga tzv. pjevanju na kanat i to na novaljskom, 
odnosno čakavskom narječju. U tijeku programa nas¬ 
tupila je klapa »Navalia«, pučki pjevači Miro Dabo i 
Budimir Peranić pjevali su na kanat, stihove je čitala 
pjesnikova kći Ivanka, a program je vodio sin sveće¬ 
nik mr. Anton Peranić. Predstavljanje je okupilo velik 
broj Novaljaca, koje je na početku pozdravio župnik 
Josip Košić. Knjigu je izdala Postulatura blaženoga 
Alojzija Stepinca iz Zagreba, a uredili su je Anđelko 
Kaćunko i Anton Peranić. (IKA) 

Akademija u Frankfurtu 

U čast bl. kardinala Alojzija Stepinca 19. siječnja 
2002. u dvorani »Bikuz« u Frankfurtu na Majni, u or¬ 
ganizaciji Hrvatske katoličke misije iz toga nje¬ 
mačkog grada, održana je svečana akademija pod na¬ 
zivom: »U Čast Tvoju, blaženi kardinale«. 

Na svečanosti se okupilo više od pet stotina Hr¬ 
vata katolika, a među visokim gostima bili su delegat 
za hrvatsku inozemnu pastvu u Njemačkoj o. Josip 
Klarić i konzul hrvatskog konzulata u Frankfurtu Sil- 
vijo Kus. 

Na početku je sve pozdravio domaćin voditelj 
HKM u Frankfurtu fra Petar Vučemilo. »Uistinu je 
dostojno i pravedno da ovo vrijeme zajedno provede¬ 
mo u čast velikana naše hrvatske povijesti, bi. kardi¬ 
nala Alojzija Stepinca«, kazao je o. Petar. 

Potom se nazočnima obratio i delegat Klarić. »Ve¬ 
čerašnji skup je znak da nismo zaboravili ni svoga hr¬ 
vatskog jezika, ni hrvatske kulture, niti svojih hrvat¬ 
skih velikana i duhovnih veličina kao što je bio bi. 
kardinal Alojzije Stepinac. Na nama je da te uzore i 
vrijednosti prenesemo i na naše mlade generacije, i to 
prije svega svjedočanstvom vlastita života«, kazao je 
između ostaloga. 

Bogati program, koji se sastojao od tri dijela, za¬ 
počeo je prigodnim recitalom »U Čast Tvoju, blaženi 
kardinale!« - »Hajdemo kroz hrvatsku povijest«, koji 
je priredio profesor na Franjevačkoj klasičnoj gimna¬ 
ziji u Sinju fra Josip Grbavac. U daljnjem programu 
nastupili su zbor HKM Mainz, zbor »Mato Lešćan« 
HKM Frankfurt/M, Cecilija Car - mezzosopranistica 
uz pratnju na glasoviru Nine Cossetto, zbor djevojaka 
HKM Frankfurt/M, Anita i Toni Katić, A, B i C sku¬ 
pina Folklornog ansambla »Croatia« iz Frankfurta/M, 
jazz skupina »Ruža« iz Mainza, klapa »Ferali« iz Fran¬ 
kfurta/M te VIS »Moriš band« iz Frankfurta/M. Kroz 
program je uspješno vodila Betina Mamić. (IKA) 

Pastoralni centar »Blaženi 
KARDINAL AlO|ZI|E STEPINAC« U BeNINU 

Na petu korizmenu nedjelju, 17. ožujka, u crkva¬ 
ma diljem Varaždinske biskupije na poziv varaždin¬ 
skog biskupa Marka Culeja prikupljan je milodar za 
dovršenje pastoralnog centra »Blaženi kardinal Aloj¬ 
zije Stepinac«, koji se gradi u župi Adjarra u afričkoj 
državi Benin, gdje kao misionar već 15 godina djeluje 
vlč. Antun Toni Stefan, svećenik Varaždinske bisku¬ 
pije rodom iz Preloga. 

Vjernici Varaždinske biskupije na to su korizme¬ 
no odricanje bili pozvani pismom varaždinskog bisku¬ 
pa, koje je pročitano na misnim slavljima na četvrtu 
korizmenu nedjelju. Ta korizmena akcija prikupljanja 
sredstava održana je po četvrti put. Milodar, prikup¬ 
ljen u tijeku današnjih misa, namijenjen je dovršetku 
izgradnje, a varaždinskom je biskupu želja da ovog lje¬ 
ta pohodi tu afričku župu i blagoslovi dio centra koji 
će biti dovršen. Pastoralni centar gradi Varaždinska 
biskupija, a zahvaljujući donatorima i vjernicima 
gradnja dobro napreduje. Kako ističe biskup Culej, 
taj će pastoralni centar, koji nosi ime hrvatskog mu¬ 
čenika i blaženika kardinala Stepinca, biti trajni spo¬ 
men prisutnosti katoličkog naroda iz Varaždinske bis¬ 
kupije u Africi, koji će zauvijek svjedočiti da je jedan, 
hrvatski, narod pomogao u širenju Božjeg kraljevstva 
na zemlji među onima koji Krista nisu poznavali. 



M ons. Marko Culej blagoslivlja oltar pripremljen 
za moći bi Alojzija Stepinca, u Goričanu, 

5. studenoga 2001. 


Umro dr. Lav Znidarčić 

Na četvrtu nedjelju Došašća, 23. prosinca 2001., 
umro je u Zagrebu jedan od prvaka Hrvatskoga kato¬ 
ličkog pokreta, dugogodišnji predsjednik križara, 
umirovljeni odvjetnik dr. Lav Znidarčić. Njegov spro¬ 
vod na Mirogoju 29. prosinca, u svojoj jednostavnosti 
bio je veličanstvena manifestacija na kojoj su sudjelo¬ 
vale tisuće Lavovih poštovatelja iz svih krajeva do¬ 
movine. Po izričitoj Lavovoj odredbi nije bilo nikako- 
vih govora, a sprovod je vodio franjevac trećoredac 
fra Viče Blekić. Ali nazočni su mogli shvatiti koliko 
mu je značilo križarstvo, kad je izrazio želju da njegov 
lijes bude prekriven križarskom zastavom i da se na 
sprovodu otpjeva križarska himna. 

Dr. Lav Znidarčić rođen je 14. kolovoza 1918. u 
Splitu, kamo mu se otac doselio iz Slovenije. Već u 
djetinjstvu upoznao je orlovsku organizaciju, i kao 
devetogodišnjak postaje njezinim članom-naraštaj- 
cem, položivši orlovsku zakletvu. Od toga časa, pa 
sve do smrti, njegov je život nerazdvojno srastao s 
Mahnićevim i Merzovim pokretom. Sam Lav piše: 
»Položenoj sam zakletvi ostao vjeran sve do danas. 
Bio je to moj životni put. Oduševljenje za rad, nese¬ 
bično predanje u djelovanju kroz desetljeća, označilo 
je cijeli moj životni vijek.« 

Završivši u svom rodnom Splitu osnovnu školu i 
klasičnu gimnaziju, dolazi Lav u Zagreb na studij pra¬ 
va. Na ovdašnjem je Pravnom fakultetu diplomirao i, 
položivši rigoroze, promaknut za doktora prava. Go¬ 
dine 1943. sklopio je brak s istaknutom križaricom 
prof. Hellom Tišljarić. Vjenčao ih je nadbiskup Stepi¬ 
nac na sv. Ksaveru. U braku se rodilo četvero djece, 
koje su Hella i Lav uzorno odgajali u katoličkoj vjeri i 
hrvatskom rodoljublju. 

Mons. Ivan Milovan, biskup porečko-pulski, 
i vlč. Ivan Krajcar, pred kapelicom bi Alojzija 
Stepinca u Karojbi, 8. srpnja 2001. 


Supruga Hella bila je Lavova vjerna životna su- 
putnica u svim nedaćama i iskušenjima. Preminula je 
1974. godine, a tri godine kasnije Lav se vjenčao s ug- 
leđnom liječnicom dr. Zeljkom Bauer. 

Krčki biskup dr. Mahnić, otac Hrvatskoga kato- 
ličkog pokreta, svu je svoju nadu polagao u mlade na- 
rastaje. S. Marica Stanković o njemu svjedoči: »Osta- 
vio je hrvatskoj katoličkoj mladeži dvije najveće vri- 
jednosti: ljubav prema Euharistiji i papinstvu.« Na 
Mahnićevim temeljima izgrađuje dr. Ivan Merz orlov- 
sku duhovnost: Zrtva-Euharistija-Apostolat. Kad je 
velikosrpski režim zabranio Orlove, osniva se 1930. 
godine Križarska organizacija u svoje dvije grane - 
Veliko križarsko bratstvo (VKB) i Veliko križarsko 
sestrinstvo (VKS). Glavni duhovnik sviju križarskih 
organizacija bio je zagrebački kanonik mons. dr. Mi' 
lan Beluhan (1877-1953). Pred II. svjetski rat križan 
stvo broji oko četrdeset tisuća članova i članica. 

Godine 1940. Lav je izabran za tajnika VKB-a, a 
u ožujku 1942. nadbiskup Stepinac imenuje ga pred¬ 
sjednikom Velikoga križarskoga bratstva. Bile su teške 
i presudne godine za Hrvatsku i hrvatske katolike. 
Pred kraj rata Lav piše u križarskom tjedniku »Nedje¬ 
lja«: »Nikakove nove prilike ne mogu utjecati na naš 
stav u osnovnim pitanjima križarskoga rada. Križar- 
stvo je organizacija koja se u čitavom svom dosa¬ 


dašnjem radu uvijek vodila smjernicama papa, Svete 
Stolice... Križarstvo je na tom putu ustrajalo i ustrajat 

će.« (br. 33/44) 

Dolaskom komunizma na vlast odmah započinju 
progoni križara. Nadbiskup Stepinac formalno ras¬ 
pušta u srpnju 1945. sve organizacije Katoličke akci¬ 
je, kako bi se članstvo zaštitilo od progona. Lav je 
dvaput nakratko zatvoren, pa pušten. U rujnu 1946. 
uhićen je nadbiskup Stepinac, protiv koga komunis¬ 
tički vlastodršci organiziraju »prežalosni proces«. Dr. 
Znidarčić prikuplja dokumente i predaje ih nadbisku¬ 
povim braniteljima. Osobno prati tijek suđenja. Uhi¬ 
ćena je i osuđena s. Marica Stanković, predsjednica 
VKS-a. I dr. Znidarčić ponovno je 1950. g. uhićen, i 
proveo je tri godine po zatvorima, a da mu nikad nije 
bila dokazana krivnja, niti izrečena presuda. Po izlas¬ 
ku iz zatvora, da bi prehranio obitelj, zapošljava se u 
Bosni; tek 1968. otvara u Zagrebu vlastiti odvjetnički 
ured. Branio je odvažno i vješto političke optuženike, 
a mnogim je potrebnima odvjetničke usluge pružao 
besplatno. I poslije sloma »Hrvatskog proljeća« pro¬ 
veo je nekoliko mjeseci u istražnom zatvoru. 

Poslije slobodnih izbora u Hrvatskoj Lav svojim 
proglasom naviješta nastavak rada križarstva: »Kri¬ 
žarska organizacija nastavlja svojim radom... Služit 
ćemo Bogu i Crkvi da bismo u najhitnijem pomogli 
svom ispaćenom hrvatskom narodu.« (Križarska stra¬ 
ža 1/1993.) Na glavnoj godišnjoj skupštini VKB-a u 
prosincu 1993. Lav odstupa s mjesta predsjednika, ali 
do kraja života misli i osjeća križarski, vjeran idealima 
biskupa Mahnića i Ivana Merza. 

U svojoj sažalnici obitelji dr. Znidarčića blagopo¬ 
kojni kardinal Kuharić piše: »Lav je bio čovjek čvrste 
vjere, čovjek Crkve, branitelj istine i pravde, iskušan 
progonom i zatvorom, pa je u vječnosti sigurno susreo 
blagog Sunca, koji ga je pozvao da božičnu radost sla¬ 
vi u nebeskoj Crkvi.« 

Stanislav Vitković 


Djeca i roditelji u molitvi pred zemnim ostacima 
bi Alojzija Stepinca 

Nadbiskup Stepinac li Sesvetama 1935 . 


Dobrovoljno vatrogasno društvo 
(u Sesvetama) izgradilo je lijepi dom i 
željelo da se svečano blagoslovi. Zamo- 
lio sam preuzv. g. dr.. Alojzija Stepinca, 
nadbiskupa koadjutora, da osobno bla- 
goslovi novi dom. On se najpripravnije 
molbi odazvao. 

Svečani blagoslov je obavljen 11. 
kolovoza 1935. Bila je to svečanost, 
kakve Sesvete još nisu doživjele. Mla- 
dom, popularnom i simpatičnom nad' 
biskupu koadjutoru pripremljen je oso- 
bito srdačan i svečan doček. Nedaleko 
župne crkve bio je podignut ukusni sla- 
voluk s natpisom: »Dobro došao, nat- 
pastiru naš!« U 10 sati sabralo se silno 
mnoštvo naroda iz Sesveta i iz svih 
okolnih župa pod hrvatskim zastava- 
ma. Moglo je biti oko 10.000 duša. Do 
granice župe (u Retkovcu) pošao je 
pred preuzv. nadbiskupa banderij od 
100 konjanika. Svi konjanici su bili u 
narodnoj nošnji i okićeni hrvatskim 
zastavama. Iz Zagreba, te iz bliže i dalje 
okolice, došlo je na proslavu vrlo mno¬ 
go vatrogasaca. Samo u uniformi bilo 
ih je do 1.000. Sudjelovala je i vatro¬ 
gasna glazba. 

Kad su se s tornja župne crkve og¬ 
lasila zvona i zagruvali mužari, nastalo 
je među onim silnim masama svijeta 
ganutljivo uzbuđenje, a na licima svih 
opažalo se veselje i radost, jer je bio bli¬ 
zu čas kada će svog dragog natpastira 
ugledati u svojoj sredini. 

Kod slavoluka su čekali domaći 
župnik Josip Simečki s devetoricom 
susjednih svećenika, kotarski podna- 
čelnik Huber, općinski načelnik V. 
Pavlinić, Djevojačko društvo, Križari iz 
Sesveta i Granešine, te zastupnici broj¬ 
nih vatrogasnih društava. Brojni narod 
postavio se u uzornom redu na prostra¬ 
nom trgu oko slavoluka. 

Kad je preuzv. nadbiskup u pratnji 
presvj. dr. Kukanića i dr. Nežića došao 
do slavoluka, pozdravio ga je u ime ci¬ 
jele općine općinski načelnik V. Pavli¬ 
nić. U svom toplom pozdravu posebno 
je naglasio, kako je ovaj narod u toli¬ 
kom broju došao samo zato, da vidi i 
pozdravi svog crkvenog poglavara, 
predstavnika one vjere, koja je još jedi¬ 
na nada i utjeha ispaćenom hrvatskom 
narodu u ovim teškim i burnim vreme¬ 
nima. 


Nakon toga je mjesni župnik izre¬ 
kao ovaj pozdrav: 

»Preuzvišeni gospodine, dragi naš 
natpastiru! 

Ja sam danas sretan i presretan, 
što mogu kao župnik sesvetski u ime 
svih mojih župljana, u ime cijelog ovog 
Prigorskog kraja i u svoje ime pozdravi¬ 
ti Vašu Preuzvišenost u našoj sredini i 
kliknuti Vam od srca: 'Dobro nam 
došli!' Vi ste naš i među svoje ste došli. 
U ovoj prvoj godini Vašeg pontifikata 


Bi. Alojzije s malim križarima 

1938. 



Vi ste osvojili srca svih Hrvata katolika 
širom lijepe naše domovine i rasplam¬ 
sali u njihovim srcima žar za dva naj¬ 
svetija ideala: za Boga i za dom, ras¬ 
plamsali ste ljubav prema svetoj vjeri 
katoličkoj i hrvatskoj grudi. Zato ste 
nam mio i drag, i oči svih nas s puno 
nade uprte su u Vas, a srca naša za Vas 
biju. 

Mi smo Hrvati katolici zahvalni 
Providnosti Božjoj, što nam je u ovim 
teškim vremenima dala duhovnog 
poglavara i natpastira u Vašoj časnoj 
osobi, koju resi solidna učenost, dubo¬ 
ka poniznost i skromnost, neumorna 
radinost, mladenački polet i žar za 
Boga i Hrvatsku domovinu, ali i lavov¬ 
sku upravo snagu i neustrašivost kada 


Zabilježio župnik Josip Šimečki 

treba dići glas svoj u obranu prava i 
svete vjere i svog hrvatskog naroda. To 
nas veseli i raduje, zato Vas rado poz¬ 
dravljamo u našoj sredini i kličemo: 
'Bog Vas poživio!' 

Preuzvišeni gospodine! U ime ses- 
vetskog vatrogasnog društva, kojemu 
sam i ja član i duhovnik, pozdravljam 
Vas tradicionalnim našim pozdravom: 
'Pomoz' Bog!' Za cijelu našu Općinu, za 
cijeli ovaj prigorski kraj, a napose za 
nas vatrogasce sesvetske, osobita je 
počast i odlikovanje, što ste se Vi, 
preuzvišeni, najpripravnije odazvali 
našoj molbi i želji, i došli osobno među 
nas da nam blagoslovite novi naš vat¬ 
rogasni dom, taj vidljivi znak naše lju¬ 
bavi prema bližnjemu. 

U ime čitavog ovog brojnog naro¬ 
da kličem: 'Živio naš ponos i dika i 
nada naša, pučanin, preuzv. g. nadb. 
koadjutor dr. Alojzije Stepinac! Ži¬ 
vio! 1 « 

Iz tisuća grla zaorio je zrakom ra¬ 
dosni i gromki: »Živio!« 

Nakon toga pozdravila je Preuzvi- 
šenoga u ime Djev. društva Ljubica 
Silvert lijepim govorom i predala mu 
krasnu kitu cvijeća, koja je na izričitu 
želju preuzv. nadbiskupa stavljena na 
oltar Majke Božje. U ime novoosnova¬ 
nog društva Križara pozdravio je pri¬ 
godnom pjesmicom Ivica Živec. 

Na trgu pred općinskim uredom 
podignut je ukusni oltar s velikom sli¬ 
kom Majke Božje, koju je resio vijenac 
od električnih žarulja. Tu je preuzv. 
nadbiskup odslužio tihu sv. misu uz 
asistenciju dvanaestorice svećenika. 
Za vrijeme sv. mise skladno je pjevalo 
Djevojačko društvo, a na harmoniju je 
pratio mjesni župnik. 

Nakon sv. mise odsvirala je vatro¬ 
gasna glazba: »Tebe Boga hvalimo«, a 
nakon toga je svečano, uz veliku asis¬ 
tenciju, obavljen sam blagoslov vatro¬ 
gasnog doma (...). 

Prije svog odlaska nadbiskup se 
svratio u župni dvor, gdje je neko vrije¬ 
me proveo u razgovoru sa sabranim 
svećenstvom, a onda je u pratnji svoga 
ceremonijara, uz burne ovacije otišao 
u Zagreb. (Spomenica župe Svih Svetih u 
Sesvetama, stranice neobilježene, god. 
1935.) 

Nadbiskup koadiutor 
u Koprivnici 1935. 

U Koprivnici od 2 I. do 23. svibnja 1935. bile su svečanos¬ 
ti uz podjeljivanje sakramenta Potvrde, za koju su prigodu pris¬ 
pjeli nadbiskup dr. Antun Bauer i nadbiskup koadjutor dr. Alojzi- 
je Stepinac. Dočekani su izvanredno svečano, srdačno pozdrav¬ 
ljani od mnoštva svijeta, koje je napunilo ulice kuda su oba 
dostojanstvenika prolazila u procesiji u župnu crkvu sv. Nikole, 
okruženi mnogobrojnim svećenstvom i praćeni mnoštvom gra¬ 
đana, od najuglednijih do najskromnijih. 

Već je u Rijeci bio podignut slavoluk. Tu su nadbiskupe poz¬ 
dravili ratar Josip Sabolović i učitelj Mirt, a dočekali su ih i pred¬ 
stavnici vlasti, školska djeca i narod. Jedna im je djevojčica pre¬ 
dala rukovet cvijeća. Bio je postrojen i banderij i bicikli. Oni su 
došli pred nadbiskupski auto sve do Sokolovca. Banderij iz Rije¬ 
ke išao je prema Koprivnici do brijega Crna gora. Tu je nadbisku¬ 
pe dočekao gradski banderij, kojim je rukovodio Stjepan Nemec, 
nekoć husarski vodnik. I u Dubovcu je bio priređen lijep slavoluk 
iskićen trobojnim cvijećem. 

Kod Grantula, kapele Sedam žalosti Majke Božje bio je po¬ 
dignut gradski slavoluk. Tu su se nadbiskupi i odjenuli u svečano 
ruho. Pred kapelom ih je pozdravio domaći župnik, gradonačel¬ 
nik, odvjetnik dr. Branko Svare i Adica Hopek, učenica pučke 
škole, koja im je predala rukovet cvijeća. 

Navečer istoga dana slegla se masa svijeta pred župnim 
stanom u parku s lampionima. U toj bakljadi i serenadi sudjelo¬ 
vala su sva vjerska, kulturna i humanitarna društva. U mnoštvu 
lampiona isticao se osobito jedan veliki u obliku velikoga srca. 
Hrvatska pjevačka društva »Podravac« i »Domoljub« otpjevala 
su podoknicu. Pozdravni je govor u ime građanstva izrekao te 
mladoga nadbiskupa koadjutora vrlo lijepo i srdačno pozdravio 
dr. Ivo Vedriš, primarius u bolnici, i koadjutorov ratni drug iz I. 
svjetskog rata. Odgovor jednog i drugog nadbiskupa popraćen 
je burnim klicanjem i pljeskanjem. (...) 

Prigodom ovog podjeljivanja sakramenta Potvrde, 22. svib¬ 
nja 1935., u Koprivnici je potvrđeno 2.300 vjernika. (...) Nad¬ 
biskup Bauer poslijepodne ovoga dana vratio se u Zagreb, a 
nadbiskup Stepinac nastavio je sam podjeljivati sakramenat Pot¬ 
vrde. 


Mons. A lojzije Stepinac na euharistijskom kongresu u 
Koprivnici 8. kolovoza 1937. 

Dana 23. svibnja 1935. nadbiskup koadjutor se oko 4 sata 
poslijepodne oprostio od svečanoga odbora i građanstva, koje 
se skupilo u velikom broju u župnom dvoru, na ulici i oko crkve. 
Oproštajni govor izgovorio je ljekarnik gosp. Dane Hranilović. 
Preuzvišeni se zahvalio i svima udijelio svoj natpastirski blagos¬ 
lov. Zvona su zazvonila na svim crkvama, mužari su gruvali, a 
narod je klicao gromko: »Živio nadbiskup dr. Alojzije Stepinac!« 
»Živio hrv. nadbiskup!«, »Živila Hrvatska!« Uz burne ovacije 
krenuo je miljenik hrvatskoga naroda dr. Stepinac put župe Bre- 
gi, i to kočijom preko Miklinovca. U Miklinovcu bijaše podignut 
slavoluk, kod kojega je Preuzvišenoga pozdravila kći Stjepana 
Prvčića, utamničenika, i predala mu rukovet cvijeća sastavljen 
od cvjetova s naših njiva i livada. Spomenula je u govoru kako 
stoji baš na mjestu gdje je nekoć bila crkva sv. Nikole, koju su 
Turci zapalili. I danas su se mnogi urotili protiv našega hrvat¬ 
skog naroda, ali mu neće nauditi, jer je Bog s njime. 

U Bregima, kod raspela gdje je bila podignuta sjenica, Nad¬ 
biskupa je dočekao župnik Alojzije Klobouček s vatrogasnim 
društvom, školskom djecom i župljanima. Uz gruvanje mužara, 
uveden je preuzvišeni u obnovljenu crkvu. 

(Spomenica župe Su. Nikole biskupa u Koprivnici , stranice neobi¬ 
lježene, usp. str. 26-34) /Pripremio Zoran Hlevnjak, sjemeništarac iz 
Koprivnice, 2. r./ 

- m ---- 

DOKUMENTI 

Svjedočanstvo Radio Londona na srpsko-hrvatskom jezi¬ 
ku u 13.50 sati, 7. srpnja 1943. o propovjedničkoj dje¬ 
latnosti nadbiskupa Stepinca poradi osude nasilja izvrše¬ 
nih u ime socijalnih, rasnih i nacionalnih načela. 

Izvor: CR sv. LXVI, str. 1114. 

Vatikanski radio jučer je dao izvadke iz dvije nedavne 
propovijedi, koje je održao zagrebački nadbiskup Dr. Ste¬ 
pinac. U svojim propovijedima zagrebački nadbiskup 
strogo je i oštro osudio proganjanje Jevreja i drugih na¬ 
rodnosti, koje su vršene prema ranijim nacističkim teroris¬ 
tičkim mjerama kao i prema Niirnberškom zakonu. Vati¬ 
kanski radio javlja, da je zagrebački nadbiskup rekao u 
svojoj propovijedi slijedeće: Svaki narod i svaka rasa na 
zemlji imaju prava na život i postupak koji je dostojan 
čovjeka. Ako je Bog dao ovo pravo ljudima, nijedna vlast 
na svijetu ne može im ga oduzeti, stoga je katolička Cr¬ 
kva uvijek osuđivala svaku nepravdu i nasilje, koje je vrše¬ 
no u ime socijalnih, rasnih i nacionalnih načela. Nitko 
nema pravo ubijati iz vlastitog hira i da škodi drugima čla¬ 
novima rase. Vatikanski radio rekao je 14. ožujka, kada 
je tzv. Nezavisna Država Hrvatska naredila da se sa svim 
Jevrejima postupa prema Niirnberškom zakonu, da je 
tom prilikom Stepinac izjavio: »Zločincu, kojemu je doka¬ 
zan zločin, mora suditi državni sud. Ali nitko nema pravo 
da uništi svetost braka, koji je priznala Sv. Mater Crkva. 
Bračna zajednica ima pravo koje nikakova svjetovna vlast 
ne može oduzeti, ili ograničiti.« 

LNiVNIK; 

(OSIP VRANEKOV1Ć - Dnevnik, 

SV. 1. (4. PROSINCA 1951. - 9. LIPNJA 1953.) 


Na poticaje i želje brojnih štovatelja blaženoga 
Alojzija Stepinca, Postulatura nastavlja objavljiva¬ 
ti izabrana poglavlja dnevnika vlč. Josipa Vrane- 
kovića, u kojima je gotovo svaki dan opisao život 


19. XII. 1952. 

Već nekoliko dana teško hoda. Misli, da mu se iši¬ 
jas povraća. Malo ga uznemiri pomisao, da će ovako 
bolestan u stroži zatvor. No, odmah se smiri: »In Te, 
Domine, speravi!« 

Dolazi dr. Sučić, liječnik. Stvar je dosta opasna: 
tromboza u lijevoj nozi. Određuje, da svakog dana pri¬ 
mi penicilin. Mg. Rikati dao mu danas injekciju. - Ne 
smije se dizati. Nepomično leži sa podignutom nogom. 
Teško mu je, što nekoliko dana ne će moći služiti sv. 
Misu. Ni klečati ne može. 

20. XII. 1952. 

Danas sam mu donio sv. Pričest. Narod moli iza 
Zornice u crkvi, dok sam mu odnio sv. Pričest. 

Dr. Sučić šalje ovamo dr. Riesnera. Dolazi oko 10 
sati prije podne. Vidi da je zdravlje Eminencije kri¬ 
tično. Krv mu se gotovo preko cijele lijeve noge zgruša- 
la u žili. Teoretski je moguće, kaže liječnik, da zgrušana 
krv pođe naprijed, uniđe u srce - i nastupa smrt! - Od¬ 
mah se vraća u Zagreb, da sve priredi za operaciju. - 

Predstavnici vlasti zovu ga kroz to vrijeme - i zani¬ 
maju se za zdravlje. - Dr. Riesner morao im pismeno 
garantirati za uspjeh operacije. 

Poslije podne u 5 sati sve je u sobi bilo pripremlje¬ 
no za operaciju. Mjesni liječnik dr. Bakulić dao ambu- 
lantski operacioni stol. Iz bolnice Milosrdnih sestara 
dopremljeno je sve potrebno kako za samu operaciju, 
tako i za sve eventualnosti. Tu je i asistent dr. Riesnera. 
Zarezivanje žile bilo je gotovo u momentu. Uspjelo je. 
E. (Eminencija = kardinal) je miran. Za najnužnije smi¬ 
je ustati iz kreveta. Neprilika je sa davanjem injekcija. 
Dr. Bakulić je partijac, pa premda je inače liječnik na 
svom mjestu, E. ne želi, da mu on daje injekcije. Dr. 
Bakulić opet svjetuje mg. Rikatija, da ne daje injekcije, 
jer to na nj kao apotekara ne spada. Radi »neoprezna 
jezika« skoro je Mg. bio već stradao. Spasio ga liječnik 
partijac. Mg. Rikati predlaže, da injekcije daje sestra iz 
ambulante. 

»Nikako« - kaže E. - Na sreću, iza operacije, dr. 
Riesner opazi, da E. ima iz Švicarske neke lijekove, što 
ih je poslala vrhovna glavarica ss. Sv. Križa. To su neke 
pilule, kao bomboni - daleko jače od penicilina. Svaka 
4 sati treba uzeti po 1 komad. Uzeti će ukupno 30 ko- 


zasužnjenog nadbiskupa i kardinala Stepinca u 
župnoj kući u Krašiću, gdje je sužnju pismeno 
bilo naređeno izdržavati kaznu od 5. prosinca 
1951. do 18. rujna 1962. 



Nadbiskup Stepinac na tečaju malih križara 


mada. - Tako je upravo Providencijalno riješeno pita¬ 
nje injekcija! Začudno je, da me je E. više puta slao, da 
g. Magistru odnesem te lijekove i si. Dan prije sam mu 
ih nudio, a on ih nije htio! Sada su dobro došli. 

E. liječničke savjete sluša tako, da radi lijeka nije 
primio sv. Pričest: 21., 22., 23., i 24. XII. o. g. 

22. XII. 1952. 

Liječnik dolazi - pregleda - sve je u redu. E. je za¬ 
dovoljan. Za nj je velika žrtva ležati. Znade za koga i to 
što trpi - i miran je. /.../ 

26. XII. 1952. 

Mnogo je zabrinut za interview, hoće li ga vjerno 
reproducirati. Molili smo na tu nakanu. Dolaze danas, 
ali ih kod Brlenića milicija vrati natrag! - Zabrinut je 
E., što je, da ih nema. No, brzo smo doznali, da su stvar¬ 
no vraćeni. 

Dolazi u posjet E. sestra Stefa, sa kćerima, zetom i 
unukom. 

28. XII. 1952. 

Uz posebnu dozvolu dolazi liječnik. /.../ 

31. XII. 1952. 

Stara godina. E. propovijeda. Mene mnogo napada¬ 
ju na sastancima. Viču protiv mene u »Omladinskom 
borcu«. Laž. Ljudi im se smiju. 

BL Alojzije Stepinac (1898.-1960.) 


1. I. 1953. 

Eminencija se veseli i tješi ga, 
što svijet konačno počima uviđati, 
što je i što donosi komunizam. »Ne 
smijem klečati. Liječnici mi zabra- 
nili. Teško mi je, ali slušati ću ih. 
Neću zato više dolaziti niti na Vašu 
Misu, ni blagoslov, a i gratiarum ac- 
tio (zahvalu za sv. Misu, op. ur.) 
obaviti ću u kući. Ako bih naime 
stalno sjedio, samo u crkvi - to bi za 
mnoge bila sablazan.« 

4. I. 1953. 

Konačno su došli oni Austrijan- 
ci, što su bili ovdje na Božić. Nazi- 
vaju pravom aferom odlazak nunci- 
ja. Na polnoćki bilo je kod njega 
250 diplomata. Ministrirali su mu 
engleski vojni ataše i savjetnik ame' 
ričke ambasade. Cijeli ga diplomatski 
kor ispratio 27. o. mj. (riječ je o 27. 
prosincu 1952.) na stanicu. Fran- 
cuski ambasador zastupat će Vati' 
kan u Beogradu. 


Hodočasnici iz Župe Petrovina, članovi 
Molitvene zajednice bi Alojzija 
Stepinca , na Blaženikovu grobu prije 
svečanog večernjeg misnog slavlja na 
Stepinčevo 2002. 


Snimili su E. u crkvi, kući, kod 
stola. - Snimili su kako vjenča ne- 
ćaka Franju Mrzljaka. E., preč. Si- 
mečki i ja bili smo kod Mrzljaka na 
svadbi. - »Najveće blago, što ga 
možete ostaviti svojoj djeci jest Sv. 
vjera!« - rekao je Eminencija. 

5. I. 1953. 

Novine i dalje kleveću Svetu 
Stolicu. »Ni trunka stida nemaju 
oni, kad im treba lagati!« - rekao je 
na to E. 

6. I. 1953. 

Blagoslov kuće obavio sam u 
njegovoj sobi. Nadario je minis¬ 
trante. Voli ih, jer gleda, kako tu niču 
svećenička zvanja. 

Sluša preko radija, da je Staljin 
postao malo ponizniji. - »Postat će 
on to još i više.« 

Danas je na objedu ovdje i 
preč. Simečki. Sjedjeli smo za sto¬ 
lom, 2 i po sata. Obnavlja mnoge 
uspomene, pa i sa ratišta. Priča, 
kako je spasio na sudu nekoga voj¬ 
nika. Bio je optužen, da je navalio 
na svog pretpostavljenog. U stvari 
nije bilo tako, nego ga je onemogu¬ 
ćio, kad je isti tužitelj silovao u kući 
neku djevojku. »Kad sam čuo, u 
meni je sve nešto uskipjelo. Da sam 
ga ja našao na takovom činu, 
možda bih i ustrijelio takovu zvijer 
sjetivši se, kako bi meni bilo, kad bi 


moju sestru netko silovao. Bio sam 
tamo zapovjednik straže, odlučno 
ga zagovorio i bio je oslobođen.« 

9. I. 1953. 

Otišao sam kući, da vjenčam 
svoju sestru. Teško mi je bilo ostav¬ 
ljati kuću, to više, što se ovih dana 
sastaje konzistorij u Rimu (zbog us¬ 
postave novih kardinala, op. ur.). 
No, E. mi reče: »Idite samo u miru. 
Sutra ću na vašu nakanu prikazati 
sv. Misu.« 

10. I. 1953. 

Dolazi neki Šveđanin. Prati ga 
Z. Brichta. Posljednjeg Eminencija 
nije htio primiti. Šveđanin je objek¬ 
tivan. Vidi ovdje sve. Dobro pozna¬ 
je povijest svoje zemlje, koja je pred 
380 godina bila katolička. I Emi¬ 
nencija pokazuje, da pozna tu zem¬ 
lju, sv. Brigitu i dr. 

Napad na Vatikan se nastavlja. 
Najsramotnijim lažima vrijeđaju 
svetog Oca i Eminenciju. 

11. I. 1953. 

Autom (Klemenčić) vratio sam 
se uvečer u 7 sati kući. 

12. I. 1953. 

Danas u 15 sati stigne ovamo 
novinar Amerikanac u pratnji dr. 
Boškovića. Eminencija na divanu 
leži u svojoj prvoj sobi, da bude na 

Kard. Franjo Kuharić u pratnji mons. Giulia Einaudia, nuncija u Republici 
Hrvatskoj, mons. Eduarda Novuaka, tajnika Kongregacije za kauze svetaca, mons. 
Slovomira Miklovša, vladike križevačkoga, pomoćnih zagrebačkih biskupa, kanonika 
prebendara, brojnog savećenstva, i naroda predvodi kondukt nakon prepoznavanja 
zemnih ostataka bi Alojzija Stepinca, 24 . lipnja 1994 . 


toplom. Prenesem divan u drugu 
sobu, da može primiti novinare. 

Uznemiren je. 

- Sto opet hoće? Kao uvijek, 
tako i sada klekne pred sliku Bogo- 
rodice i moli za pomoć. 

U kancelariji pitam najprije 
ovu dvojicu, da li su oni dali štam- 
pati neki komentar o tobože neko- 
rektnom držanju Eminencije prema 
Srbima. »Ne!« odlučno se brane, i 
malo su samo uzrujani radi toga. 
»Pače, nastave oni, napali su nas u 
Beogradu, da smo ne novinari, 
nego senzacionalisti. Upekla ih je 
riječ Eminencije, da je u Jugoslaviji 
sloboda jednaka nuli!« 

»Sto želite danas?« pitam ih. 
Vrlo ste se brzo vratili. Oni će na 
to: »Jutros smo bili u Krašiću i mili¬ 
cija nas je vratila. Odemo u Zagreb, 
i u 13 sati dobijemo dozvolu, da do¬ 
đemo ovamo. Američka katolička 
štampa interesira se: 1 - Kakvi su 
dojmovi Eminencije danas, kad bi 
trebao biti u Rimu, a eto tu je. 2 - 
Sto se sudi o konferenciji episkopa¬ 
ta s Titom. Odem najprije sam do 
Eminencije i sve mu saopćim. On 
se na prvo pitanje nasmije i reče mi: 


- Pa vidite što radim, kao i svaki 
drugi dan... 

Dobro, da ste ih pitali. Idite, 
ponudite ih nečim, a ja ću malo 
promisliti, kako da im odgovorim. 
Recite im još, da ih molim, neka me 
poštede s pitanjima. 

Za čas odgovorio mi je ovo: 1. - 
Ja sam kao obično odslužio Misu, po¬ 
molio se za Svetog Oca i onda nas¬ 
tavio svoj dnevni posao, koliko mi 
je moguće u mojoj internaciji. Ako 
mi se kada pruži prilika, da posjetim 
svetog Oca, bit će sretan, da mu 
mogu zahvaliti za sve ono, što čini 
kao vrhovni glavar Katoličke Crkve 
u korist čitavog čovječanstva u ovoj 
borbi između duha i brutalnog ma¬ 
terijalističkog nazora na svijet. 2. - 
Sto se tiče vašeg drugog pitanja, bit 
ću kratak. Crkva će katolička u na¬ 
šoj zemlji ostati i dalje čvrsta. Jedini 
sporazum, koji bi trajno nešto zna¬ 
čio, bez Svete stolice je nemoguć. 
Ona je uvijek spremna na spora¬ 
zum sa svim ljudima dobre volje, ali 
nikada na diktate. Taj je termin ne¬ 
poznat u rječniku Katoličke Crkve. 

Pitali ga još, što misli, hoće li 
doći do sporazuma između Crkve i 
države? 


- Ovo nije za štampu - govorim 
vam u četiri oka - ne će! Komuni¬ 
zam bi naime u slučaju sporazuma 
morao odstupiti od glavnih načela. 
On to ne će. Ergo, nema sporazu¬ 
ma. 

Eminencija do 1 sat u noći nije 
mogao zaspati. Mislio je na izjavu, 
što ju je danas dao. 

Biskupi su stvarno 8. ovoga 
mjeseca bili primljeni kod Tita. 

Tu su bili preuzvišena gospoda 
Salis, Lach, Ujčić, Alaupović, Vouk, 
Akšamović, Burić. Salonskim se 
kolima vozili iz Zagreba u Beograd. 
Tu ih dočekali automobili. Sve naj¬ 
ljepše izvana. Biskupi traže: slobo¬ 
du štampe, vjeronauk u škole, vra¬ 
titi najnužnije Crkvi što joj treba, i 
povratak Eminencije u Zagreb! Tito 
je ovo posljednje primio s negodo¬ 
vanjem, i nije htio o tome govoriti. 
Eminencija nezadovoljan, što je do 
toga sterilnog sastanka došlo. Oni 
nisu ordinariji, pa i da jesu, tu je 
Sveta Stolica, koja ima prvu riječ. 

Danas je u Rimu konzistorij. 
Sveti Otac se izrazio o Eminenciji: 
»Postavili smo ga za kardinala ne da 
time vrijeđamo jugoslavensku vla¬ 
du, nego radi njegovih zasluga. I nje¬ 
govom se imenovanju vesele ne 
samo katolici Jugoslavije nego i 
inovjerci. Postavili smo za kardina¬ 
la muža apostolske revnosti i vjer¬ 
ske hrabrosti.« Doista divno prizna¬ 
nje, kojim sveti Otac odobrava nje¬ 
gov stav. 

- Više puta sam govorio i poru¬ 
čio svetom Ocu, među ostalim i 
1945. i 1951., kad sam došao u Kra- 
šić: »Ako moja osoba i malo smeta 
interesima Crkve, onda vas molim, 
smijenite me! Ja bih mu noge polju¬ 
bio, da je to učinio. Ali, eto, on to 
ne čini.« 


12.-17« I. 1953. 

Iz Zagreba nitko ne dolazi. Pra¬ 
va internacija. Napadaji u novina¬ 
ma, i ovdje usmeno, ne prestaju. 
Noga mu je zdrava. Sutra će u ka¬ 
pelu svetog Ivana. 

(nastavlja se) 

IZ SPOMEN ZBIRKE 

18. 02. 2002. Blaženi Alojzije, hvala ti što si traj¬ 
no uz mene, što čuvaš i vodiš moj život. Molim te izmoli 
mi strpljenje i predanje, pouzdanje u Boga, da mogu s 
tobom reći »U Tebe se Gospodine uzdam«. Blagoslovi 
moga muža i mene, naš brak i naše obitelji. Amen. 

2. ožujka 2002. Blaženi Alojzije, hvala ti na ovome 
danu punom spoznaje i nove nade. Ustrajat ćemo prema 
svom cilju, kao što si i ti ustrajao prema svome. Blaženi 
Alojzije Stepinac, molim te, čuvaj sve medicinske sestre 
na svijetu. Hvala ti, što sam uz tvoju pomoć ispravila 
»hrvatski«. Blaženi Alojzije, hvala ti za moju obitelj, i za 
moje prijatelje! Blaženi Alojzije Stepinac, čuvaj svu djecu 
ovoga svijeta i pomozi im da ostvare svoje snove. Pomo- 
zi im u svakom započetom poslu, pokaži im svjetlo na 
kraju puta. Učenica S. M., škole Bjelovar. 


Nadbiskup Stepinac podjeljuje sakramenat potvrde 



Časopis Blaženi Alojzije Stepinac (Skraćeni ključni naslov: Blaž. 
Alojzije Stepinac ) glasnik je Postulature za proglašenje svetim 
blaženog Alojzija Stepinca te časopis svih njegovih štovatelja, 
Kristovih vjernika i ljudi dobre volje. 

God. 9 (2002.) Broj 3 

Cijena: 5 kn; za inozemstvo 2 eura ili 3 USD 

Glasnik izlazi četiri puta godišnje s dozvolom crkvenih poglavara. 

Izdavač: Postulatura Blaženog Alojzija Stepinca 
Voćarska 106, pp. 110 
10001 Zagreb 

Uređuje i odgovara: Dr. Juraj Batelja, Voćarska I 06, pp. I 10, 
10001 Zagreb 


Adresa uredništva: Postulatura Blaženog Alojzija Stepinca, 
Voćarska 106, pp. I 10; 10001 Zagreb, telefon: 46 80 426; 
faks: 46 80 722; »Spomen-zbirka iz ostavštine blaženog Alojzi¬ 
ja Stepinca«, Kaptol 31, 10000 Zagreb, telefon: 48 II 781 

Sve što se u našem Glasniku navodi ili naziva »čudo«, »sve¬ 
tost«, »svetac« i slično, sve to, u duhu crkvenih propisa, tre¬ 
ba uzeti i razumjeti u našem običnom ljudskom načinu izraža¬ 
vanja. O svemu će tomu konačni sud izreći Crkva. 

Lektor: Prof. dr. Ante STAMAĆ 


Slog: Mario Rogić, dipl.ing., LASER plus 
Tisak: Tiskara PULJKO 

Mnoštvo Božjeg naroda pohrlilo je na susret s Ivanom Pavlom II. i na misno slavlje tijekom kojeg je on 

kard. Stepinca proglasio blaženikom Katoličke crkve , u Mariji Bistrici, 3. listopada 1998. 

♦ 

Ivan Pavao II. blagoslivlje Božji narod okupljen na misnom slavlju u Splitu , 
naŽnjanu, 4. listopada 1998. 




















































Karđ. Franjo Kuharić u pratnji mons. Giulia Einaudia, nuncija u Republici Hrvatskoj, 
mons. Eduarda Nowaka, tajnika Kongregacije za kauze svetaca, moli na grobu bi. Alojzija Stepinca 
nakon prepoznavanja Blaženikovih zemnih ostataka, 24. lipnja 1994. 






